
GENERAL- 
KONFERENCE- 
NUMRENE 
UDKOMMER 
TIDLIGERE 

Ville  det  ikke  være  dejligt  at 
modtage  konferencenumrene  af 
Liahona  tidligere?  Det  er,  hvad  der  sker 
fra  og  med  næste  nummer. 

Fra  og  med  november  2002 
udkommer  konferencebudskaberne  i 
maj-  og  novemberudgaverne  af 
Liahona,  i  stedet  for  i  januar  og  juli.  Nu 
vil  du  meget  tidligere  kunne  studere  de 
levende  profeters  ord  og  efterleve  deres 
inspirerede  belæringer. 

Det  kan  betyde,  at  maj-  og  novem- 
berudgaverne bliver  en  smule  forsin- 
kede, men  resultatet  bliver  altså,  at  du 
modtager  konferencenumrene  af 
Liahona  tidligere. 

Hvis  du  har  spørgsmål,  så  kontakt 
dine  wards-  eller  grens  ledere  eller  dit 
lokale  distributionscenter. 


'  ?<■• 


Lige  det,  du  har  brug  for 

Ved  afslutningen  af  en  generalkonference  for 
nyligt  sagde  præsident  Gordon  B.  Hinckley:  »Jeg 
forundres  hver  gang  over  disse  storslåede, 
halvårlige  møder  ...  Jeg  tror,  at  næsten  hver 
eneste  [siger]  om  en  eller  flere  af  talerne:  >Den 
var  beregnet  til  mig.  Det  var  lige  det,  jeg  havde 
brug  for  at  høre.« 

Det  er  efter  min  mening  grunden  til,  at  disse 
konferencer  afholdes  -  for  at  styrke  vore  vidnes- 
byrd om  dette  værk,  for  at  styrke  os  mod  fristelse 
og  synd,  for  at  hæve  vores  blik  og  for  at  modtage 
belæring  om  Kirkens  programmer  og  vores  livsstil« 
(»Farvel  indtil  næste  gang«,  Liahona,  juli  2001, 
s.  102). 

Det  er  derfor,  vi  udgiver  konferenceudgaverne 
af  Liahona  -  for  at  give  dig  en  skriftlig  opteg- 
nelser over  de  budskaber,  som  er  lige  det,  du  har 
brug  for. 


, 

Profeternes  ord  -  i  dit  eget  hjem 


I  mange  år  har  Kirkens  ledere  opfor- 
dret sidste  dages  hellige  til  at  studere 
konferencebudskaberne  og  til  at  have 
Liahona  i  deres  hjem. 


»Som  medlemmer  af  Kirken  har  vi 
fantastiske  ressourcer,  der  kan  hjælpe  os 
med  at  holde  fast  ved  vore  værdier  og 
vandre  i  lydighed  for  Herren.  Blandt 
disse  ressourcer  er  de  tidsskrifter,  som 
Kirken  udgiver.  Gennem  Kirkens  tids- 
skrifter kan  de  levende  profeters  og 
apostles  ord  regelmæssigt  komme  ind  i 
vore  hjem,  så  de  kan  vejlede  og  inspi- 
rere os  og  vore  familier. 

Vi  tilskynder  alle  medlemmer  over 
hele  verden  til  at  abonnere  på  og  læse 
Kirkens  tidsskrifter.  Vi  opfordrer  præste- 
dømmeledere til  at  sikre  sig,  at  ethvert 
sidste  dages  helligt  hjem  får  den 
mulighed.« 

Det  Første  Præsidentskab: 

Gordon  B.  Hinckley 

Thomas  S.  Monson 

James  E.  Faust 

l.  april  1998 


»Mens  jeg  har  overvejet  budska- 
berne ved  konferencen,  har  jeg  stillet 
mig  selv  dette  spørgsmål:  Hvordan  kan 
jeg  hjælpe  andre  med  at  få  del  i  vor 
himmelske  Faders  godhed  og  velsig- 


nelser? Svaret  ligger  i  at  følge  den 
vejledning,  vi  modtager  fra  dem,  vi 
opretholder  som  profeter,  seere  og  åben- 
barere, og  de  andre  generalautoriteter. 
Lad  os  studere  deres  ord,  udtalt  under 
inspiration  fra  Ånden,  og  ofte  vende 
tilbage  til  dem.  Herren  har  åbenbaret 
sin  vilje  til  de  hellige  ved  denne  konfe- 
rence.« 

Præsident  Howard  W.  Hunter 

2.  oktober  1994 


»I  disse  tider,  hvor  enhver  af  sandhe- 
dens og  retfærdighedens  standarder 
synes  at  være  under  angreb,  er  det 
nødvendigt  at  sikre  medlemmerne 
ethvert  muligt  redskab  til  at  bekæmpe 
disse  nedbrydende  påvirkninger. 

Kirkens  tidsskrifter  har  afgørende 
betydning  for  Kirkens  medlemmer  og 
venner.  Tidsskrifterne  rummer  Herrens 
ønske  og  vilje,  som  det  formidles  af 
hans  udvalgte  tjenere.« 

Det  Første  Præsidentskab: 

Ezra  Taft  Benson 

Gordon  B.  Hinckley 

Thomas  S.  Monson 

2 1 .  januar  1 986 


medlemmers  interesse  i  højere  grad  end 
de  udgaver  af ...  tidsskrifterne,  som 
indeholder  Brødrenes  budskaber  fra 
Kirkens  generalkonferencer.« 

Det  Første  Præsidentskab: 

Spencer  W.  Kimball 

N.  Eldon  Tanner 

Marion  G.  Romney 

l.  juli  1974 


»Vi  mener,  at  Kirkens  tidsskrifter  er 
vigtige  redskaber  i  undervisningen  af 
evangeliet.  Hensigten  med  dem  er  ikke 
alene  at  styrke  Kirkens  medlemmers  tro, 
forkynde  det  evige  evangeliums  sandhed 
og  holde  medlemmerne  informeret  om 
aktuelle  og  vigtige  retningslinjer, 
programmer  og  begivenheder,  men  også 
at  sørge  for  gode  artikler,  som  kan 
underholde  og  berige  dem. 

Men  disse  hensigter  kan  ikke  føres 
ud  i  livet,  medmindre  tidsskrifterne  når 
ud  til  vore  medlemmers  hjem  og  rent 
faktisk  bliver  læst.  Vi  gentager  og  frem- 
hæver derfor  atter  vores  anmodning 
om,  at  vi  gør  alt,  hvad  vi  kan  for  at  få 
vore  tidsskrifter  ud  i  så  mange  hjem, 
som  muligt. « 

Det  Første  Præsidentskab: 

Harold  B.  Lee 

N.  Eldon  Tanner 

Marion  G.  Romney 

2.  oktober  1972 


»Ingen  tekst  eller  bog  udover  stan- 
dardværkerne bør  påkalde  sig  Kirkens 

GLÆDE  OVER  MISSIONÆRNUMMERET 

Jeg  glædede  mig  over  at  se  de  mange 
artikler  om  missionærer  i  oktobernumme- 
ret 2001  af  Liahona  (spansk).  De  gav  mig 
en  bedre  forståelse  af,  hvor  vigtig  en  mis- 
sion er,  og  hvordan  det  er  at  udføre  en  fuld- 
tidsmission.  Jeg  nød  at  læse  hver  eneste 
artikel.  De  styrkede  mit  ønske  om  at  udføre 
en  mission. 

Christian  Herrera  Mejia, 

Framboyanes  Ward, 

i  hapa  Stav  i  Tapachula  i  Mexico 

RØRT  AF  MIT  ALLERFØRSTE  LIAHONA 

Jeg  havde  allerede  et  ønske  om  at 
udføre  en  fuldtidsmission,  men  blev  så  rørt 
af  oktobernummeret  2001  af  Liahona 
(engelsk),  at  jeg  følte,  at  jeg  straks  burde 
tage  på  mission.  Oktober  2001  var  den 
måned,  hvor  vores  første  abonnement 
begyndte,  og  jeg  holder  allerede  meget  af 
Liahona. 

Allwyn  Arokia  Raj  Kilbert, 
Coimbatore  l .  Gren  i  Bangalore, 
Distrikt  i  Indien 

JEG  BAD  OM  ET  EKSEMPLAR 

Da  jeg  blev  medlem  af  Kirken,  hørte  jeg 
ofte  om  Le  Liahona  (fransk),  men  jeg  vidste 
ikke  rigtig,  hvad  det  var.  En  dag  bad  jeg  en 
ven  om  et  eksemplar.  Da  jeg  havde  læst 
det,  fyldtes  jeg  med  glæde  og  med  Ånden. 
Takket  være  det  tidsskrift  forbereder  jeg 
mig  nu  på  at  tage  på  mission. 

Marc  Henry  Simon, 

Les  Cayes  Gren  i  Les  Cayes, 

Distrikt  på  Haiti 


EN  TROFAST  LÆSER  I  ALBANIEN 

Jeg  er  en  trofast  læser  af  Liahona 
(albansk),  og  jeg  holder  meget  af  de  infor- 
mationer, nyheder,  budskaber  og  historier, 
som  det  indeholder.  Jeg  er  taknemlig  for  at 
kunne  læse  det  på  mit  eget  sprog. 

Jeg  blev  døbt  i  september  2001  i  en 
alder  af  70  år.  Syv  år  tidligere  blev  jeg  lam- 
met i  venstre  ben  og  venstre  arm.  Mens  jeg 
lå  syg,  kom  missionærerne  til  mit  hjem. 
Disse  unge  mænd  fandt  mig  sengeliggende, 
og  de  gav  mig  en  præstedømmevelsignelse 
-  og  de  forkyndte  Jesu  Kristi  evangelium 
for  mig.  Jeg  havde  mistet  lysten  og  viljen  til 
at  læse,  indtil  de  gav  mig  en  pjece  om 
Joseph  Smith.  Jeg  bad  om  at  få  alt  det  læs- 
emateriale, de  kunne  give  mig.  Ikke  længe 
efter  blev  min  hustru  døbt.  Det  tog  lidt 
længere  med  mig,  men  jeg  er  taknemlig 
over,  at  jeg  nu  er  medlem  af  Jesu  Kristi 
Kirke  af  Sidste  Dages  Hellige. 

Agim  Shebu, 

Tirana  4.  Gren  i  Tirana, 

Distrikt  i  Albanien 

BUDSKAB  FRA  DET  FØRSTE  PRÆSIDENTSKAB 


FRYGT 

Præsident  James  E.  Faust 

Andenrådgiver  i  Det  Første  Præsidentskab 

Når  vi  tænker  på  profeten  Joseph 
Smith,  erkender  vi,  at  han  var  en 
mand,  som  besad  mange  storslåede 
egenskaber.  Mod  var  bestemt  en  af 
disse.  Selv  ikke  som  syvårig  lod  han  sig 
kue  af  sin  frygt.  Han  fik  tyfus,  som 
udviklede  sig  til  et  febersår,  der  satte  sig  i  hans  venstre 
ben.  For  at  redde  hans  ben  måtte  lægerne  foretage  et 
dybt  snit  og  fjerne  flere  stykker  af  den  inficerede  knogle. 
Der  var  selvfølgelig  ingen  bedøvelsesmidler  til  rådighed 
dengang,  og  storhedens  frø  spirede  allerede  i  den  tapre, 
lille  Joseph,  som  udholdt  den  smertefulde  operation  med 
den  trøst,  som  han  fandt  i  at  blive  holdt  i  sin  fars  arme. 

FRYGT  FOR  SMERTEN 

På  grund  af  noget,  som  jeg  selv  har  været  ude  for,  kan 
jeg  godt  forholde  mig  til  profeten  Josephs  oplevelse.  Som 
dreng  elskede  jeg  at  vandre  omkring  i  marker  og  enge  og 
svømme  i  søer  og  vandløb.  Min  far  lærte  mig  at  gå  på  jagt 
og  at  fiske.  En  sommer  tog  min  familie  på  udflugt  nær 
Wanship  i  Utah.  Vi  overnattede  i  telte  blandt  træerne, 
som  voksede  langs  flodbredden.  En  gruppe  af  vore  foræl- 
dres venner  og  deres  familier  tog  med  os  og  slog  deres 
telte  op  i  nærheden  af  vores.  En  eftermiddag  tog  nogle  af 

Den  tapre,  unge  Joseph  Smith  udholdt  en  smertefuld 
operation  med  den  trøst,  som  han  fandt  i  at  blive 
holdt  i  sin  fars  arme. 


mine  små  venner  og  jeg  ud  for  at  jage  gnavere,  som  blev 
betragtet  som  skadedyr,  fordi  de  åd  de  friske  skud,  som 
fårene  havde  brug  for,  når  de  græssede.  Vi  havde  kaliber 
.22  rifler  med,  og  ved  et  uheld  blev  jeg  skudt  lige  over 
knæet  på  klos  hold.  Da  kuglen  gik  gennem  mit  ben,  føl- 
tes det,  som  en  rødglødende  ildrager  blev  jaget  gennem 
kødet.  Og  så  kunne  jeg  mærke,  at  det  varme  blod  løb  ned 
ad  mit  ben  fra  det  hul,  som  kuglen  havde  lavet.  Jeg  kaldte 
på  min  far  og  viste  ham,  hvad  der  var  sket.  Han  og  de 
andre  mænd  gav  mig  førstehjælp  for  at  standse  blødnin- 
gen, hvorefter  de  hjalp  mig  ind  i  vores  bil  for  at  køre  til 
den  nærmeste  læge,  som  boede  i  Coalville. 

Da  lægen  havde  lagt  mig  på  operationsbordet  og 
omhyggeligt  undersøgt  såret,  besluttede  han,  at  han  først 
måtte  rense  det  hul  i  mit  ben,  som  kuglen  havde  lavet. 
Da  jeg  så,  hvordan  han  ville  rense  det,  blev  jeg  bange  af 
to  årsager:  Jeg  frygtede  smerten,  og  jeg  var  også  bange  for, 
at  jeg  ville  komme  til  at  græde.  Jeg  ville  ikke  græde,  for 
jeg  ville  ikke  have,  at  far  skulle  tro,  jeg  stadig  var  et  lille 
barn.  I  mit  hjerte  bad  jeg  en  stille  bøn  om,  at  vor  him- 
melske Fader  ville  hjælpe  mig,  så  jeg  ikke  kom  til  at 
græde,  uanset  hvor  ondt  det  gjorde. 

Lægen  tog  en  stang,  der  mindede  om  dem,  som  man 
renser  geværløb  med.  I  den  ene  ende  af  stangen  var  der 
et  hul,  som  han  trak  et  stykke  gazebind  igennem,  hvoref- 
ter det  blev  vædet  i  en  steriliserende  væske.  Så  tog  lægen 
stangen  og  stak  den  ind  i  mit  ben.  Da  den  kom  ud  på  den 
anden  side,  skiftede  han  gazebindet  ud,  vædede  det  med 

ny  antiseptisk  væske  og  skubbede  det  tilbage  gennem 
hullet.  Det  gjorde  han  tre -fire  gange.  Det  gjorde  ret  ondt, 
især  når  han  rørte  knoglen.  Men  min  far  holdt  mig  i 
hånden,  og  jeg  bed  tænderne  sammen,  lukkede  øjne  og 
forsøgte  at  ligge  stille.  Min  himmelske  Fader  hørte  min 
stille  bøn,  for  det  gjorde  ikke  helt  så  ondt,  som  jeg  havde 
ventet,  og  jeg  græd  ikke.  Såret  heledes  hurtigt  og  fuld- 
stændigt. Jeg  fik  aldrig  siden  gener  i  det  ben,  heller  ikke 
da  jeg  dyrkede  sport  i  skolen  senere  hen.  Jeg  har  følt  et 
slags  slægtskab  med  profeten  Joseph  lige  siden,  for  jeg 
vidste,  at  han  også  havde  haft  et  smertefuldt  sår  i  sit  ben, 
som  heledes,  og  at  han  senere  blev  beskrevet  som  en 
sund  og  rask  mand. 

FRYGTEN  BEHØVER  IKKE  AT  STYRE  OS 

Når  jeg  siden  er  stødt  ind  i  problemer  og  vanskelighe- 
der, har  jeg  prøvet  at  tackle  dem,  så  godt  jeg  kunne,  idet 
jeg  har  stolet  mere  på  vor  himmelske  Faders  hjælp,  end 
tårernes  trøst.  Jeg  har  gjort  den  erfaring,  at  livets  byrder 
ikke  synes  så  store,  hvis  vi  ikke  lader  os  lamme  af  vores 
sorg  og  smerte.  Som  børn  af  vor  himmelske  Fader  bør  vi 
lære  at  være  glade,  at  stole  på  ham  og  ikke  frygte. 

USA  og  store  dele  af  verden  har  været  grebet  af  frygt 
siden  terrorangrebet  den  11.  september  2001.  Men  det  er 
ikke  nogen  nyhed  i  verdenshistorien.  Brugen  af  terror  og 
drab  var  en  vigtig  del  af  Gadiantonrøvernes  strategi  i 
løbet  nephiternes  historie.  Den  terror,  som  udøves  i  dette 
nye  årtusind,  er  omhyggeligt  udtænkt  for  at  skræmme  os, 
men  vi  behøver  ikke  at  lade  os  styre  af  frygten.  Den  efter- 
følgende frygt  for  miltbrand  var  psykologisk  mere  ned- 
brydende, fordi  den  er  mere  usynlig  end  et  flystyrt.  Og 
dog  er  vi  udsat  for  mere  udbredte  farer  såsom  stafyloko- 
kinfektioner, som  finder  sted  hver  eneste  dag.  Vi  er 
parate  til  at  acceptere  farer,  som  vi  er  bekendt  med, 
såsom  at  køre  i  bil  eller  gå  over  gaden. 

Satan  er  vores  værste  fjende,  og  han  arbejder  dag  og 
nat  på  at  knuse  os.  Men  vi  behøver  ikke  at  lade  os  lamme 

af  frygt  for  Satans  magt.  Han  har  ingen  magt  over  os, 
medmindre  vi  selv  tillader  det.  I  virkeligheden  er  han  en 
kujon,  og  hvis  vi  holder  stand,  trækker  han  sig  tilbage. 

I  den  klassiske  børnebog  Den  hemmelige  have  fortæller 
forfatteren  Frances  Hodgson  Burnett  historien  om  den 
forældreløse  Mary  Lennox,  der  flytter  ind  hos  sin  onkel, 
hvor  hun  møder  sin  fætter  Colin,  som  holder  sig  for  sig 
selv.  Skønt  han  ikke  fejler  noget,  er  han  lammet  af  frygt 
for  at  blive  pukkelrygget,  hvis  han  lever,  og  han  har  over- 
bevist sig  selv  om,  at  han  snart  skal  dø. 

Mary  Lennox  er  et  ensomt  barn,  som  er  fast  besluttet 
på  ikke  at  interessere  sig  for  noget.  Da  hun  en  dag  går  en 
tur  på  sin  onkels  ejendom,  falder  hun  over  nøglen  til 
lågen  til  en  have,  som  er  omgivet  af  en  høj  mur.  Der  sker 
en  forandring  med  hende,  da  hun  træder  ind  i  haven. 
Mens  hun  arbejder  med  at  gengive  haven  dens  tidligere 
skønhed,  føler  hun  sig  fornyet  på  ånd  og  sjæl.  Colin  lok- 
kes fra  sit  dystre  værelse  ud  i  haven,  og  forfatteren  skri- 
ver denne  kommentar: 

»Så  længe  Colin  lukkede  sig  inde  på  sit  værelse  og 
kun  tænkte  på  sin  frygt  og  sine  svagheder  og  sin  afsky  for 
mennesker,  som  stirrede  på  ham,  og  tilbragte  timer  med 
at  fundere  over  pukler  og  en  tidlig  død,  var  han  en 
hysterisk,  halvskør  lille  hypokonder,  som  ikke  kendte 
noget  til  solen  og  foråret,  og  som  heller  ikke  vidste,  at 
han  kunne  blive  rask  og  stå  på  egne  ben,  hvis  han  bare 
gjorde  et  forsøg.  Da  nye,  smukke  tanker  skubbede  de 
gamle,  hæslige  tanker  bort,  fyldtes  han  med  nyt  liv, 
blodet  strømmede  sundt  rundt  i  årerne,  og  ny  styrke 
skyllede  igennem  ham  ...  Der  kan  ske  meget  mere  for- 
bløffende ting  for  enhver,  som,  når  ubehagelige  eller 
modløse  tanker  trænger  sig  på,  i  tide  husker  at  fortrænge 
dem  med  gode  og  modige  tanker.  Begge  dele  kan  ikke 
være  der  på  én  gang. 

>Der  hvor  du  plejer  en  rose,  min  ven, 
skyder  ingen  tidsler  op.<«' 

Da  Mary  Lennox,  en  figur  fra  Den  hemmelige  have,  arbejdede  på  at  gengive  en  have  dens  skønhed,  oplevede 
hun  en  fornyelse  af  krop  og  sjæl.  Hendes  fætter,  Colin,  lokkes  ud  af  sit  dystre  værelse  og  ud  i  haven,  og  han 
fyldes  med  kraft. 


VOR  HIMMELSKE  FADER  TRØSTER  OS 

Husk  på,  at  Herren  har  sagt:  »...  på  jer  er  selv  alle  jeres 
hovedhår  talt«  af  Faderen.  »Frygt  derfor  ikke«  (Matt 
10:30-31).  Han  kender  os,  han  elsker  os,  og  han  kender 
vore  behov.  Han  trøster  os,  hvis  vi  blot  stoler  på  ham  og 
hans  godhed  og  visdom. 

Der  er  meget,  som  vi  ikke  kan  ændre  på.  Vi  møder  alle 
vanskeligheder  og  skuffelser.  Men  ofte  viser  disse  sig  at 
være  muligheder.  Herren  kan  se,  hvor  stærke  vi  er,  ved  at 
se,  hvordan  vi  tackler  vore  vanskeligheder.  Som  Herren 
sagde  til  profeten  Joseph  Smith:  »...  [du]  skal ...  vide,  min 
søn,  at  alt  dette  skal  give  dig  erfaring  og  tjene  dig  til  bed- 
ste« (L&P  122:7). 

Af  og  til  lader  Herren  os  få  prøvelser,  som  gør  os  til 
nyttige  tjenere.  I  vores  ønske  om  at  præstere  noget  over- 
ser vi  ofte,  at  Herren  søger  at  rense  os  fra  falsk  stolthed 
og  tåbelige  ambitioner,  så  han  kan  lære  os,  hvad  det  vil 
sige  at  være  discipel.  Hans  altseende  øje  hviler  på  os  og 

våger  over  os  som  en  evig,  himmelsk  Forælder.  Når 
prøvelserne  kommer,  som  de  gør  til  os  alle  i  dette  liv,  lad 
os  da  ikke  synke  ned  i  selvmedlidenhedens  afgrund,  men 
huske  på,  hvem,  som  står  ved  roret,  og  på  at  han  er  klar 
til  at  lede  os  gennem  alle  livets  storme. 

LAD  OS  IKKE  KUE  AF  FRYGTEN 

Der  fortælles  en  historie  om  et  skib,  som  kom  i  havs- 
nød under  et  voldsomt  uvejr  ud  for  Hollands  kyst: 

»En  robåd  sejlede  ud  for  at  redde  besætningen  på 
en  fiskekutter.  Bølgerne  var  enorme,  og  hver  eneste 
mand  ved  årerne  måtte  lægge  alle  kræfter  i  for  at  nå 
ud  til  de  uheldige  søfolk  ude  i  nattens  og  uvejrets 
dystre  mørke. 

Det  lykkedes  at  nå  ud  til  den  forliste  kutter,  men 
robåden  var  for  lille,  til  at  man  kunne  få  hele  besætning- 
en med  tilbage  på  én  gang.  Man  måtte  efterlade  en 
mand  derude,  fordi  der  simpelthen  ikke  var  plads  til 

ham.  Der  var  fare  for,  at  robåden  skulle  kuldsejle.  Da 
redningsholdet  nåede  tilbage  til  stranden,  stod  hundre- 
der af  mennesker  med  lygter  og  ventede  på  dem  for  at 
lede  dem  på  rette  vej  i  mørket.  Men  det  samme  mand- 
skab kunne  ikke  klare  en  tur  mere,  fordi  de  var  udmat- 
tede efter  deres  kamp  mod  stormen,  bølgerne  og  den 
voldsomme  regn. 

Så  chefen  for  den  lokale  kystvagt  bad  folk  om  at 
melde  sig  frivilligt  til  den  næste  tur.  Blandt  dem, 
der  uden  tøven  trådte  frem,  var  en  nittenårig  ung 
mand  ved  navn  Hans.  Iført  sit  regntøj  var  han  taget 
ned  på  stranden  sammen  med  sin  mor  for  at  overvære 
redningsaktionen. 

Da  Hans  trådte  frem,  blev  hans  mor  grebet  af  panik  og 
sagde:  >Nej,  bliv  her,  Hans.  Din  far  omkom  på  havet,  da 
du  var  fire  år  gammel,  og  din  storebror  Pete  har  været 
meldt  savnet  til  havs  i  tre  måneder  nu.  Du  er  den  eneste 
søn,  jeg  har  tilbage!  < 

Men  Hans  sagde:  >Mor,  jeg  mener,  at  jeg  bør  tage  af 
sted.  Det  er  min  pligt. <  Og  moderen  græd  og  vandrede 
rastløst  om  på  stranden,  mens  Hans  satte  sig  op  i  robå- 
den, greb  årerne  og  sejlede  bort  i  natten. 

Efter  at  have  kæmpet  med  det  frådende  hav  i  mere 
end  en  time  (og  for  Hans'  mor  syntes  det  som  en  evig- 
hed), kom  robåden  atter  til  syne.  Da  redningsholdet 
var  kommet  så  tæt  på  stranden,  at  chefen  for  kystvag- 
ten kunne  råbe  til  dem,  dannede  han  en  tragt  med  sine 
hænder  og  brølede  ud  mod  stormen:  >Fik  I  reddet 
ham?< 

Og  da  så  de  folk,  som  oplyste  havet  med  deres  lygter, 
at  Hans  rejste  sig  op  i  båden  og  råbte  af  sine  lungers  fulde 
kraft:  >Ja!  Og  sig  til  mor,  at  det  er  min  bror  Pete!<«2 

En  anden  gang  og  på  et  andet  hav  var  de  fordums 
apostle  om  bord  på  et  skib  »mange  stadier  fra  land  og 
kæmpede  med  bølgerne,  for  vinden  var  imod. 

Men  i  den  fjerde  nattevagt  kom  [Jesus]  til  dem, 
gående  på  søen. 

Da  disciplene  så  ham  gå  på  søen,  blev  de  skrækslagne 
og  sagde:  >Det  er  et  spøgelse,  <  og  de  skreg  af  frygt. 

Og  straks  talte  Jesus  til  dem  og  sagde:  >Vær  frimodige, 
det  er  mig,  frygt  ikke!<«  (Matt  14:24-27). 

Lad  os  ikke  lade  os  kue  af  vores  frygt.  Må  vi  altid 
huske  at  være  frimodige,  sætte  vores  lid  til  Gud  og  leve 
værdigt,  så  han  kan  lede  os.  Vi  har  ret  til  at  modtage  per- 
sonlig inspiration,  som  kan  vejlede  os  i  vores  jordiske 
prøvestand.  Må  vi  leve  sådan,  at  vores  hjerte  altid  er 
lydhørt  over  for  Andens  hvisken  og  trøst.  □ 

NOTER 

1.  Den  hemmelige  have,  s.  338-339. 

2.  Jacob  de  Jager,  »You  Never  Know  Who  You  May  Save«, 
Ensign,  november  1976,  s.  56-57. 

FORSLAG  TIL  SAMTALEEMNER  FOR  HJEMMELÆRERNE 

Her  er  nogle  eksempler  på,  hvordan  dette  budskab 
kan  formidles: 

1.  Bed  familiens  medlemmer  om  at  beskrive  et  modigt 
menneske.  Lad  nogle  familiemedlemmer  skiftes  til  at 
læse  beretningerne  om  profetens  Josephs  Smiths  og 
præsident  Fausts  barndomsoplevelser  op. 

2.  Vis  familien  en  plante  og  bed  dem  fortælle,  hvad  de 
ved  om  at  være  en  dygtig  gartner.  Hvordan  kan  udtalel- 
sen: »Der  hvor  du  plejer  en  rose  ...  skyder  ingen  tidsler 
op«  anvendes  på  overvindelse  af  frygt? 

3.  Vis  familien  maleriet  på  side  7  i  dette  nummer.  Bed 
dem  om  at  forestille  sig,  hvad  de  ville  have  følt,  hvis  de 
havde  været  om  bord  på  det  skib.  Læs  så  Matt  14:22-27 
og  fortæl  om  en  hændelse,  hvor  det  at  sætte  din  lid  til 
Gud  har  hjulpet  dig  til  at  »være  frimodig«.  Lad  også  fami- 
lien fortælle  om  lignende  oplevelse. 

De  fordums  apostle  var  om  bord  på  et  skib  »mange 
stadier  fra  land  og  kæmpede  med  bølgerne,  for 
vinden  var  imod.  Men  i  den  fjerde  nattevagt  kom 
[Jesus]  til  dem,  gående  på  søen.« 

»Sludder,«  sagde 
jeg.  »Der  er  ingen 
krokodiller  her.« 
Men  så  så  jeg  den! 


Præsident  Boyd  K.  Packer 

Fungerende  præsident  for 
De  Tolv  Apostles  Kvorum 


Jeg  har  altid  været  interesseret  i 
dyr  og  fugle.  Da  jeg  lærte  at 
læse,  fandt  jeg  bøger  om  fugle 
og  dyr  og  lærte  meget  om  dem.  Da 
jeg  var  teenager,  kunne  jeg  identifi- 
cere de  fleste  af  Afrikas  dyr.  Jeg 
kunne  skelne  en  klippe  springer  fra 
en  impala,  eller  en  oryx-antilope  fra 
en  gnu. 

Jeg  har  altid  haft  lyst  til  at  rejse  til 
Afrika  og  se  dyrene,  og  endelig 
meldte  muligheden  sig.  Søster 
Packer  og  jeg  fik  til  opgave  at  besøge 
Sydafrika.  Vi  havde  et  meget  stramt 
skema,  og  vi  indviede  otte  kirkebyg- 
ninger på  syv  dage. 

Missionspræsidenten  udtalte  sig 
meget  vagt  om  planerne  for  den  10. 
september.  (Det  er  tilfældigvis  min 
fødselsdag).  Jeg  troede,  at  vi  skulle 
tilbage  til  Johannesburg  i  Sydafrika. 
Men  han  havde  andre  planer.  »Der 
ligger  et  vildtreservat  et  stykke  her- 
fra,« forklarede  han.  »Og  jeg  har 
lejet  en  bil,  så  i  morgen,  på  din  fød- 
selsdag, skal  vi  ud  og  se  på  Afrikas 
dyreliv.« 

Jeg  burde  måske  lige  forklare,  at 
Afrikas  vildtreservater  er  noget  for 
sig  selv.  Der  bliver  menneskene 
sat  i  bur,  mens  dyrene  bevæger  sig 
frit  omkring.  Det  vil  sige,  at  der  er 

indhegninger  i  parken,  hvor  de 
besøgende  kan  indlogere  sig  for  nat- 
ten. Her  lukkes  de  så  inde  bag  høje 
hegn,  indtil  det  igen  bliver  lyst.  Man 
må  køre  omkring,  men  ingen  må 
stige  ud  af  bilerne. 

På  grund  af  et  forsinket  aftensmål- 
tid, var  det  for  længst  blevet  mørkt, 
da  vi  kørte  af  sted  til  vores  afsideslig- 
gende hytte.  Vi  fandt  frakørslen  og 
var  kørt  et  stykke  op  ad  en  smal  vej, 
da  motoren  gik  i  stå.  Vi  fandt  en  lygte, 
og  jeg  trådte  ud  for  at  kigge  under 
motorhjelmen.  Da  lyset  ramte  den 
støvede  vej,  var  det  første,  jeg  fik  øje 
på,  løvespor! 

Da  jeg  var  tilbage  i  bilen,  stilled 
vi  os   tilfredse   med   at  måtte 
overnatte    der!    Heldigvis 
blev    vi    reddet     af    en 
benzinvogn,  som  havde 
forladt     indhegningen 
sent  på  grund  af  nogle 
problemer. 

Om      morgenen 

blev  vi  kørt  tilbage  j 

til  indhegningen.  Vi 

havde   ikke   nogen 

bil  og  kunne  ikke  få 

en   ny    før    samme 

eftermiddag.    Vores 

ene  dag  i  parken  var 

Med  ét  blev  jeg  over- 
bevist! »Der  er  kro- 
kodiller overalt  i 
parken,«  sagde  han, 
»ikke  kun  i  floderne.« 


ødelagt,  og  for  mig  var  det  en 
drøm,  som  blev  knust. 

Jeg  talte  med  en  ung  parkl 
tjent,  og  han  var  overrasket 
over,  at  jeg  kendte  så  mange  af 
Afrikas  fugle.   Og  så  tilbød 
han  at  hjælpe  os.  »Vi  er  ved 
at  bygge  en  ny  udsigtspost 
over  et  vandhul  små  30  j 
kilometer   herfra,«   sagde 
han.  »Den  er  ikke  helt 
færdig,  men  den  er  sikker 
nok.  Jeg  kører  jer  derud  og 
giver  jer  en  frokostkurv.  Der- 
fra kan  I  se  lige  så  mange,  jo 
måske  flere,   dyr,  end  hvis  I  kørte 
omkring  i  parken.« 

På  vej  ud  til  udkigsposten  tilbød 
han  at  vise  os  nogle  løver.  Han  dre- 
jede væk  fra  vejen  og  ind  i  bushen, 
og  inden  længe  havde  han  fundet 
frem  til  en  flok  på  17  løver,  som  lå  og 
sov.  Han  kørte  helt  op  til  dem. 

Vi  stoppede  ved  et  vandhul  for  at 
se  dyrene  komme  ned  og  drikke.  Det 
var  i  tørkeperioden,  og  der  var  ikke 
meget  vand,  faktisk  kun  små  mud- 
derhuller. Når  elefanterne  trådte  i 
det  bløde  mudder,  sivede  vandet  ned 
i  deres  fodaftryk,  og  dyrene  kom  og 
drak  af  elefantsporene. 

Især  antiloperne  var  meget  sky. 
De  nærmede  sig  mudderhullet,  for 
dog  straks  at  vende  om  og  løbe 
skræmte  bort.  Jeg  kunne  se,  at  der 
ikke  var  nogle  løver  i  nærheden,  så 
jeg  spurgte  vores  guide,  hvorfor  de 
ikke  drak.  Hans  svar,  og  det  er  selve 
lektien  her,  var:  »Krokodiller.« 


Heldigvis  findes  der 
åndelig  førstehjælp 
for  dem,  som  er  ble- 
vet bidt.  War- 
dets  biskop 
er  den,  som 
råder  over 
denne  første- 
hjælp. Han  kan 
også  behandle  dem, 
som  er  blevet 
moralsk  maltrakteret 
af  disse  åndelige 
krokodiller  -  og 
hjælpe  dem  til  at 
blive  fuldstændig 
helbredt. 


besluttede  at  give  mig  en  lærestreg. 
Vi  kørte  hen  til  et  andet  sted,  hvor 
bilen  kunne  holde  på  en  forhøjning 
over  mudderhullet,  så  vi  kunne  kigge 
ned  på  det.  »Der,«  sagde  han.  »Se 
i  selv.« 

Jeg  kunne  ikke  se  andet 
end    mudder,    en    smule 
vand  og  de  sky  dyr,  der 
holdt   sig   på   afstand. 
Men  så  fik  jeg  pludselig 
øje  på  den!  En  stor  kro- 
kodille, som  lå  i  mudde- 
ret og  ventede  på,  at  et 


Jeg  vidste,  at  han  måtte  lave  sjov 
med  mig,  så  jeg  spurgte  en  gang  til: 
»Hvad  er  problemet?«  Svaret  lød 
igen:  »Krokodiller.« 

»Sludder,«  sagde  jeg.  »Der     * 
er  da  ingen  krokodiller  der. 
Det  kan  enhver  da  se.« 

Jeg  troede,  at  han  lavede 
sjov  med  den  udenlandske 
dyreekspert,  og  til  sidst  bad 
jeg  ham  om  at  fortælle  os 
sandheden.  Lad  mig  lige  minde 
jer  om,  at  jeg  ikke  var  helt  uvi- 
dende.  Jeg   havde   læst   mange 
bøger.  Desuden  måtte  enhver  da 
vide,  at  man  ikke  kan  gemme  en 
krokodille  i  et  elefantspor. 

Han  kunne  se,  at  jeg  ikke  tro- 
ede på  ham,  og  jeg  vil  tro,  at  han 

uforsigtigt  dyr  skulle  blive   tørstigt 
nok  til  at  komme  hen  og  drikke. 

Med  ét  blev  jeg  overbevist!  Da 
han  kunne  se,  at  jeg  var  villig  til  at 
lytte,  forsatte  han  sin  belæring.  »Der 
er  krokodiller  overalt  i  parken,« 
sagde  han,  »ikke  kun  i  floderne.  Der 
findes  ikke  noget  vand  her,  hvor  der 
ikke  også  er  krokodiller  i  nærheden. 
Det  kan  du  være  helt  sikker  på.« 

Guiden  var  venligere  mod  mig, 
end  jeg  havde  fortjent.  Min  bedrevi- 
dende hån  af  hans  første  udtalelse 
om  krokodiller,  kunne  have  fået  ham 
til  at  sige:  »Du  kan  jo  selv  gå  ud  og  se 
efter! « 

Jeg  kunne  jo  selv  se,  at  der  ikke 
var  nogle  krokodiller.  Jeg  var  så  selv- 
sikker, at  jeg  tror,  at  jeg  måske  var 
stået  ud  for  at  se,  hvad  der  var.  En  så 
arrogant  holdning  kunne  have  været 
livsfarlig!  Men  han  var  tålmodig  nok 
til  at  belære  mig. 

Jeg  håber,  at  I  lytter  mere  til  jeres 
vejledere,  end  jeg  gjorde  til  min  ved 
den  lejlighed.  Min  Karl  Smart-hold- 
ning  var  mig  bestemt  ikke  værdig,  og 
den  er  heller  ikke  jer  værdig.  Jeg  er 
ikke  stolt  af  det,  og  jeg  tror,  jeg  ville 
skamme  mig  over  at  fortælle  jer  det, 
hvis  det  ikke  var,  fordi  det  kunne 
hjælpe  jer. 

De,  der  er  noget  ældre  end  jer,  har 
undersøgt  vandhullerne  og  hæver  en 
advarselsrøst  om  krokodiller.  Ikke 
bare  de  store  grå  krybdyr,  som  kan 
bide  jer  midt  over,  men  åndelige 
krokodiller,  som  er  uendeligt  meget 
farligere   og   mere   bedrageriske   og 


mindre  synlige  end  de  godt  camouf- 
lerede krybdyr  i  Afrika. 

Disse  åndelige  krokodiller  kan  slå 
jeres  sjæl  ihjel  eller  lemlæste  den.  De 
kan  ødelægge  jeres  og  jeres  kæres 
sjælefred.  Det  er  dem,  der  skal  adva- 
res imod,  og  der  findes  næppe  det 
jordiske  vandhul,  som  ikke  vrimler 
med  dem. 

På  en  anden  rejse  til  Afrika  drøf- 
tede jeg  denne  oplevelse  med  en 
vildtbetjent  i  en  anden  park.  Han 
forsikrede  mig  om,  at  man  vitterlig 
kan  gemme  en  krokodille  i  et  ele- 
fantspor -  ja,  en,  som  er  stor  nok  til 
at  bide  et  menneske  midt  over. 

Så  viste  han  mig  et  sted,  hvor  en 
tragedie  havde  udspillet  sig.  En  ung 
mand  fra  England  havde  arbejdet  på 
hotellet  en  sæson.  Trods  vedvarende 
og  gentagne  advarsler  kravlede  han 
over  hegnet  for  at  se  på  noget,  som  lå 
på  den  anden  side  af  en  lille  vandpyt, 
der  ikke  engang  var  dyb  nok  til  at 
dække  hans  tennissko. 

»Han  var  end  ikke  nået  to  skridt 
ud  i  den,«  sagde  vildtbetjenten,  »før 
en  krokodille  havde  fået  fat  i  ham,  og 
der  var  intet,  vi  kunne  gøre  for  at 
redde  ham.« 

Det  synes  næsten  imod  vores 
natur,  at  tage  mod  vejledning  fra 
andre,  måske  især  når  vi  er  unge. 
Men  der  er  tidspunkter,  hvor  vores 
overlevelse  afhænger  af,  at  vi  lytter 
til  vore  vejledere,  uanset  hvor  meget 
vi  tror,  at  vi  selv  ved,  eller  hvor 
meget  vi  mener  at  have  lyst  til  noget. 
Det  er  frygteligt  at  tænke  på  den 


unge  mand,  som  blev  ædt  af  en  kro- 
kodille. Men  det  er  slet  ikke  det 
værste,  der  kan  ske.  Der  er  moral- 
ske og  åndelige  farer,  som  er  værre 
end  tanken  om  at  blive  gnasket  i 
stykker  af  et  kæmpe  krybdyr. 

Heldigvis  er  der  vejledere  nok,  som 
kan  hjælpe  os  med  at  undgå  alt  dette, 
hvis  vi  er  villige  til  at  tage  imod  råd  i 
ny  og  næ.  Hvis  I  vil  lytte  til  jeres  foræl- 
dres, jeres  læreres  og  jeres  lederes  råd, 
mens  I  er  unge,  kan  I  lære  at  følge  den 
bedste  af  alle  vejledere,  nemlig  Helli- 
gåndens hvisken.  Det  er  personlig 
åbenbaring.  Der  er  en  proces,  som  kan 
hjælpe  os  til  at  være  opmærksomme 
på  åndelige  farer.  Ligesom  guiden 
advarede  mig,  kan  I  modtage  signaler, 
som  advarer  jer  mod  de  åndelige  kro- 
kodiller, som  lurer  forude. 

Heldigvis  findes  der  åndelig 
førstehjælp  for  dem,  som  er  blevet 
bidt.  Wardets  biskop  er  den,  som 
råder  over  denne  førstehjælp.  Han 
kan  også  behandle  dem,  som  er  ble- 
vet moralsk  maltrakteret  af  disse 
åndelige  krokodiller  -  og  hjælpe  dem 
til  at  blive  fuldstændig  helbredt. 

Den  oplevelse  i  Afrika  var  endnu 
en  påmindelse  for  mig  om  at  følge 
Guiden.  Jeg  følger  ham,  fordi  jeg  selv 
vil.  Jeg  bærer  vidnesbyrd  om,  at  han 
lever,  at  Jesus  er  Kristus.  Jeg  ved,  at 
han  har  et  legeme  at  kød  og  ben,  at 
han  leder  denne  kirke,  og  at  det  er 
hans  mål  at  føre  os  alle  sikkert  til- 
bage til  sin  nærhed.  □ 

Tilpasset  fra  en  tale  ved  aprilkonferencen 
1976. 

Undgå  pornografiens  faldgrube 


Ville  du  gå  tæt  på  klippespaltens  rand  og  risikerer  at  falde 
i?  Eller  ville  du  holde  dig  langt  fra  faren  og  opnå  alt  det, 
som  en  kærlig  himmelsk  Fader  ønsker  at  give  dig? 


et  har  været  en  fantastisk 
dag  oppe  på  det  sneklædte 
bjerg,  den  mest  udfordrende 
klatretur,  som  du  og  dine  venner  hidtil 
har  været  ude  på.  Da  l  nærmer  jer  top- 
pen, får  du  øje  på  en  dyb  klippespalte 
forude  -  sådan  en  klippespalte,  som  kan 
opsluge  en  vandrer  uden  at  efterlade 
nogen  spor.  Ville  du  vandre  tæt  på  klip- 
pespalten og  sætte  alt  på  spil?  Advarer 
du  dem,  som  går  bag  dig,  eller  lader  du 
dem  klare  sig  selv? 

Pornografi  er  som  sådan  en  klippe- 
spalte. En  af  de  største  farer  ved  det  er, 
at  man  måske  ikke  erkender,  hvor 
lumsk  det  er,  før  man  er  fanget  i  fæl- 
den. Tre  unge  sidste  dages  hellige  for- 
tæller anonymt  deres  beretninger.  Vi 
har  kaldt  dem  Blair,  Ryan  og  Rob.  De 


håber,  at  deres  oplevelser  kan  hjælpe 
andre  til  at  undgå  denne  faldgrube.  Og 
de  giver  andre,  der  kæmper  en  lignende 
kamp,  gode  råd  om,  hvordan  de  kan 
undslippe. 

Blair:  Jeg  er  vokset  op  i  Kirken  og 
har  et  vidnesbyrd.  Men  der  er  en  side 
af  mit  liv,  som  kun  få  kender.  Da  jeg 
var  syv  år,  så  jeg  ofte  en  pornografisk 
plakat,  som  hang  på  væggen  hos 
naboens  teenagesøn.  Den  gjorde  et 
indtryk  på  mig,  som  jeg  ikke  kunne 
slippe.  Uværdige  tanker  fik  mig  til  at 
udvikle  en  uværdig  vane,  som  jeg 
ikke  syntes,  at  jeg  kunne  bryde. 

Ryan:  Da  jeg  var  omkring  12  år 
gammel,  besøgte  jeg  en  god  ven. 
Han  og  en  flok  af  de  andre  drenge 
fra   kvarteret   var   samlet  omkring 


computeren.  For  sjov  sagde  jeg: 
»Sidder  I  og  glor  på  porno?« 

De  svarede:  »Hvordan  kunne  du 
gætte  det?  Kom  lige  og  se.« 

Det  blev  begyndelsen  på  et  af 
mine  problemer.  Snart  begyndte  jeg 
at  benytte  familiens  computer  til  at 
finde  flere  og  flere  billeder. 

Rob:  Man  opdager  som  regel  ikke, 
at  man  har  et  problem,  før  man  er  så 
langt  ude,  at  man  ikke  kan  se  lyset 
mere.  Det  var  det,  der  skete  for  mig. 
Jeg  var  nysgerrig  og  retfærdiggjorde 
min  hang  til  pornografi  med,  at  de 
andre  drenge  på  skolen  også  kiggede 
på  det,  og  de  syntes  ikke  at  have  pro- 
blemer med  det. 

BARE  ET  KIG  ELLER  FANGET 
PÅ  KROGEN? 

Til  at  begynde  med  vækker  pornografi 
folks  nysgerrighed.  Det  synes  ikke  så  far- 
ligt bare  at  kigge  på  det.  Vi  er  alle  gået  ind 

i  en  forretning  bare  for  at  kigge  -  ikke  for 
at  købe  noget.  Men  det  her  er  en  enorm 
forretning  med  et  næsten  ubegrænset 
varesortiment.  Når  vi  først  er  gået  ind  i 
forretningen,  er  der  meget,  som  lokker  os 
til  at  tilfredsstille  vores  nysgerrighed.  Og 
nysgerrigheden  bliver  aldrig  stillet. 

Der  er  meget  her  i  livet  -  som  for 
eksempel  klapperslanger  eller  forladte 
mineskakter  eller  narko  -  som  kan  drage 
vores  nysgerrighed.  Men  når  vi  ved,  hvor 
farlige  de  er,  går  vi  bort  fra  dem  eller  for- 
lader festen  eller  slukker  for  computeren. 

Når  det  gælder  pornografi,  er  der 
ikke  noget,  der  hedder  »bare  et  kig«. 
Det  at  kigge  på  det  er  nemlig  problemet. 
Når  man  kigger  på  pornografi,  vækker 
det  seksuelle  følelser.  Vi  kan  let  blive 
afhængige  af  de  dejlige  følelser,  især  hvis 
de  synes  at  lette  stress  eller  anspændt- 
hed -  og  så  kan  vi  komme  ud  i  et 
afhængighedsforhold, 
der  er  lige 

Det  er  både  farligt  og  forkert 
bevidst  at  kigge  på  noget,  som 
stimulerer  seksuelle  tanker.  Vore  omgi- 
velser er  fulde  af  den  slags.  Og  efter- 
som de  ofte  er  lovlige  og 

Imindelige,  kan  det  til  tider  være 
svært  at  undgå  at  se  dem. 

Men  du  behøver  ikke  at  lade  dig 
fange  af  dem.  Hvis  du  hver  dag 
ifører  dig  Guds  fulde  rustning  ved  at 
bede,  studere  skrifterne  og  gøre  dit 
bedste  for  at  holde  budene,  kan  du 
udvikle  styrke  til  at  modstå  denne  og 
enhver  anden  fristelse. 

Her  er  nogle  måder,  hvorpå  du  kan 
undgå  den  farlige,  åndelige  klippe- 
spalte, som  hedder  pornografi. 

1.  Erkend  det,  når  du  ser  det.  En 
enkel  definition  lyder  sådan:  Porno- 
grafi er  enhver  form  for  underhold- 
ning, som  gør  brug  af  utugtige  og 
upassende  billeder  til  at  stimulere  sek- 
suelle fornemmelser.  Så  selv  et  almin- 
deligt tv-program  eller  en  reklame  kan 
være  pornografisk.  Hvis  billeder  væk- 
ker seksuelle  fornemmelser  i  dig,  så 
bør  du  undgå  dem. 

2.  Bryd  den  følelsesmæssige  for- 
bindelse. Der  er  en  forbindelse  mellem 
enhver  form  for  afhængighed  og  følel- 
ser som  stress,  anspændthed  og 
depressioner.  Hvis  du  føler  dig  stresset 
eller  anspændt,  så  skal  du  tackle  de 
følelser  direkte  -  i  stedet  for  at  bruge 
pornografi  eller  andre  destruktive  mid- 
ler til  at  dulme  dem.  Bøn,  skriftstudium, 
motion,  gode  venner  og  regelmæssig 


overværelse  af  Kirkens  møder  kan 
hjælpe  dig.  En  forælder,  en  kirkeleder 
eller  en  anden  voksen,  som  du  stoler 
på,  kan  være  en  livline  for  dig,  hvis 
problemerne  bliver  for  store  til,  at  du 
kan  klare  dem  selv. 

3.  Surf  med  omtanke.  Hvis  I  har 
internetopkobling  derhjemme,  så  bed 
dine  forældre  om  at  installere  et  filter. 
Men  lad  være  med  at  stole  hundrede 
procent  på  filteret.  Det  kan  svigte.  Det 
kræver  selvbeherskelse.  Lad 
være  med  at  have  compute- 
ren i  dit  soveværelse.  Lad 
den  stå  et  sted,  hvor  der  er 
andre  omkring  dig. 

4.  Vær  en  moderne 
Josef.  Kan  I  huske,  hvad 
Josef  gjorde,  da  Potifars 
hustru  ville  lokke  ham  til 
noget  umoralsk?  Josef  »flygtede 
ud«  (1  Mos  39:12).  Eller  med  andre 
ord,  han  stak  af.  Hvis  du  bliver  udsat 
for  pornografi,  så  kom  straks  væk  - 
hvad  enten  det  sker  ved  et  klik  med 
musen,  et  skift  med  fjernbetjeningen 
eller  en  hurtig  retræte  fra  en  vens  hus. 

5.  Få  den  stærkeste  hjælp  af  alle. 
Lad  ikke  din  ånd  svækkes  af  mangel 
på  næring.  En  fast  kost  af  retskaffen 
påvirkning  -  såsom  bøn,  skriftstu- 
dium, APUP,  seminar  og  en  omhygge- 
lig gennemgang  af  Til  styrke  for 
ungdommen  -  kan  give  dig  den 
styrke,  som  du  har  brug  for  til  at  klare 
dig  i  en  verden,  som  har  åndelige 
klippespalter  overalt.  O 

så  svært  at  bryde  som  afhængighed  af 
narkotika  eller  spiritus. 

Rob:  Nysgerrighed  blev  til  inter- 
esse, og  interessen  udviklede  sig  til 
en  stærk  vane.  Og  meget  hurtigt  var 
jeg  afhængig.  Jeg  kom  hjem  fra  skole 
og  gik  lige  ind  til  computeren,  hvor 
jeg  så  sad  i  timevis.  Mine  venskaber 
led  under  det.  Og  det  samme  gjorde 
mine  lektier,  mine  familiebånd  og  - 
vigtigst  af  alt  -  min  åndelighed. 

På  det  tidspunkt,  hvor  jeg  havde 
allermest  brug  for  Åndens  tilskyndel- 
ser, blev  jeg  mindre  og  mindre  i  stand 
til  at  fornemme  dem.  Livet  blev  en 
konstant  kamp  med  depressioner. 

Min  sjæl  hungrede,  og  det  eneste, 
som  jeg  bød  den  på,  rummede  ingen 
næring.  Jeg  var  skuffet  over  mig  selv, 
og  så  fordybede  jeg  mig  i  pornogra- 
fien for  at  få  det  bedre.  Men  porno- 
grafien gjorde  mig  bare  endnu  mere 
ude  af  det. 

GØR  SKADEN  OP 

Skyldfølelse,  frygt  og  depression  er 
almindelige  følelser  blandt  dem,  der 
beskæftiger  sig  med  pornografi  -  skyldfø- 
lelse, fordi  de  ved,  at  det,  de  gør,  er  for- 
kert; frygt,  fordi  de  er  bange  for,  at  deres 
hemmelighed  skal  blive  opdaget;  og 
depression,  fordi  de  ikke  længere  føler 

o 

Anden.  Forholdet  til  familie,  venner,  Kir- 
kens ledere  og  Herren  lider  under  det. 

Blair:  Min  selvtillid  svandt,  både 
i  Kirken,  i  skolen  og  alle  andre  ste- 
der. Ofte  følte  jeg  mig  meget  alene, 
kejtet  og  uværdig.  Hvis  en  pige 
syntes  om  mig,  tænkte  jeg:  »Hun 
ville   ikke   synes   om   mig,   hvis 


virkelig  kendte   mig.«   Jeg   undgik 
andres  selskab. 

Rob:  Jeg  kom  i  Kirken  i  alle  de  år, 
men  jeg  var  mentalt  inaktiv.  Jeg  blev 
ved  med  at  gå  i  kirke,  for  ikke  at  gøre 
mine  forældre  kede  af  det.  Men  jeg 
vidste,  at  den  livsstil,  som  jeg  var  gre- 
bet af,  var  forkert.  Jeg  bemærkede  en 
forandring  i  min  egen  fremtoning,  dag 
for  dag,  år  for  år.  Jeg  blev  hærdet  og 
kold.  Jeg  løj  for  mine  forældre,  min 
biskop  og  alle  andre.  Inderst  inde  var 
mit  sind  i  oprør,  og  jeg  led  åndeligt. 

NØGLEN  TIL  FORANDRING 

Mens  disse  unge  mænd  kæmpede  med 
deres  hang  til  pornografi,  forsøgte  de  hver 
især  at  overvinde  det  på  egen  hånd.  Men 
lige  som  en  vandringsmand,  som  er  fan- 
get i  en  farlig  klippespalte,  havde  de  alle 
tre  brug  for  hjælp.  Den  nøgle,  som  betød 
forandring  i  deres  liv,  var  at  tale 
med  deres  biskop. 

Blair:    Jeg    bad    om 


styrke  til  at  give  slip  på  disse  fristelser. 
Jeg  skrev  en  liste  over  ting,  såsom 
bøn,  skrifterne  og  rene  tanker,  der 
kunne  hjælpe  mig  til  at  nærme  mig 
Gud.  Men  skønt  jeg  gjorde  mit  bed- 
ste, løste  det  ikke  mine  problemer. 

Jeg  krympede  mig  ved  tanken  om 
at  skulle  bekende  det  for  min  biskop. 
Jeg  mente,  at  det  var  bedre  at  for- 
tælle biskoppen  om  problemet,  når 
jeg  havde  lagt  det  bag  mig.  Men  til 

Mange  mennesker  prøver  at  over- 
vinde afhængighed  af  pornografi 
på  egen  hånd.  Men  ligesom  en 
vandrer,  som  er  fanget  i  en  farlig 
klippespalte,  har  de  brug  for 
hjælp.  Nøglen  til  deres 
redning  er  at  tale  med 
biskoppen  eller 
grenspræsi- 
denten. 


sidst  gik  det  op  for  mig,  at  jeg  aldrig 
ville  lægge  det  bag  mig,  medmindre 
jeg  bekendte.  Når  Gud  nu  allerede 
kendte  min  kamp,  og  når  jeg  følte 
mig  godt  tilpas  ved  at  drøfte  det  med 
ham  i  bøn,  hvorfor  så  ikke  tale  med 
Guds  tjener  ansigt  til  ansigt?  Da  jeg 
endelig  besluttede  mig  for  at 
bekende,  følte  jeg  en  fred,  der 
bekræftede,  at  det  var  det  rette  valg. 

Hvis  du  kigger  på  pornografi,  er  du 
ikke  moralsk  ren,  selv  om  du  ikke  har 
gjort  noget  andet  umoralsk.  Rob  taler  om, 
at  han  blev  klar  over,  at  han  ikke  var  vær- 
dig til  at  tage  i  templet  eller  på  mission. 

Rob:  Jeg  bøjede  mig  ydmygt  for 
Herren  og  tryglede  ham  grædende  om 
større  styrke.  Nat  efter  nat  bad  jeg,  og 
til  sidst  blev  jeg  klar  over,  at  jeg  måtte 
tale  med  min  biskop  om  det.  Det  var 
det  sværeste  af  det  hele  -  at  indrømme 
over  for  en  anden,  at  jeg  havde  et  pro- 
blem. Jeg  blev  ved  med  at  tro,  at  jeg 
kunne  klare  det  på  egen  hånd,  og  at 
ingen  andre  behøvede  at  få  noget  at 
vide.  Jeg  ville  have,  at  det  skulle  være 
mellem  Gud  og  mig.  Men  jeg  nåede  til 
sidst  et  punkt,  hvor  jeg  blev  klar  over, 
at  det  var  umuligt.  Jeg  henvendte  mig 
til  min  biskop  og  begyndte  en  lang  og 
vanskelig  omvendelsesproces. 

DU  ER  IKKE  ALENE 

Omvendelse  er  måske  nok  vanskelig, 
men  det  er  samtidig  opmuntrende  og 
fyldt  med  håb. 

Om  dem,  der  kæmper  med  hang  til 
pornografi,  siger  en  biskop:  »Der  er 
hjælp  at  få.  Omvendelsesprocessen  er 
netop  det  -  en  proces.  Det  tager  sin  tid  at 

bryde  negative  mønstre,  og 
hver  eneste  lille  sejr  på  vejen 
skal  anerkendes,  bekræftes  og 
fejres.  Nogle  af  dem,  jeg  har 
arbejdet  med,  kæmper  stadig,  men  i  det 
mindste  skjuler  de  sig  ikke  mere.  De  har 
opbygget  et  netværk,  som  støtter  dem.  De 
er  blevet  klar  over,  at  de  ikke  behøver  at 
kæmpe  alene  med  udfordringen.« 

En  tidligere  biskop  forklarer:  »  Udover 
min  egen  familie  tror  jeg  ikke,  at  der  var 
nogen  andre  i  mit  ward,  som  jeg  elskede 
så  højt,  som  dem,  der  kom  med  søn- 
derknust hjerte  og  søgte  tilgivelse  og  fred. 
De  var  mere  interesseret  i,  hvad  Herren 
syntes  om  dem,  end  hvad  andre  menne- 
sker syntes.  Jeg  respekterede  deres  mod  og 
ønske  om  at  rette  op  på  deres  problemer. 
Jeg  har  grædt  for  dem.  Jeg  glædede  mig, 
når  de  var  rene  og  hele  igen.  Og  bagefter 
betragtede  jeg  dem  ikke  som  tidligere  syn- 
dere -  kun  som  elskede  brødre  og  søstre.« 

»Stol  på  Herren,«  rådede  ældste 
Richard  G.  Scott  fra  De  Tolv  Apostles 
Kvorum.  »Han  ved,  hvad  han  gør.  Han 
kender  allerede  dine  problemer.  Og  han 
venter  på,  at  du  beder  om  hjælp«  (»Stol 
på  Herren«,  Stjernen,  juli  1989,  s.  31). 

HVORDAN  HAR  BLAIR  DET  NU? 

Jeg  følte  en  lettelse,  da  jeg  holdt 
op  med  at  skjule  det.  Da  jeg  delte 
byrden  med  min  biskop  og  min  fami- 
lie, behøvede  jeg  ikke  længere  at 
kæmpe  mod  afhængigheden  alene. 
Nu  holder  jeg  fast  i  mit  netværk. 

Et  problem,  som  havde  domineret 
min  ungdom,  kunne  ikke  bare  over- 
vindes på  et  øjeblik.  Vejen  har  været 
lang  og  hård  -  og  den  fortsætter.  Det 


Profets 
advarse 


»[Jeg]  ...  beder  ...  jer  unge  mænd 
indtrængende  om  at  holde  jer  selv  fri  for 
verdens  vanære.  I  må  ikke  indlede  jer 
på  tarvelig  snak  i  skolen.  I  må  ikke  for- 
tælle sjofle  vittigheder.  I  må  ikke  fjolle 
rundt  på  internettet  for  at  finde  porno- 
grafisk materiale.  I  må  ikke  ringe  til  et 
særnummer  for  at  lytte  til  sjofelheder.  I 
må  ikke  leje  videofilm,  der  indeholder 
nogen  form  for  pornografi.  Denne  slags 
slibrigheder  er  simpelthen  ikke  noget  for 
jer.  Hold  jer  fra  pornografi,  som  I  ville 
undgå  en  alvorlig  sygdom.  Pornografi  er 
lige  så  ødelæggende.  Den  kan  blive  en  Q 

vane,  og  de,  der  hengiver  sig  til  den,  | 

kan  til  sidst  ikke  lade  være.  Den  er  5 

vanedannende.  § 

De,  der  producerer  den,  har  en  i= 

omsætning  på  fem  milliarder  dollars 
om  året.  De  gør  den  så  ...  tillokkende, 
som  de  kan.  Den  forfører  og  øde- 
lægger sine  ofre.  Den  findes  overalt. 
Den  findes  alle  vegne  omkring  os.  Jeg 
beder  jer  unge  mænd  indtræn- 
gende om  ikke  at  have  noget 
med  den  at  gøre.  I  kan 
simpelthen  ikke  tillade  jer 
det«  (»Lev  værdigt  til  at  få 
den  pige,  I  en  dag  vil 
ægte«,  Stjernen,  juli  1998, 
s.  52).  □ 

er  ikke  længere  nok  at  se  glad  ud.  Jeg 
vil  være  glad.  Jeg  lærer  Kristus  at 
kende  og  får  en  forståelse  af  forso- 
ningen. Frelseren  giver  mig  den 
styrke,  jeg  har  brug  for,  så  min  selv- 
tillid og  selvrespekt  øges  dag  for  dag. 

OG  RYAN? 

Jeg  var  ærlig  over  for  min  biskop. 
Og  da  min  far  talte  med  mig,  var  jeg 
også  ærlig  over  for  ham.  Vi  arbejdede 
med  problemet  sammen.  Vi  beslut- 
tede, at  vi  i  en  periode  ikke  skulle 
have  internet  derhjemme.  Det  var 
en  stor  hjælp. 

Nu  bliver  jeg  snart  16,  og  jeg  er 
glad  for,  at  jeg  har  besluttet  mig  for 
ikke  at  lade  pornografien  styre  mit 
liv.  Jeg  har  det  bedre  med  mig  selv,  og 
jeg  ser  anderledes  på  piger,  end  jeg 
gjorde  før.  Med  min  biskops  hjælp 
forbereder  jeg  mig  på  at  komme  i 
templet,  udføre  en  mission  og  få  et 
godt  ægteskab  en  dag. 

OG  ROB? 

Det  krævede  tid  og  oprigtig  indsats 
at  bryde  dårlige  vaner.  Med  tiden 
fandt  min  præstedømmeleder  mig 
værdig  til  at  udføre  en  mission.  Den 
dejligste  følelse  var  at  tage  i  templet  og 
vide,  at  jeg  er  ren.  Den  And,  som  jeg 
ønskede  at  føle  i  mine  teenageår,  skyl- 
lede tilbage  i  mit  hjerte  og  mit  liv.  Jeg 
er  dybt  taknemlig  for  Jesu  Kristi 
forsoning. 

Djævelen  arbejder  sta- 
dig med  mig  og  prøver 
at  få  mig  til  at  falde 
tilbage.  Men  jeg  har 


lært  at  iføre  mig  Guds  fulde  rustning 
hver  dag.  Jeg  ved,  at  Jesus  Kristus 
elsker  mig,  og  jeg  elsker  ham. 

OG  DIG? 

Den  bedste  måde  at  undgå  proble- 
mer med  pornografi  på,  er  ved  at  holde 
sig  så  langt  fra  det,  som  muligt.  Men 
hvis  du  kæmper  med  hang  til  pornografi 


eller  en  anden  uværdig  vane,  så  tal  med 
din  biskop  eller  din  grenspræsident. 
Han  elsker  dig,  han  vil  være  diskret,  og 
han  kan  hjælpe  dig  med  at  anvende  for- 
soningens kraft  i  dit  eget  liv.  Med  hjælp 
fra  Frelseren  og  hans  tjenere  kan  du 
opnå  den  styrke,  som  du  har  brug  for. 
Du  kan  blive  ren  og  selvsikker  og  vær- 
dig på  enhver  måde.  □ 


Et  vanedannende  stof? 


Pornografi  kan  være  meget  vanedannende. 
Videnskabelig  forskning  -  deriblandt  en  ny 
teknologi  til  hjernescanning  -  er  begyndt  at  vise,      FOTO  AF  hjernescann.ng  photo  disc 
at  pornografi  kan  forårsage  fysiske  og  kemiske  forandringer  i  hjernen,  som 
minder  om  dem,  der  forårsages  af  narkotika.  Den  eneste  sikre  måde  at 
undgå  faren  på,  er  ved  at  holde  sig  langt  fra  pornografi. 

Hvis  du  er  blevet  afhængig,  skal  du  søge  hjælp.  Den  første,  du  skal  tale 
med,  er  din  biskop  eller  grenspræsident.  Han  kan  hjælpe  dig  med  at  gøre 
brug  af  Frelserens  forløsende  og  helbredende  kraft.  Han  kan  også  hjælpe 
dig  med  at  få  professionel  hjælp,  hvis  det  er  nødvendigt.  Lad 
være  med  at  prøve  at  klare  det  på  egen  hånd. 

Pornografi  er  ikke  bare  tilgængelig,  det  faldbydes  og 
markedsføres.  Ingen  -  hverken  en  voksen,  en  hjemvendt 
missionær  eller  nogen  anden  -  er  så  moden  eller  så 
stærk,  at  han  eller  hun  kan  løbe  den  risiko  bevidst  at 
udsætte  sig  for  det.  Man  skal  være  på  vagt  hele  sit  liv.  Og 
det  gælder  især  for  dem,  der  tidligere  har  haft  problemer  med 
pornografi.  Det  er  ligesom  at  have 
været  på  afvænning  fra  et  narko- 
tika- eller  alkoholmisbrug.  Man 
må  end  ikke  vende  tilbage  for  lige 
at  smage  på  det,  for  man  kan  blive 
overvældet  igen  på  et  øjeblik.  □ 


OKTOBER       2002 

17 


JEREMIAS : 

Som  pottemagerens  ler 

Den  måde,  hvorpå  Herren  omsorgsfuldt  formede  profeten  Jeremias'  liv  på, 
minder  os  om,  hvordan  han  kan  forme  vores  liv. 


Ældste  Jean  A.  Tefan 

Halvfjerdser-om  rådeautoritet 

Hans  navn  betyder  »Jahve  ophøjer«, 
og  han  var  frygtløs  i  sin  tjeneste  for 
Herren;  og  dog  oplevede  profeten  Jer- 
emias mange  åndelige  kvaler. 
I  den  første  del  af  Jeremias'  næsten  40-årige  virke  i  Jeru- 
salem, befalede  Herren  ham  at  tage  hen  til  en  pottemager 
(se  Jer  18:1-2).  Jeremias  betragtede  pottemagerens  arbejde 
og  så,  hvordan  han  drejede  den  nederste  drejeskive  med 
fødderne,  mens  han  med  hænderne  bearbejdede  det  fug- 
tige ler  på  den  øvre  drejeskive.  Pottemageri  er  et  af  de  æld- 
ste håndværk  blandt  civiliserede  mennesker.  Jeremias  så, 
at  pottemageren  fik  øje  på  en  fejl  i  den  krukke,  han  var  ved 
at  forme.  Det  vakte  Jeremias  interesse,  at  pottemageren 
slog  krukken  sammen  med  hånden  og  straks  begyndte  at 
forme  en  ny  (se  Jer  18:3-4).  Herren  stillede  så  det  retori- 
ske spørgsmål:  »Kan  jeg  ikke  gøre  med  jer,  Israels  hus,  som 
denne  pottemager  gør?«  Qev  18:6).  Dette  spørgsmål  kunne 
også  have  været  rettet  til  Jeremias. 

Han  var  en  profet,  som  oplevede  en  af  de  mørkeste 
perioder  i  Israels  ugudelighed,  men  trods  alt  erkendte  han 
den  Store  Pottemagers  dygtige  hænder,  som  dannede  hans 
karakter  til  et  smukt  kunstværk.  Begivenhederne  fra  hans 
liv  minder  os  om,  at  vi  skal  overgive  hele  vores  liv,  uanset 
hvor  vanskeligt  det  kan  synes,  i  Herrens  kærlige  hænder. 

HANS  KALDELSE  TIL  TJENESTEN 

Jeremias  blev  født  i  byen  Anatot,  som  lå  cirka  fem 
kilometer  nordøst  for  Jerusalem.  Hans  far,  Hilkija,  var 


»en  af  præsterne  i  Anatot  i  Benjamin«  (Jer  1:1).  Mens 
Jeremias  endnu  var  meget  ung,  kaldte  Herren  ham  til 
profet:  »...  overalt,  hvor  jeg  sender  dig,  skal  du  gå,  og  alt, 
hvad  jeg  befaler  dig,  skal  du  tale«  (Jer  1:7),  Til  at  begynde 
med  modsatte  Jeremias  sig  Herrens  tillid  til  ham:  »Ak, 
Gud  Herre,  jeg  er  ung;  jeg  forstår  ikke  at  tale«  (Jer  1:6). 
Men  Herren  kendte  til  Jeremias'  potentiale:  »Før  jeg  dan- 
nede dig  i  moders  liv,  kendte  jeg  dig  ...  jeg  gjorde  dig  til 
profet  for  folkene«  (Jer  1:5). 

På  samme  måde  kender  Herren  hver  af  os  og  har 
udpeget  os  til  at  komme  ned  på  jorden  i  en  tid  og  på  et 
sted,  som  var  bedst  for  os.  Han  kan  forme  os  gennem 
vores  kaldelser  til  at  tjene  i  hjemmet  eller  i  Kirken. 
Min  hustru  og  jeg  fik  en  større  forståelse  af  dette  prin- 
cip, da  vi  blev  kaldet  til  at  præsidere  over  Suva-missi- 
onen  i  Fiji.  Vi  talte  ikke  flydende  engelsk,  og  især  min 
hustru  følte  sig  overvældet.  Hun  modtog  en  særlig  vel- 
signelse, som  lovede  denne  gave,  da  hun  blev  indsat. 
Hun  studerede  flittigt  og  øvede  sig  på  engelsk  der- 
hjemme og  sammen  med  missionærerne.  Snart  var 
hun  i  stand  til  at  tale  på  engelsk  til  missionærerne  ved 
zonekonferencer  i  Fiji,  Vanuatu  og  Kiribati.  Til 
gengæld  underviste  hun  de  missionærer,  som  tjente  i 
Ny  Kaledonien,  på  fransk.  Hun  følte,  at  Herren  havde 
kaldet  hende  til  at  tjene  folk  af  begge  sprog;  derfor 
skulle  hun  kunne  tale  begge  sprog.  Denne  oplevelse 
formede  og  velsignede  hende,  vores  familie  og  de  men- 
nesker, som  hun  har  haft  mulighed  for  at  undervise, 
selv  om  hun  stadig  taler  engelsk  med  en  smule  fransk 
accent. 

HANS  FØJELIGHED 

En  vigtig  faktor  i  Jeremias'  formgivningsproces  var 
hans  føjelighed,  hvilket  vil  sige  hans  villighed  til  at  bøje 
sig  for  Guds  befalinger,  at  være  fleksibel  nok  til  utvun- 
gent og  vedvarende  at  bøje  sig  for  Guds  vilje.  Ydmyghed, 
lydighed,  tro  og  manglen  på  stolthed  er  egenskaber,  som 
fremmer  føjelighed.  Den  Store  Pottemager  satte  ofte  Jer- 
emias' lydighed  på  prøve. 

Engang  gav  Herren  Jeremias  besked  på  at  købe 
en  lerkrukke,  knuse  den  for  øjnene  af  fol- 
kets ledere  og  derefter  modigt  profe- 
tere:   »Dette   siger  Hærskarers 
Herre:  Som  man  knuser  en 
pottemagers  kar,  så  det  ikke  kan 
sættes  sammen  igen,  sådan  vil 
jeg  knuse  dette  folk  og  denne 
by«  (Jer  19:11;  sejer  19:1-15). 
Jeremias'   udførelse   af  denne 
opgave   med   at   fremkomme 
med  en  så  dramatisk  fordøm- 
melse af  sine  politiske  ledere 
fordrede  tapper  lydighed  og 
en  tilsidesættelse   af  egen 
sikkerhed. 

Derefter   kom   Herrens 
ord  til  Jeremias  og  bød  ham 

Profeten  Jeremias 
oplevede  en  af  de 
mørkeste  perioder  i 
Israels  ugudelig- 
hed, men  trods  alt 
erkendte  han  den 
Store  Pottemagers 
dygtige  hænder. 


at  anvende  sig  selv  som  illustrationsmateriale.  Jeremias 
fik  besked  på  at  lave  et  åg,  som  dyrene  bruger,  ud  af  reb 
og  stænger,  tage  det  over  nakken  og  træde  frem  for  kong 
Sidkija  og  Jerusalems  gesandter.  Jeremias  må  have  taget 
sig  besynderlig  ud  foran  disse  indflydelsesrige  og  mægtige 
mænd!  Jeremias  fortalte  dem,  at  hvis  de  ikke  frivilligt 
underkastede  sig  Babylons  konge  og  tjente  ham  som 
oksen  i  et  åg,  så  ville  Herren  udrydde  dem  (se  Jer  2:1-11). 

I  disse  og  mange  andre  tilfælde 
var  Jeremias  føjelig  nok  til  at  gøre 
det,  som  Herren  befalede,  uanset 
hvor  besynderlig,  upopulær  eller 
tåbelig,  det  gjorde  ham  i  andres  øjne. 

Mens  jeg  tjente  som  missions- 
præsident,  traf  jeg  mange  unge  men- 
nesker, som  også  udviste  denne 
føjelighed.  Jeg  traf  Olivier  Pecqueux 
første  gang  under  et  besøg  i  Ny 
Kaledonien.  Han  var  24  år  gammel 
og  gjorde  tjeneste  i  militæret.  Han 
var  ikke  aktiv  i  Kirken,  men  levede 
et  verdsligt  liv.  Men  Herren  havde 
andre  planer  med  ham.  På  hans 
opfordring  mødtes  vi  og  drøftede 
hans  patriarkalske  velsignelse.  Han 
besluttede  sig  for  at  ydmyge  sig,  omvende  sig  og  lade  Her- 
ren forme  hans  liv.  Kort  efter  blev  han  kaldet  på  fuldtids- 
mission,  og  han  blev  en  af  mine  dygtigste  ældster.  I  dag 
studerer  han,  og  han  blev  for  nylig  gift  i  templet  i  Tahiti. 

Vore  beslutninger  bør  ligeledes  udvise  føjelighed  og  et 
håb  i  Kristus,  som  det  blev  udtrykt  af  ældste  Hugh  W. 
Pinnock  (1934-2001):  »Når  vi  begår  fejltagelser,  sådan 
som  det  gamle  Israel  gjorde,  kan  vi  tage  det,  som  vi  har 
ødelagt,  og  begynde  forfra.  Pottemageren  gav  ikke  bare 
op  og  smed  leret  væk  ...  og  vi  må  ikke  miste  håbet  og  for- 
kaste os  selv.  Ja,  det  er  vores  opgave  at  overvinde  vore 
problemer,  at  tage  det,  som  vi  har  og  er,  og  begynde  på 
en  frisk.«1 


Jeremias  var  føjelig  nok  til  af 

gøre,  hvad  Herren  befalede, 

uanset  hvordan  han  så  tog  sig 

ud  i  andres  øjne. 


DET,  SOM  HAN  LED 

Jeremias  var  en  mand,  som  oplevede  mange  lidelser 
(se  Klages  3:1).  Faktisk  advarede  Herren  ham,  da  han 
blev  kaldet,  om  at  konger,  fyrster,  præster  og  folk  ville 
kæmpe  imod  ham.  »...  men  [de  skal]  ikke  overvinde  dig, 
for  jeg  er  med  dig  og  redder  dig«  (Jer  1:19),  lovede  Her- 
ren. Det  følgende  er  kun  to  af  de  vanskeligheder,  som  Jer- 
emias måtte  udholde. 

Da  Pashkur,  den  præst,  som  havde 
ansvaret  for  at  holde  ro  og  orden  i 
templet,  hørte  om  Jeremias  dramati- 
ske knusning  af  lerkrukken  og  profeti 
for  folket,  lod  han  Jeremias  arrestere, 
prygle  og  anbringe  i  blokken.  Den 
næste  dag  lod  Pashkur  Jeremias  føre 
frem  for  sig,  men  Jeremias  gentog 
frygtløst  Herrens  ord  om  den  over- 
hængende ødelæggelse  og  tilføjede: 
»Du,  Pashkur,  og  alle,  der  bor  i  dit 
hus,  skal  gå  i  fangenskab«  (Jer  20:6). 
Da  den  babylonske  hær  belejrede 
Jerusalem,  overbragte  Jeremias  Her- 
rens ord  til  kong  Sidkija  og  hans  folk 
og  sagde,  at  de  skulle  overgive  sig. 
Det  gjorde  visse  embedsmænd  vrede, 
og  de  benyttede  Jeremias'  forsøg  på  at  forlade  byen  som 
en  undskyldning  til  at  arrestere  og  fængsle  ham  for  for- 
ræderi (se  Jer  37:6-15). 

Jeremias  blev  kastet  ned  i  en  frygtelig  cis  terne -fange - 
kælder,  hvor  han  kunne  dø  af  sult.  Cisterner  er  pære- 
formede hulninger,  som  er  hugget  ud  i  klippen  og 
benyttes  til  at  opfange  og  opbevare  vand  i.  Igennem 
årene  havde  der  aflejret  sig  mudder  i  bunden  af  denne 
cisterne,  indtil  den  var  så  dyb,  at  Jeremias  »sank  ned  i 
dyndet«  (Jer  38:6).  Havde  det  ikke  været  for  kongens 
nubiske  tjener  Ebed-Meleks  mod  og  kristuslignende  tje- 
neste, ville  Jeremias  være  død  (se  Jer  38:7-13;  se  også 
lNephi7:14). 

Da  babylonerkongen  løb  Jerusalem  over  ende,  valgte 
Jeremias  at  blive  hos  sit  folk  i  Jerusalem,  hvor  han  fortsatte 
med  at  forkynde  dem  Herrens  ord,  selv  om  de  konstant 
nægtede  at  lytte  til  hans  råd.  Det  menes,  at  Jeremias  døde 
i  Egypten  kort  efter,  at  han  atter  havde  opfordret  sit  folk  til 
at  vende  tilbage  til  Herren  (se  Jer  44) . 

Jeremias'  lidelser  var  nogle  af  Herrens  stær- 
keste redskaber  til  at  forme  og  lutre  hans  liv. 
På  samme  måde  kan  det,  som  vi  lider  og  tål- 
modigt udholder,  give  os  erfaring  og  gavne  os 
(se  L&P  122:7-8).  Ældste  John  B.  Dickson  fra  ! 
De  Halvfjerds  har  sagt:  »Det  er  ikke  meningen, 
at  livet  skulle  være  let,  men  jeg  lover  de  af  jer,  som  arbejder 
trofast  ...  og  med  beslutsomhed  tager  hver  eneste  udfor- 
dring op  ...  I  vil  blive  velsignet  med  en  følelse  af  lykke  ... 
som  vil  forme  og  opbygge  os,  og  det  kan  aldrig  tages  fra  os.« 

ÆRENS  KAR 

Den  19.  december  1841  mødtes  De  Tolv  Apost 
les  Kvorum  i  profeten  Joseph  Smiths  hjem.  Ifølge 
referatet  fra  mødet,  som  blev  ført  af  Wilford  Wood- 
ruff,  »prædikede  ældste  Heber  C.  Kimball ...  om  leret 
i  pottemagerens  hånd,  at  når  det  blev  ødelagt  i  pot- 
temagerens hånd,  blev  det  fjernet  fra  dreje- 
skiven og  kastet  tilbage  i  kurven  for  at 
blive  brugt  i  næste  portion,  og  det  var 
vanærens  kar;  men  alt  det  ler,  som  formedes  godt  i  pot- 
temagerens hånd  ...  var  ærens  kar.«3 

Jeremias  var  en  profet,  som  virkelig  profeterede  om 
Kristus  (se  Helaman  8:20).  Frelseren  selv  anvendte  Jere- 
mias' ord  til  at  undervise  og  profetere  under  sin  jordiske  tje- 
nestegerning.  Hans  liv  var  et   ærens   kar,   et  lysende 

Herren  befalede  Jeremias  at  smadre  en 
lerkrukke  for  øjnene  af  folkets  ledere  og 
derefter  profetere  om  deres  undergang. 
Det  krævede  tapper  lydighed  af  Jeremias 
at  udføre  den  opgave. 


eksempel  på  tjeneste,  føjelighed  og  langmodighed  for  de 
hellige  i  dag. 

Vores  liv  kan  også  være  ærens  kar,  smukke  kunstvær- 
ker i  den  store  Pottemagers  hænder,  hvis  vi  tager  imod 
hans  kald,  er  føjelige  i  hans  hænder  og  lærer  af  det,  som 
vi  lider.  □ 

Ældste  Jean  A.  Tefan  er  halvfjerdser- områdeautoritet  i 
Stillehavsområdet. 

NOTER 

1.  »En  ny  begyndelse«,  Den  danske  Stjerne,  oktober 
1982,  s.  21. 
2.  »Ingen  sagde,  at  det  ville  blive  let«,  Stjernen,  januar 
1993,  s.  44. 

3.  History  of  the  Church,  4:478. 


svar 


•  • 


•  •  • 


•  •  * 


3  •  •  •  • 


•••••••••• 


••••••• 


For  det  meste  er  jeg  ked  af  det,  hvad  kan  jeg  gøre  for  at  blive  gladere'*. 


? 


Svarene  er  ment  som  en  hjælp  og  vejledning  og  er  ikke  udtryk  for  Kirkens  officielle  lære. 


LIAHONAS  SVAR 

Profeten  Lehi  sagde:  »...  det  er 
nødvendigt,  at  der  er  en  modsæt- 
ning i  alle  ting«  (2  Nephi  2:11).  For 
at  Guds  skabninger  kan  opfylde  for- 
målet med  deres  skabelse,  skal  der 


være  modsætninger  -  sundhed  og 
sygdom,  godt  og  ondt,  lys  og  mørke, 
lykke  og  sorg.  Tristhed  er  derfor  en 
nødvendig  del  af  dette  liv. 

Men  du  bør  være  på  vagt,  hvis  du 


ofte  er  ked  af  det  eller  føler  dig  depri- 
meret i  længere  perioder.  Hvis  du 
lider  af  disse  følelser  i  overdreven 
grad,  så  tal  straks  med  dine  forældre 
eller  en  leder  i  Kirken.  Søg  Herrens 
hjælp  gennem  bøn  og  præstedøm- 
mevelsignelser. Hans  hjælp  er  altid 
tilgængelig. 

Hvis  din  bedrøvelse  varer  ved,  kan 
det  være,  at  dine  forældre  eller  kirke- 
ledere opfordrer  dig  til  at  søge  hjælp 
hos  en  pålidelig  ekspert,  som  for 
eksempel  en  læge  eller  en  psykolog,  så 
de  kan  afgøre,  om  du  er  fysisk  eller 
følelsesmæssigt  ude  af  balance.  Terapi, 
medicin  og  andre  lægelige  hjælpemid- 
ler kan  være  en  del  af  løsningen. 

Det  kan  også  være  en  hjælp  at 
huske  på,  at  det  er  Satan,  som 
ønsker,  at  vi  skal  være  ulykkelige. 
Lehi  forkyndte,  at  fordi  Lucifer  »faldt 
fra  himlen  og  blev  ulyksalig  for  evigt, 
søgte  han  også  at  gøre  den  hele 
menneskeslægt  ulykkelig«  (2  Nephi 
2:18).  Satan  og  hans  ledsagere  frister 
os  til  at  synde,  for  synd  gør  os  ulyk- 
kelige.  De   hvisker   også   tvivl   og 

modløshed  til  os,  frister  os  til  at 
tvivle  på  os  selv,  vores  vidnesbyrd  og 
vore  muligheder  som  Guds  børn. 

Hvis  din  bedrøvelse  skyldes  synd, 
kan  du  udøve  tro  på  Jesus  Kristus  og 
omvende  dig.  Det  er  måske  ikke  en 
let  proces,  men  der  findes  ingen 
større  glæde  end  at  vide,  at  dine  syn- 
der er  blevet  bragt  ud  af  verden  ved 
omvendelse.  Din  biskop  eller  grens  - 
præsident  kan  hjælpe  dig.  Hvis  din 
nedtrykthed  udspringer  af  modløshed 
eller  tvivl,  kan  du  søge  Helligåndens 
følgeskab  til  at  styrke  din  tro  på 
Frelseren.  I  begge  tilfælde  er  bøn  og 
præstedømmevelsignelser  en  hjælp. 

Somme  tider  er  der  ydre  årsager  til 
tristheden.  Vore  kære  dør;  venner 
vender  sig  imod  os;  folk  er  hensyns- 
løse; man  kan  blive  ramt  af  ulykker 
eller  sygdom.  De  erfaringer,  som  giver 
os  udvikling,  er  ikke  altid  behagelige. 
Til  tider  må  man  bare  holde  ud  og 
søge  trøst  i  Herrens  løfte  om,  at  han 
ikke  vil  lade  en  komme  ud  for  mere, 
end  man  kan  bære  (se  Alma  13:28). 

Vi  møder  alle  vanskeligheder  i 
dette  liv,  men  med  Herrens  hjælp  kan 
vi  udholde  dem.  »Mennesket  er  til  for 
at  kunne  nyde  glæde,«  sagde  Lehi 
(2  Nephi  2:25).  Herren  ønsker,  at  vi 
skal  være  glade.  Skønt  vi  måske  ikke 
altid  er  glade  her,  har  vi  det  løfte,  at 
hvis  vi  holder  hans  bud  og  holder  ud 
til  enden,  bliver  vi  lykkelige  i  al  evig- 
hed i  hans  nærhed  en  dag. 


Du  kan  finde  yderligere  oplysnin- 
ger på  engelsk  på  www.ldsfamily 
services.org. 

LÆSERNES  SVAR 

Når  jeg  er  ked  af  det,  tænker 
jeg  på  Frelserens  offer,  og  så  fyldes 
jeg  med  varme:  »Han  gjorde  det  for 
mig.«  Herren  ønsker,  at  vi  skal  være 
glade  og  lykkelige  og  nyde  hans 
velsignelser. 

Veronica  Toledo  Lazanas,  19, 

Pasig  1 .  Ward, 

Pasig  Stav  i  Filippinerne 


Hvis  du  vil  være  mere  glad,  kan 
du  udvikle  større  kærlighed  til  Gud 
og  dine  medmennesker  ved  at  være 
god  mod  dem  omkring  dig.  Ydmyg 
dig  og  giv  dig  tid  til  at  tjene  andre. 
jirfrfW         Obioma  Madumere,  1 7, 
Old  Umuahia  Gren, 
Umuahia  Stav  i  Nigeria 


iBlt 
JK 


Herren  har  vist  os  vejen  til  lykke, 
nemlig  at  efterleve  evangeliet.  Ved  at 
gøre  det  indbyder  vi  Guds  Ånd  i 
vores  tilværelse,  og  så  kan  dårlige 
følelser  ikke  finde  plads  i  vores  hjerte. 
Virginie  Teihotaata,  23, 
Uturoa  Ward, 
Raromatai  Stav  i  Tahiti 


» 


»Lykkens  odysse« 


D 


e  mange  timer,  jeg  har 


tilbragt  med  at  lytte  til 
mænds  og  kvinders  trængsler, 
har  overbevist  mig  om,  at  både 
lykke  og  ulykke  for  en  stor  del 
skyldes  os  selv  ... 

...  Ingen  er  lykkelig  24  timer  i 
døgnet,  syv  dage  om  ugen.  I  ste- 
det for  at  tænke  i  hele  dage,  bør 
vi  nok  gribe  lykken  i  små  bider, 
idet  vi  lærer  at  genkende  lykkens 
bestanddele  og  skatte  dem,  så 
længe  de  varer  ... 

...  Lykkens  odysse  ...  foregår 
på  vadesten  af  uselviskhed,  vis- 
dom, tilfredshed  og  tro.  Fremgan- 
gens og  tilfredshedens  fjender  er 
sådan  noget  som  tvivl,  dårligt 
selvværd,  selvmedlidenhed,  bitter- 
hed og  fortvivlelse«  -  Præsident 
James  E.  Faust,  andenrådgiver  i 
Det  Første  Præsidentskab  (»Vores 
søgen  efter  lykke«,  Liahona, 
oktober  2000,  s.  2-7).  □ 

En  dag  var  jeg  så  ked  af  det,  at 
jeg  ikke  følte,  at  jeg  kunne  holde 
det  ud  mere.  Jeg  slog  op  i  mine 
skrifter.  Da  jeg  havde  læst  i  dem, 
følte  jeg  fred.  Jeg  vidste,  at  min 
himmelske  Fader  var  med  mig  og 
ville  trøste  mig. 

Guadalupe  Celeste 

Moo  Dzul,  1 9, 

Calkini  Gren, 

Calkini  Distrikt  i  Mexico 

Når  jeg  vil  overvinde  tristheden, 
beder  jeg  og  læser  i  skrifterne  og  i 
Liahona  (indonesisk).  Skrifterne  styr- 
ker min  tro,  og  Liahona  viser  mig,  at 
Gud  elsker  mig. 

Susana  Widya  Yuliyanti,  2 1 , 

Banjarsari  Gren, 

Surakarta  Distrikt  i  Indonesien 


For  at  befri  mig  selv  for  dårlige 
følelser  læser  og  overvejer  jeg  min 
patriarkalske  velsignelse,  besøger 
templet  og  stræber  efter  at  føle  den 
ånd,  som  hersker  der,  og  trækker  på 
den  evige  kraft  fra  Frelserens  store 
offer  —  forsoningen. 

Humberto  Martins 
de  Araujo,  jun.,  22, 
Caetes  l .  Ward,  Paulista  Stav 
i  Olinda  i  Brasilien 

Bedrøvelse  opstår  ikke  af  ingen- 
ting, og  den  opstår  heller  ikke  bare 


pludseligt  eller  ved  en  tilfældighed. 
For  ikke  så  længe  siden  følte  jeg 
mig  ked  af  det  og  kunne  ikke  finde 
nogen  grund  til  det.  Da  jeg  bad, 
indså  jeg,  at  Helligånden  prøvede 
at  advare  mig  om,  at  jeg  var  ved 
at  vælge  noget  forkert.  Jeg  beslut- 
tede at  ændre  på  min  åndelige  habi- 
tus. Jeg  begyndte  at  sætte  mig 
mål,  bede  mere  og  studere  Mor- 
mons Bog. 

Juliana  Lazzarotti  dos  Neves 

Oliveira,  17, 

Santa  Clara  Gren, 

Coimbra  Distrikt  i  Portugal 

Jeg  mener,  at  studium  af  skriften 
og  bøn  er  den  bedste  hjælp  til  at 
overvinde  problemer. 

Ældste  Atelea  Moeata,  jun.,  20, 
Nuku'alo fa-missionen  i  Tonga 


Hvis  du  vil  være  glad,  så  gør  noget 
godt  for  andre.  Bring  dem  evangeli- 
ets lys. 

P^ltør^ff!  -^ena  Gritsenko,  16, 
\^\  Vladivostok  2 .  Gren, 
^^  M  Vladivostok  Distrikt  i  Rusland 

Når  jeg  er  ked  af  det,  deltager  jeg 
i  en  grensaktivitet.  Jeg  læser  O  Le 
Liahona  (samoansk)  eller  skrifterne. 
Jeg  stræber  også  efter  ikke  at  spilde 


tiden.  Når  vi  ikke  bruger  vores  fritid 

klogt,  kan  djævelen  friste  os. 

Tofoi  A.  Malaeti'a,  1 6, 

Fagasa  Gren, 

Pago  Pago  Stav  i  Samoa 


SPØRGSMÅL  OG  SVAR  er  en 
ungdomsserie,  og  vi  ønsker  at  trykke  et 
bredt  udvalg  af  svar  fra  unge  fra  flere 
forskellige  lande.  Send  dit  svar,  så  vi  har 
det  senest  den  15.  november  2002. 
Send  det  til  Questions  and  Answers 
11/02,  Liahona,  Floor  24,  50  East 
North  Temple  Street,  Salt  Lake  City, 
UT  84150-3223,  USA;  eller  send 
en  e-mail  til  cur-liahona-imag@ 
ldschurch.org.  Du  kan  skrive  dit  svar 
på  maskine  eller  tydeligt  i  hånden  på  dit 
eget  sprog.  Du  skal  vedlægge  dit  fulde 
navn,  alder,  privatadresse  og  ward  eller 
gren  og  stav.  Vedlæg  venligst  et  billede 
af  dig  selv.  Dette  foto  bliver  dog  ikke 
returneret. 

SPØRGSMÅL:  Jeg  bliver  19  år  til 
næste  år  og  forbereder  mig  på  at  blive 
missionær,  men  jeg  ved  ikke  meget 
om  Det  Melkisedekske  Præstedømme. 
Hvordan  adskiller  mine  pligter 
og  erfaringer  i  Det  Melkisedekske 
Præstedømme  sig  fra  dem,  som  jeg 
havde  i  Det  Aronske  Præstedømme? 
Og  hvordan  bereder  jeg  mig  bedst 
på  at  modtage  Det  Melkisedekske 
Præstedømme?  □ 

Lille  Liahona 


TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■  OKTOBER  2002 


^ 


1. 


VI  LYTTER  TIL  PROFETENS  RØST 


Vi  kommer  alle  sammen  ud  for  bekymringer, 
sorger  og  svære  valg.  Men  vi  står  ikke  overfor 
dem  alene.  Den  klogeste  og  stærkeste  Person  i 
universet  har  tilbudt  at  råde  og  trøste  os  døgnet 
rundt.  Medlemmerne  af  Det  Første  Præsident- 
skab opfordrer  os,  sammen  med  alle  de  andre 
profeter,  som  har  levet,  til  at  bede. 


Præsident  Gordon  B.  Hinckley 

»Der  findes  en  magt  større  end  dig  selv,  som  kan 
hjælpe  dig.  Du  skal  aldrig  skamme  dig  over  at  bede. 
Knæl  ned  ved  dagens  begyndelse.  Knæl  ned,  når 
dagen  er  forbi  og  bed  til  Herren  og  bed  ham  om  at  vel- 
signe dig,  når  du  skal  løse  dine  problemer,  at  velsigne 

dig  i  din  uddannelse,  at  vel- 
signe dig  i  alt,  hvad  du 
gør,  og  bed  også  for 


dem,  som  ikke  har  det  så  godt  som  du,  andre,  som  har 
problemer  og  trænger  til  hans  velsignelser.  Vær  bønsom! 
Der  er  noget  vidunderligt,  der  er  noget  ædelt,  der  er 
noget  retskaffent  og  godt  ved  et  menneske,  som  beder. 
Glem  aldrig  at  bede«  (møde  i  Winnipeg  i  Manitoba  i 
Canada,  den  4.  august  1998). 

Præsident  Thomas  S.  Monson 

Første  rå  dg  i  ver  i  Det  Første  Præsidentskab 

»Da  vores  ældste  søn  var  tre  år,  knælede  han  sam- 
men med  sin  mor  og  mig  til  aftenbøn.  Jeg  var  biskop  for 
vores  ward  på  det  tidspunkt,  og  en  dejlig  kvinde  fra 
wardet,  Margaret  Lister,  var  alvorligt  syg  af  kræft.  Hver 
eneste  aften  bad  vi  for  søster  Lister.  En  aften  var  det 
vores  lille  søns  tur  til  at  bede,  og  han  blandede  bønnen 
sammen  med  et  børnerim.  Han  begyndte:  >Kære  him- 
melske Fader,  vil  du  ikke  nok  velsigne  søster  Lister, 
Høne  Pøne,  Kylle  Rylle,  Ånde  Pande  og  alle  de  små.< 
Vi  skjulte  vores  smil  den  aften.  Senere  følte  vi  os  meget 
ydmyge,  da  Margaret  Lister  blev  fuldstændig  rask. 


Vi  nedgør  ikke  barnets  bøn.  Det  er  jo  trods  alt  ikke  så 
længe  siden  i  forhold  til  os,  at  vore  børn  har  været  sam- 
men med  vor  himmelske  Fader«  (»Byg  dit  evige  hjem«, 
Liahona,  oktober  1999,  s.  4). 


Præsident  James  E.  Faust 

Andenrådgiver  i  Det  Første  Præsidentskab 

»En  inderlig  og  oprigtig  bøn  er  en  tovejskommunika- 
tion, som  virkelig  får  Ånden  til  at  flyde  til  os  som  lin- 
drende vand  under  de  prøvelser,  vanskeligheder, 
sorger  og  smerter,  som  vi  alle  kommer  ud  for 
...  Når  vi  beder,  bør  vi  tænke  på,  at  vor 
himmelske  Fader  er  tæt  på  os,  fuld  af 
kundskab,  forståelse,  kærlighed  og 
medfølelse,  almægtig  og  med 
store  forventninger  til  enhver  af 
os«  (»At  vi  må  kende  dig,  den 
eneste  sande  Gud,  og  Jesus 
Kristus«,  Liahona,  februar 
1999,  s.  4).  □ 


FÆLLESTID 


TRO  HJÆLPER  OS  TIL 
AT  VÆLGE  DET  RETTE 


Vicki  F.  Matsumori 


»Vi  tror,  at  evangeliets  første  grundsæt- 
ninger og  forordninger  er:  1 )  Tro  på 
Herren  Jesus  Kristus,  2)  Omvendelse, 
3)  Dåb  ved  nedsænkning  i  vandet 
til  syndernes  forladelse,  4)  Hånds- 
pålæggelse for  Helligåndsgaven« 
(Fjerde  trosartikel) 


En  dreng  rækker  tunge  ad  dig.  Hvad  bør 
du  gøre?  Det  skete  for  ældste  Wayne  S. 
Peterson  fra  De  Halvfjerds,  mens  han  sad 
og  ventede  i  sin  bil.  Hvad  tror  du,  at  han  gjorde?  Æld- 
ste Peterson  huskede  på,  hvor  vigtigt  det  er  at  vælge 
det  rette.  Han  fortæller:  »Jeg  vinkede  til  den  lille 
dreng.  Han  rakte  tunge  ad  mig  igen.  Jeg  smilede  og 
vinkede  igen.  Denne  gang  vinkede  han  tilbage.  Kort 
efter  fik  han  selskab  ...  af  sin  lillebror  og  søster.  [Da 
deres  bil]  kørte  væk,  blev  mine  nyvundne  venner  ved 
med  at  vinke,  lige  så  længe  jeg  kunne  se  dem«  (»Vore 
handlinger  bestemmer  vores  karakter«,  Liahona,  januar 
2002,  s.  96). 

Ældste  Peterson  viste  tro  på  Jesus  Kristus  ved  at 
følge  hans  belæringer.  Frelseren  har  sagt:  »Altså,  alt 
hvad  I  vil,  at  menneskene  skal  gøre  mod  jer,  det  skal  I 
også  gøre  mod  dem«  (3  Nephi  14:12).  Ældste  Peterson 
følte  sig  godt  tilpas,  fordi  han  havde  valgt  det  rette.  Når 
vi  vælger  det  rette,  viser  vi  vores  kærlighed  til  vor  him- 
melske Fader  og  bereder  os  på  templets  ordinancer. 

Hvis  vi  vælger  at  gøre  noget  forkert,  føler  vi  os 
dårligt  tilpas  og  ved,  at  vi  skal  omvende  os.  Vor  himmel- 
ske Fader  har  gjort  det  muligt  for  os  at  blive  tilgivet,  så 
vi  kan  blive  værdige  til  at  være  sammen  med  ham. 

LILLE 


Hvis  vi  viser  vores  tro  på  Jesus  Kristus 
ved  at  vælge  det  rette  og  ved  at  omvende 
os,  når  vi  gør  noget  forkert,  kan  Helli- 
gånden lede  os.  Hver  uge  når  vi  modtager 
nadveren,  kan  vi  forny  vores  dåbspagt,  som 
går  ud  på  at  huske  Frelseren  og  holde  hans 
bud.  Hvis  vi  holder  de  pagter,  er  vi  værdige  til  at 
komme  i  templet,  når  vi  bliver  gamle  nok.  At  komme  i 
templet  er  et  vigtigt  skridt,  som  vi  skal  tage  for  at  kunne 
leve  sammen  med  vor  himmelske  Fader  igen. 

Forslag  til  fællestid 

1 .  Bed  fire  voksne  om  at  holde  korte  taler  om  tro  på  Jesus 
Kristus,  omvendelse,  dåb  og  Helligåndsgaven.  Inden  hver 
tale  kan  du  lade  børnene  synge  en  sang  eller  salme  om  det 
princip,  som  talen  handler  om.  Skriv  sætninger  fra  den 
fjerde  trosartikel  på  nogle  ark  papir  og  giv  hver  klasse  en 
sætning,  som  de  kan  lære  udenad.  Lad  hver  klasse  vælge  en, 
som  skal  præsentere  deres  sætning.  Mens  hele  Primary  gen- 
tager den  fjerde  trosartikel,  lader  du  klasserepræsentanterne 
stille  sig  i  den  rigtige  rækkefølge.  Gentag  processen,  indtil 
børnene  har  lært  den  fjerde  trosartikel  udenad. 

2.  Fortæl  historien  om  Alma  den  yngres  omvendelse  (se 
Mosiah  27;  Alma  36).  Udvælg  passager  fra  historien,  som 
illustrerer  og  forklarer  omvendelsesprocessen,  og  skriv  dem 
på  forskellige  ark  papir.  Lad  hvert  barn  vælge  en  passage  og 
illustrere  den.  Gennemgå  omvendelsesprocessen:  Være  ked 
af  det,  bede  om  tilgivelse,  gøre  det  forkerte  godt  igen  og  lade 
være  med  at  gentage  det  forkerte.  Syng  en  sang  eller  salme 
om  omvendelse.  Brug  børnenes  tegninger  til  at  fortælle  histo- 
rien om  Alma  den  yngre  igen.  Hjælp  børnene  til  at  forstå, 
hvordan  Alma  og  Mosiahs  sønner  omvendte  sig.  □ 

JEG  HAR  VIST 

TRO  VED  AT 

VÆLGE  DET 

RETTE 


DAG 
VÆLGE  DET 
RETTE 


Instrukser:  Klip  dørskiltet  ud,  fold  det  langs  den  stiplede  linje  og  lim  bagsiderne  sammen.  Anbring  skiltet  et  stea,  nvor 
det  kan  minde  dig  om  at  vælge  det  rette.  Når  du  har  truffet  et  godt  valg,  vender  du  skiltet  for  at  vise,  at  du  havde  tro  nok 
til  at  vælge  det  rette. 


»DEN  TID 


Shauna  Gibby     En  sand  historie 

ILLUSTRATIONER:  SHAUNA  MOONEY  KAWASAKI 

1978  var  Isaac  otte  år  gammel.  Han  boede  i  en  lille 
afrikansk  landsby  i  Cross  River  State  i  Nigeria. 
Hans  hjem  var  bygget  af  bambuspæle,  som  var 
dækket  med  mudder,  og  taget  var  lavet  af  palmeblade. 
Isaac  elskede  sin  landsby  og  alle  de  mennesker,  som 
boede  der. 

Landsbyen  var  omgivet  af  frodig,  grøn  jungle.  Der 
voksede  palmetræer,  bananpalmer,  bregner  og  bambus. 
For  at  komme  hen  til  nabolandsbyen  måtte  Isaac  gå  ad 
en  grusvej  gennem  junglen  eller  køre  på  sin  fætters 
gamle  cykel. 

Hans  familie  havde  en  lille  gård,  hvor  de  dyrkede 
deres  egne  afgrøder.  De  spise  suppe  og  gari,  som  er  en 
ret,  der  ligner  havregrød,  og  som  er  fremstillet  af  kogte 
rødder.  Isaac  og  hans  søstre  havde  hver  deres  pligter.  En 
af  Isaacs  pligter  var  at  gå  ned  til  floden  og  hente  vand 
til  familien. 

Om  søndagen  gik  Isaac  og  hans  familie  i  kirke.  Deres 
kirke  var  også  bygget  af  bambus  og  mudder,  og  der  sad 
et  pænt,  hvidt  skilt  på  den:  JESU  KRISTI  KIRKE  AF 
SIDSTE  DAGES  HELLIGE.  Der  hang  en  stor  kobber- 
klokke ude  foran. 

Henne  i  kirken  fortalte  bror  Ekong  dem  om  Jesus 
Kristus.  Han  læste  højt  for  dem  af  de  få  bøger,  som  de 
havde  modtaget  fra  Salt  Lake  City,  og  de  sang  salmer. 
Isaacs  yndlingssalme  var  »Kom,  kom,  Guds  folk« 
(Salmer  og  sange,  nr.  16). 

KOMMER« 


Ligesom  mange  andre  mennesker  i  landsbyen  havde 
Isaac  et  stærkt  vidnesbyrd  om,  at  Kirken  er  sand.  De 
ventede  på,  at  missionærerne  skulle  komme  og  lære 
dem  mere  om  den  gengivne  evangelium.  Bror  Ekong 
havde  ikke  præstedømmet,  så  han  kunne  ikke  døbe 
dem.  Isaac  ville  så  gerne  døbes  og  blive  medlem  af  Kir- 
ken. Hans  far  sagde:  »Den  tid  kommer,  hvor  vi  kan 
blive  døbt.« 

Når  Isaac  og  hans  søstre  gik  ind  i  junglen  for  at 
skære  kæppe  til  brænde,  bad  han  om,  at  missionærerne 
måtte  komme.  Når  han  sad  ved  flodbredden  og  så  på  de 
smukke,  farvede  fisk,  som  svømmede  frem  og  tilbage, 
sang  han  salmer.  Ofte  forestillede  han  sig,  at  Mormonta- 
bernakelkoret  sang  sammen  med  ham. 

En  dag  fortalte  hans  far  familien,  at  der  ville  blive 
afholdt  et  særligt  møde  om  lørdagen.  Inden  mødet 
skulle  de  faste  i  24  timer.  Ved  mødet  skulle  de  bede  om, 
at  missionærerne  måtte  komme. 

Om  lørdagen  tog  Isaac  og  hans  familie  deres  pæneste 
tøj  på.  Isaacs  mave  knurrede  af  sult,  men  han  bemær- 
kede det  knap  nok,  fordi  han  var  så  spændt. 

Snart  ringede  klokken,  og  landsbyens  folk  samledes 
ved  den  lille  mødesal.  Den  var  helt  fyldt.  Bror  Ekong 
ledte  dem,  mens  de  sang  en  salme,  og  så  bad  han  om,  at 
Herren  ville  sende  missionærer  til  dem.  Mange  andre 
mennesker  bad  også  bønner  efter  tur.  Isaacs  mor  havde 
tårer  på  kinderne.  Så  sang  de  igen;  og  så  skulle  de  hjem. 

Netop  som  folk  var  på  vej  hjem,  kørte  en  bil  op 
foran  mødesalen.  To  mænd  og  to  kvinder  steg  ud. 
Isaac  havde  aldrig  før  set  nogen  med  så  bleg  hud.  Bror 
Ekong  talte  begejstret  med  dem.  Så  gik  han  hen  til 
klokken  og  ringede  højlydt.  Alle  skyndte  sig  tilbage  til 
mødesalen. 

Bror  Ekong  bød  de  fire  fremmede  velkommen  og  for- 
talte dem,  at  landsbyen  havde  ventet  på  dette  store  øje- 
blik i  mange  år.  En  af  mændene,  ældste  Rendell  Mabey, 
rejste  sig  og  fortalte  dem,  at  han  var  missionær  og  var 
blevet  sendt  til  dem  af  profeten,  præsident  Spencer  W. 
Kimball. 

Ældste  Mabey  bar  sit  vidnesbyrd  om  det  gengivne 

evangelium.  Bagefter  bar  ældste  Cannon  sit  vidnesbyrd, 

og  søster  Mabey  og  søster  Cannon  bar  også  deres.  Det 

var  meget  varmt  den  dag,  men  ingen  havde  lyst  til 

at  gå  hjem.  Folk  stillede  mange  spørgsmål.  Ældste 

Mabey  lovede  at  vende  tilbage  og  undervise  dem 


\ 


igen.  Han  fortalte  landsbyboerne,  at  nu  var  deres  tid 
kommet,  og  at  de  snart  kunne  blive  døbt. 

På  den  sidste  dag  i  december  1978  var  Isaacs  familie 
og  mange  andre  samlet  ved  flodbredden,  hvor  vandet 
var  dybt,  og  strømmen  var  svag.  Da  det  blev  Isaacs  tur, 
vadede  han  ud  i  floden.  Ældste  Mabey  tog  ham  om 
håndleddet,  fremsagde  dåbsbønnen  og  sænkede  ham 
ned  i  vandet.  Det  varme  sollys  glitrede  i  vandoverfla- 
den, mens  Isaac  vadede  tilbage  til  bredden.  Hans  hjerte 
føltes  også  varmt  og  lyst. 

21  år  senere  stod  Isaac  i  det  samme  dybe  vand  med 
sin  otteårige  søn  Raymond.  Nu  bar  Issac  præstedømmet 
og  kunne  døbe  sin  søn.  Hans  hjerte  var  fyldt  af  glæde, 
mens  han  tænkte  på  den  dejlige  dag,  hvor  han  var  ble- 
vet døbt  i  den  selvsamme  flod.  Han  var  meget  taknem- 
lig for,  at  hans  tid  endelig  var  kommet.  □ 


»Gennem  missionærer  og  medlem! 

mer  bringes  budskabet  om  det 

gengivne  evangelium  ud  til  hele 

verden  ... 

Jesu  Kristi  Kirke  af  sidste  dages 

hellige  tilbyder  alle  Guds  børn 
muligheden  for  at  høre  om  Jesu  Kristi  evangeliums 
fylde,  sådan  som  det  er  blevet  gengivet  i  disse  sidste 
dage.  Vi  tilbyder  enhver  det  privilegium  at  modtage 
alle  frelsens  og  ophøjelsens  ordinancer«  -  Ældste 
Dallin  H.  Oaks  fra  De  Tolv  Apostles  Kvorum  (»Er  du 
blevet  frelst?«,  Liahona,  juli  1998,  s.  57).  □ 

HISTORIER  FRA  DET  NYE  TESTAMENTE 


FRELSEREN 
REJSER  TIL 
JERUSALEM 


Der  var  nogle  mennesker,  som  fortalte  farisæerne,  at 
Jesus  havde  vækket  Lazarus  til  live  igen.  Farisæerne 
var  bange  for,  at  alle  nu  ville  tro  på  Jesus,  og  at  ingen 
ville  høre  på  dem  mere. 

Joh  11:46-48 


De  planlagde  at  slå  Jesus  ihjel.  De  ventede  på,  at  han  skulle  komme  til  Jerusalem  til  påskemåltidet. 

Joh  11:50-51,  56-57 


OKTOBER      2002 

Jesus  tog  fra  Betania  til  Jerusalem.  Mange  mennesker  havde  hørt,  at  han  kom,  så  de  gik  ud  for  at  tage  imod  ham. 
Jesus  red  på  et  æselføl.  En  profet  havde  skrevet,  at  Guds  Søn  skulle  ride  ind  i  Jerusalem  på  et  æselføl.  Mange 
mennesker  havde  set  hans  mirakler  og  troede  på,  at  Jesus  var  Guds  Søn.  Nu  lagde  de  deres  kapper  på  jorden, 
så  æslet  kunne  træde  på  dem.  De  vinkede  med  palmeblade  og  sagde,  at  Jesus  var  Frelseren. 

Zak  9:9;  Matt  21:4-9;  Joh  12:1,12-15 

Alle  mennesker  i  Jerusalem  kom  ud  for  at  se,  hvad  der 
skete.  De  spurgte,  hvem  Jesus  var.  Disciplene  sagde,  at 
han  var  en  profet  fra  Nazaret. 

Matt21:WAl 


Farisæerne  blev  vrede,  fordi  mange  mennesker  troede 
på  Frelseren.  Jesus  vidste,  at  farisæerne  ville  slå  ham 
ihjel. 

Joh  11:53;  12:19,23 


Jesus  fortalte  sine  disciple,  at  han  snart  skulle  dø.  Hun  skulle  lide  for  alle  menneskers  synder,  og  han  skulle  dø  på 
korset.  Han  skulle  være  verdens  Frelser.  Det  var  derfor,  han  var  kommet  til  jorden. 

Joh  12:23-25,  27,  32-33,  47 

Mens  Jesus  sad  ved  templet  i  Jerusalem,  så  han  på  de 
mennesker,  som  kom  for  at  give  penge  til  templet  i 
store  kasser.  Mange  rige  mennesker  lagde  mange  penge 
i  kasserne. 

Mark  12:41 


En  enke,  en  fattig  kvinde,  hvis  mand  var  død,  kom  hen  til  kasserne  og  lagde  to  små  mønter  i  den.  Det  var  ikke  ret 
mange  penge,  men  det  var  alt,  hvad  hun  havde. 

Mark  12:42,  44 

Jesus  så  hende.  Han  ville  gerne  lære  sine  disciple  en 
vigtig  lektie,  så  han  fortalte  dem  om  hende. 

Mark  12:43 


Han  fortalte  dem  også  om  de  rige  mennesker,  som 
havde  lagt  mange  penge  i  kasserne.  De  rige  havde  flere 
penge  derhjemme. 

Mark  12:43-44 


Enken  havde  ingen  penge  derhjemme.  På  en  måde  havde  hun  givet  mere  til  templet,  end  alle  de  rige,  for  hun  havde 
givet  alt,  hvad  hun  havde. 

Mark  12:43-44 

Tekst:  L.  Clair  Likes,  1908-1998.  ©  1975  IRI 
Musik:  Vanja  Y.  Watkins,  f.  1938.  ©  1975  IRI 
Denne  sang  må  kopieres  til  lejlighedsvis,  ikke-kommerciel  brug  i  kirke  eller  hjem. 


1  Tim  4: 12 
Ordsp20:ll 


BARE  FOR  SJOV 


De  første 
templer 

Ann  Woodsbury  Moore 

Kan  I  finde  de  første  blandt 

disse  templer? 

1  .Det  første  tempel,  som  blev 
bygget  efter  Kirkens  genopret- 
telse. 

a.  Templet  i  Kirtland 

b.  Templet  i  Salt  Lake  City 

c.  Templet  i  Nauvoo 

2.  Det  første  tempel,  som  blev 
bygget  i  Utah. 

a.  Templet  i  Manti  i  Utah 

b.  Templet  i  St.  George  i  Utah 

c.  Templet  i  Logan  i  Utah 

3.  Det  første  tempel,  som  blev 
bygget  i  Europa. 

a.  Templet  i  London  i  England 

b.  Templet  i  Freiberg  i  Tyskland 

c.  Templet  i  Bern  i  Schweiz 


4.  Det  første  tempel,  der  blev 
bygget  i  Asien. 

a.  Templet  i  Tokyo  i  Japan 

b.  Templet  i  Taipei  i  Taiwan 

c.  Templet  i  Seoul  i  Korea 

5.  Det  første  tempel,  der  blev 
bygget  i  Sydamerika. 

a.  Templet  i  Buenos  Aires  i  Argentina 

b.  Templet  i  Santiago  i  Chile 

c.  Templet  i  Sao  Paulo  i  Brasilien 

6.  Det  første  tempel,  som  blev 
bygget  uden  for  USA  og  dets 
territorier. 

a.  Templet  i  Cardston  i  Alberta 
(Canada) 

b.  Templet  i  Hamilton  i  New  Zealand 

c.  Templet  i  Johannesburg  i  Sydafrika 

7.  Det  første  tempel,  som  blev 
indviet  af  præsident  Gordon  B. 
Hinckley. 

a.  Templet  i  Las  Vegas  i  Nevada 

b.  Templet  i  Atlanta  i  Georgia 

c.  Templet  i  Frankfurt  i  Tyskland 

Josefs  langærmede 
kjortel 


Mariam  Grisham 


Jakob  fra  Det  Gamle  Testamente  elskede  sin  søn  Josef 
meget  højt.  Han  gav  Josef  en  flot  kjortel  med  lange 
ærmer  (se  1  Mos  37:3).  Se  hvor  farverig  du  kan  gøre 
kjortlen  til  venstre.  □ 


ILLUSTRATION  AF  STATUE  AF  ENGLEN  MORONI:  DENISE  KIRBY;  ILLUSTRATION  AF  JOSEF:  SHAUNA  MOONEY 
KAWASAKI;  RAMME:  RANDALL  J.  PIXTON 

BESØGSLÆRERINDEBUDSKABET 


STØT  PRÆSTEDØMMELEDERNE 

Udvælg  og  læs  bønsomt  fra  de 
skriftsteder  og  lærdomme  i 
dette  budskab,  der  imødekom- 
mer behovene  hos  de  søstre,  som  I 
besøger.  Fortæl  om  dine  egne  oplevelser 
og  vidnesbyrd;  indbyd  dem,  du  under- 
viser, til  at  gøre  det  samme. 

HVORDAN  BLIVER  VI  VELSIGNET  VED 
AT  PRÆSTEDØMMET  ER  PÅ  JORDEN? 

L&P  84:19-21,  36:  »Og  dette 
højere  præstedømme  forvalter  evan- 
geliet og  holder  nøglen  til  rigets 
hemmeligheder,  ja,  nøglen  til  Guds 
kundskab.  Derfor  åbenbares  gudfryg- 
tighedens kraft  i  dets  forordninger. 
Og  uden  disse  forordninger  og 
præstedømmets  myndighed  bliver 
gudfrygtighedens  kraft  ikke  åbenba- 
ret for  mennesker  i  kødet  ...  thi  den, 
der  modtager  mine  tjenere,  modta- 
ger mig.« 

Ældste  Robert  D.  Hales  fra 
De  Tolv  Apostles  Kvorum:  »Hvis 
præstedømmets  magt  ikke  fandtes  på 
jorden,  havde  djævelen  frit  spil  til  at 
herske  uhæmmet.  Der  ville  ikke  være 
nogen  Helligåndsgave  til  at  lede  og 
oplyse  os;  ingen  profeter  til  at  tale  i 
Herrens  navn;  ingen  templer,  hvor  vi 
kunne  indgå  hellige,  evige  pagter; 
ingen  myndighed  til  at  velsigne  eller 
døbe,  til  at  helbrede  eller  trøste.  Uden 
præstedømmets  magt  >ville  hele  jor- 
den blive  lagt  aldeles  øde<  (se  L&P 
2:1-3).  Der  ville  hverken  være  lys 


eller  håb  -  kun  mørke«  (»Præstedøm- 
mets velsignelser«,  Stjernen,  januar 
1996,  s.  33). 

Mary  Ellen  Smoot,  tidligere 
hovedpræsidentinde  for  Hjærpefor- 
eningen:  »Vi  ...  anerkender  det  gen- 
givne præstedømmes  velsignelser. 
Vi  glæder  os,  hver  gang  vi  ser  et 
spædbarn  blive  velsignet,  et  barn 
blive  døbt,  modtager  nadveren,  ind- 
sættes i  kaldelser  i  Kirken  og  ser  vore 
ægtemænd  give  fædres  velsignelser. 
Vi  er  taknemlige  for  præs  tedømme - 
velsignelser,  som  oplyser  vores  vej  og 
giver  os  vejledning  og  håb«  (»Glæd 
jer,  Zions  døtre«,  Liahona,  januar 
2000,  s.  113). 

HVORDAN  KAN  VORE  HANDLINGER 
STØTTE  VORE  PRÆSTEDØMMELEDERE? 

Præsident  Gordon  B.  Hinckley: 

»Jeg  bærer  jer  mit  vidnesbyrd,  at  de 
sidste  dages  helliges  lykke,  de  sidste 
dages  helliges  fred,  de  sidste  dages 
helliges  fremgang,   de   sidste   dages 
helliges  velstand  og  dette  folks  evige 
frelse  og  ophøjelse  ligger  i  at  van- 
dre i  lydighed  mod  Guds  præste- 
dømmes vejledning«  (»Den,  der 
er  villig  og  lydig«,  Den  danske 
Stjerne,  november  1972,  s.  453). 

Præsident  Boyd  K.  Packer,  fun- 
gerende  præsident   for   De   Tolv 
Apostles  Kvorum:  »Støtter  I  jeres, 
biskop?  Støtter  I  jeres  stavspræsident 
og  Kirkens  generalautoriteter?  Eller 

hører  I  til  dem,  som  er  neutrale,  eller 
kritiske,  som  taler  ondt,  eller  som 
nægter  at  tage  imod  kaldelser?  Spørg 
hellere:  >Herre,  det  er  vel  ikke  mig?<« 
(FoIIovj  the  Brethren,  Brigham  Young 
University  Speeches  of  the  Year,  23. 
marts  1965,  s.  9). 

Ældste  David  B.  Haight  fra  De 
Tolv  Apostles  Kvorum:  »Når  vi 
opretholder  Kirkens  præsident  med 
vores  oprakte  hånd,  viser  det  ikke 
blot,  at  vi  over  for  Gud  anerkender, 
at  han  er  den  retmæssige  indehaver 
af  alle  præstedømmets  nøgler.  Det 
betyder,  at  vi  indgår  pagt  med  Gud 
om,  at  vi  vil  følge  den  vejledning  og 
de  råd,  som  kommer  fra  hans  profet. 
Det  er  en  højtidelig  pagt«  (»Højtide- 
lige forsamlinger«,  Stjernen,  januar 
1995,  s.  14-15). 

L&P  108:7:  »Styrk  derfor  dine 
brødre  i  alle  dine 
samtaler,  i  alle  dine 
bønner  og  i  alle  dine 
handlinger.«  □ 


Halvfjerdser 

områdeautoriteter 


»Bær  vidnesbyrd  om  mit 
navn  i  hele  verden« 


z 

Ældste  Earl  C.  Tingey 

De  Halvfjerds'  Præsidium 

»Vi  er  blevet  et  globalt  samfund,«  sagde 
præsident  Gordon  B.  Hinckley  (»Dette 
værk  handler  om  mennesker«,  Stjernen, 
juli  1995,  s.  54).  Kirken  har  nu  mere 
end  1 1  millioner  medlemmer  i  hele  verden,  og  den  følger 
fortsat  Frelserens  formaning  om  at  forkynde  evangeliet  i 
hele  verden. 

Ved  mødet  lørdag  formiddag  til  aprilkonferencen  1997 
bekendtgjorde  præsident  Hinckley  en  ny  kaldelse  i  Kirken 
som  en  hjælp  til  at  imødekomme  den  voksende  globale 
medlemsskares  behov  -  nemlig  halvfjerdser-områdeauto- 
riteter,  som  blev  kaldet  til  De  Halvfjerds'  tredje,  fjerde  og 
femte  kvorummer.  I  dag  spiller  halvfjerdser-områdeauto- 
riteter  en  afgørende  rolle  i  forkyndelsen  og  ledelsen  af 
evangeliet  på  verdensplan.     . 

Nøjagtig  hvori  består  halvfjerdser- områdeautoritetens 
rolle  da?  Vi  må  først  forstå  halvfjerdserens  rolle. 

OPBYGGELSEN  AF  KIRKEN  I  ALLE  LANDE 

Profeten  Joseph  Smith  bekendtgjorde  oprettelsen  af 
halvfjerdserembedet  den  8.  februar  1835.  Den  28.  februar 


organiserede  han  De  Halvfjerds'  Første  Kvorum  (se  History 
ofthe  Church,  2:181,  201-204).  En  måned  senere  gav  Her- 
ren gennem  åbenbaring  til  profeten  Joseph  yderligere 
instrukser  angående  kaldelsen  af  De  Halvfjerds  og  deres 
rolle.  Disse  instrukser  fin- 
des optegnet  i  det,  der  nu  er 
Lære  og  Pagter  107: 

»De  halvfjerds  er  også 
kaldet  til  at  prædike  evan- 
geliet og  være  særlige 
vidner  for  ikke -jøderne  og 
for  hele  verden.  Og  heri 
adskiller  de  sig  i  deres  kalds 
pligter  fra  andre  embeds- 
mænd i  kirken ... 

De  halvfjerds  skal 
handle  i  Herrens  navn 
under  de  tolvs  ...  ledelse. 

I  dag  spiller  halvfjerdser-områdeautoriteterne  en 
afgørende  rolle  i  forkyndelsen  og  administreringen  af 
evangeliet  i  verden  -  deriblandt  at  bære  »vidnesbyrd 
om  hans  navn  i  hele  verden«. 

Den  28.  februar  1835  organiserede  profeten  Joseph 
Smith  De  Halvfjerds'  Første  Kvorum.  Deres  kaldelse 
var  »prædike  evangeliet  og  være  særlige  vidner  for 
ikke-jøderne  og  for  hele  verden.« 


Tolv  skal  kalde  på  De  Halvfjerds,  når  de  har  brug  for 
hjælp  til  at  forkynde  og  administrere  evangeliet. 

Medlemmer  af  De  Halvfjerds'  kvorummer  besidder 
ikke  særlige  præstedømmenøgler  som  en  del  af  deres  kal- 
delse som  halvfjerdsere.  Men  når  de  modtager  en  opgave 
fra  Det  Første  Præsidentskab  eller  De  Tolv  Apostles  Kvo- 
rum, overdrages  de  de  nødvendige  nøgler  til  at  udføre 
opgaven.  Som  præsident  Brigham  Young  (1801-1877) 
forklarede  De  Halvfjerds:  »Når  vi  sender  jer  ud  for  at 
opbygge  riget,  giver  vi  jer  nøglerne,  magten  og  myndig- 
heden« (History  ofthe  Church,  7:308).  Når  halvfjerdserne 
ordineres,  modtager  de  apostolsk  myndighed  til  at  bære 
vidnesbyrd  om,  at  Jesus  er  Kristus,  og  til  at  gå  ud  i  alver- 
den, hvor  De  Tolv  måtte  sende  dem. 


De  skal  opbygge  kirken  og  ordne  alle  dens  anliggender 
blandt  alle  folk,  først  blandt  ikke-jøderne  og  derefter 
blandt  jøderne  ... 

Det  er  [de  tolvs]  pligt  at  kalde  de  halvfjerds  til  hjælp 
frem  for  de  andre,  når  det  gøres  nødvendigt,  for  at  efter- 
komme de  forskellige  opfordringer  til  at  prædike  og  tjene 
i  evangeliet ... 

Og  det  er  i  overensstemmelse  med  synet,  der  viste  de 
halvfjerds'  orden,  at  de  skulle  have  syv  præsidenter,  valgt 
blandt  de  halvfjerds,  til  at  præsidere  over  sig. 

Og  den  syvende  af  disse  præsidenter  skal  præsidere 
over  de  seks. 

Og  disse  syv  præsidenter  skal  vælge  halvfjerds  foruden 
de  første  halvfjerds,  som  de  selv  tilhører,  og  de  skal  præs- 
idere over  dem. 

Og  ligeledes  andre  halvfjerds  indtil  syv  gange  halv- 
fjerds, om  arbejdet  i  vingården  gør  det  nødvendigt. 

Og  disse  halvfjerds  skal  være  omrejsende  prædikanter, 
først  blandt  ikke-jøderne  og  derefter  blandt  jøderne« 
(L&P  107:25, 34,  38,  93-97). 

Halvfjerdserens  rolle  består  altså  i  at  handle  under 


STØRRE  INDFLYDELSE 

Herren  havde  forudset  behovet  for  halvfjerdser- 
område  autorite  ter,  da  han  sagde,  at  der  skulle  være 
»andre  halvfjerds  indtil  syv  gange  halvfjerds,  om  arbej- 
det i  vingården  gør  det  nødvendigt«  (L&P  107:96).  Før 
1997  blev  behovet  for  hjælp  til  Kirkens  administration  i 
hele  verden  varetaget  af  to  andre  kaldelser  -  fra  1967  til 
1995  af  regionalrepræsentanter  under  De  Tolv,  og  fra 
1995  til  1997  af  områdeautoriteter.  (Yderligere  oplysnin- 
ger kan  findes  i  ældste  L.  Aldin  Porters  artikel  »A 
History  ofthe  Latter-day  Seventy«,  Ensign,  august  2000, 
s.  14-20). 

I  1967  var  Kirken  begyndt  at  opleve  en  voldsom 
vækst.  Den  første  stav  uden  for  Nordamerika  blev  opret- 
tet i  Auckland  i  New  Zealand  i  1958.  Ni  år  senere,  da  69 
brødre  blev  kaldet  som  regionalrepræsentanter  under  De 
Tolv,  var  der  29  stave  uden  for  USA  og  Canada,  og  der 
var  ialt  2,6  millioner  medlemmer  af  Kirken.  Disse  regio- 
nalrepræsentanter boede  i  deres  egne  hjem,  fortsatte 
deres  normale  beskæftigelse  og  tjente  under  ledelse  af  De 
Tolv  med  oplæringen  og  styrkelsen  af  stavsledere.  Da 


o 

Z 


ledelse  af  De  Tolv  Apostles  Kvorum  i  opbyggelsen  af      denne  kaldelse  blev  afskaffet  i  1995,  var  der  284  regio- 
Kirken  og  ledelsen  af  dens  anliggender  i  hele  verden.  De      nalrepræsentanter,  som  virkede  rundt  omkring  i  verden. 

Da  præsident  Hinckley  bekendtgjorde  kaldelsen  af 
områdeautoriteter  i  1995,  var  Kirkens  medlemstal  nået 
op  på  over  ni  millioner.  Præsident  Hinckley  forklarede: 
»[Områdeautoriteter]  vil  være  højpræster  kaldet 
blandt  tidligere  og  nuværende  erfarne  kirkeledere.  De 
vil  fortsætte  i  deres  nuværende  job,  bo  i  deres  eget 
hjem  og  virke  på  frivillig  basis.  Længden  af  deres  kal- 
delse vil  variere,  men  generelt  vil  de  virke  i  omtrent 
seks  år.  De  vil  arbejde  tæt  sammen  med  områdepræsi- 
dentskaberne. Der  vil  sandsynligvis  være  færre  af  dem, 
end  der  har  været  regionalrepræsentanter«  (Stjernen, 
juli  1995,  s.  55). 


I  1997,  da  områdeautoriteterne  blev  til  halvfjerdser- 
områdeautoriteter  og  tre  nye  halvfjerdserkvorummer 
blev  organiseret,  var  Kirkens  medlemstal  vokset  til  10 
millioner,  med  mere  end  2400  stave,  318  missioner, 
næsten  25.000  ward  og  grene  og  56.000  fuldtidsmissio- 
nærer.  Der  var  begyndt  at  skyde  templer  op  i  hele  verden, 
og  51  templer  stod  færdige  -  det  antal  skulle  blive  for- 
doblet i  løbet  af  de  næste  tre  år. 

Siden  1997  har  halvfjerdser-områdeautoriteterne 
været  med  til  at  bære  det  tunge  ansvar,  som  hviler  på 
skuldrene  af  Det  Første  Præsidentskab,  De  Tolv  Apostles 
Kvorum  samt  De  Halvfjerds'  første  og  andet  kvorum  i  en 


Halvfjerdser-områdeautoriteternes  profetiske  kaldelse 


»Som  I  ved,  har  vi  to  kvorummer  af  De 
Halvfjerds,  som  virker  som  generalau- 
toriteter med  myndighed  over  hele  Kirken ... 
Il  Vi  har  også  en  trofast  skare  brødre,  der 

tjener  som  områdeautoriteter.  Disse  er  kaldet  overalt,  hvor  Kirken  er 
organiseret.  De  er  trofaste  og  hengivne  mænd.  De  er  mænd,  som 
elsker  Kirken,  og  som  har  tjent  i  mange  stillinger.  På  vore  rejser  ude 
og  hjemme  har  vi  arbejdet  sammen  med  mange  af  dem  og  er  blevet 
dybt  imponeret  over  deres  store  evner ... 

...  Vi  har  besluttet  ved  konferencen  at  præsentere  disse 
områdeautoriteter  for  at  ordinere  dem  til  halvfjerdsere.  De  vil  derved 
få  et  kvorum,  som  De  Halvfjerds'  Præsidium  præsiderer  over.  De  vil 
blive  kendt  som  halvfjerdser-områdeautoriteter  og  skal  virke  i  en 
årrække  på  frivillig  basis  i  det  område,  hvor  de  bor.  De  kaldes  af  Det 
Første  Præsidentskab  og  vil  virke  under  ledelse  af  De  Tolvs  Kvorum, 
De  Halvfjerds'  Præsidium  og  områdepræsidentskaberne  i  den  del  af 
erden,  hvor  de  bor ... 


I  forbindelse  med  deres  ordination  som  halvfjerdsere  bliver  de 
ledere  i  Kirken  med  et  specifikt  og  konkret  bånd  til  et  kvorum.  Selv 
om  de  kun  vil  have  begrænsede  muligheder  for  at  samles  til  kvo- 
rumsmøder,  vil  De  Halvfjerds'  Præsidium  kommunikere  med  dem, 
instruere  dem,  modtage  rapporter  og  andet  lignende.  De  vil  nu  få  en 
følelse  af  at  høre  til  et  sted,  som  de  ikke  har  oplevet  hidtil ... 

Vi  byder  disse  brødre  hjerteligt  velkommen  som  medlemmer  af 
et  kvorum.  De  har  vores  tillid,  vores  kærlighed  og  vores  agtelse. 

Med  disse  forskellige  kvorummer  på  plads  har  vi  etableret  et 
mønster,  hvorunder  Kirken  kan  vokse  til  enhver  størrelse  med  en 
organisation  af  områdepræsidentskaber  og  halvfjerdser-områdeau- 
toriteter, som  er  udvalgt  og  arbejder  over  hele  verden  i  forhold  til 
behovet. 

Herren  våger  over  sit  rige.  Han  inspirerer  dets  ledere  til  at 
udvise  omsorg  for  det  stadigt  stigende  medlemstal«  -  Præsident 
Gordon  B.  Hinckley  (»Må  vi  være  trofaste  og  retskafne«,  Stjernen, 
juli  1997,  s.  5-6).  □ 

voksende  kirke.  Den  vækst  fortsætter,  for  både  fordums 
og  nutidige  profeter  har  profeteret  om  vor  tid: 

»...  himlens  Gud  [skal]  oprette  et  kongerige,  som  i  al 
evighed  ikke  skal  gå  til  grunde«  (Dan  2:44). 

»Guds  riges  nøgler  er  overladt  menneskene  på  jor- 
den, og  fra  nu  af  skal  evangeliet  udgå  til  jordens  ender, 
ligesom  den  sten,  der  uden  hænder  blev  revet  løs  af 
bjerget,  skal  rulle  frem,  til  den  opfylder  hele  jorden« 
(L&P65:2). 

FÆLLES  OM  BYRDERNE 

Halvfjerdser-områdeautoriteter  kan,  når  de  kaldes  til 
det,  udføre  mange  af  de  samme  pligter  som  halvfjerd- 
serne i  det  første  og  det  andet  kvorum.  Og  alle  halvfjerd- 
sere er  med  til  at  opbygge  Kirken.  Hvorved  adskiller 


halvfjerdser- områdeautoriteter  sig  da  fra  medlemmerne 
af  De  Halvfjerds'  Første  og  Andet  Kvorum? 

For  det  første  beholder  halvfjerdser- områdeautoriteter 
deres  normale  arbejde  og  virker  på  frivillig  basis  i  de 
områder,  hvor  de  bor.  Medlemmer  af  det  første  og  det  andet 
kvorum  opgiver  deres  arbejde  for  at  rejse  og  tjene  på  fuld  tid, 
der  hvor  de  bliver  sendt  hen. 

For  det  andet  tildeles  halvfjerdser- områdeautoriteteme 
kvorummer,  som  er  inddelt  efter  geografiske  områder.  De,  der 
bor  i  Europa,  Afrika,  Asien,  Australien,  New  Zealand, 
Filippinerne  og  Stillehavsområdet  hører  til  det  tredje 
kvorum.  De,  der  bor  i  Mexico,  Mellemamerika  og  Syd- 
amerika er  i  det  fjerde  kvorum.  Og  de,  der  bor  i  USA  og 
Canada  hører  til  det  femte  kvorum.  Det  første  og  det 
andet  kvorum  er  ikke  inddelt  efter  geografiske  områder. 

1  997:  Der  kaldes  halvfjerdser-områdeautoriteter,  og  De 
Halvfjerds'  Tredje,  Fjerde  og  Femte  Kvorum  organiseres 

1995:  Der  kaldes  områdeautoriteter    I 

1  989:  De  Halvfjerds'  Andet  Kvorum  organiseres 


1975,  1976:  De  Halvfjerds'  Første  Kvorum  reorganiseres 
1967:  Der  kaldes  regionalrepræsentanter  under  De  Tolv     Øl 


1835:  De  første  halvfjerds  kaldes  (se  L&P  107) 

De  Halvfjerds' 
Tredje  Kvorum 

Europa,  Afrika,  Asien,  Australien, 
New  Zealand,  Filippinerne  og  Stillehavsområdet 


De  Halvfjerds' 
Fjerde  Kvorum 

Mexico,  Mellemamerika 
og  Sydamerika 


De  Halvfjerds' 
Femte  Kvorum 

USA 
og  Canada 


For  det  tredje  er  medlemmer  af  det  første  og  det  andet 
kvorum  kaldet  som  generalautoriteter,  mens  medlemmer 
af  det  tredje,  fjerde  og  femte  kvorum  er  kaldet  som  halv- 
fjerdser-områdeautoriteter. 

Men  hvad  foretager  halvfjerdser-områdeautoriteter 
sig  så?  Da  præsident  Hinckley  bekendtgjorde  deres  kal- 
delse i  april  1997,  opregnede  han  nogle  af  deres  vigtigste 
opgaver: 

■  At  præsidere  ved  stavskonferencer  og  oplære  stavs- 
præsidentskaber. 

■  At  danne  eller  reorganisere  stave  og  indsætte  stavs- 
præsidentskaber. 

■  At  lede  planlægningskomiteer  i  forbindelse  med 
regionalkonferencer. 

■  At  tjene  i  områderådet. 

■  At  besøge  missioner  og  oplære  missionspræsi- 
denter. 

■  At  tjene  i  områdepræsidentskaber  (se  »Må  vi  være 
trofaste  og  retskafne«,  Stjernen,  juli  1997,  s.  4). 

Tre  medlemmer  af  De  Halvfjerds  fungerer  som 
områdepræsidentskab  i  hvert  af  Kirkens  29  områdeho- 
vedkvarterer, som  ligger  rundt  omkring  i  verden.  Tidli- 
gere hvilede  denne  opgave  som  et  tungt  ansvar  på 
medlemmer  af  De  Halvfjerds'  Første  og  Andet  Kvorum 
og  deres  hustruer,  som  ofte  måtte  bo  langt  fra  deres 
familier  i  mange   år.   I  dag  tjener  et  stigende  antal 

halvfjerdser-områdeautoriteter   som   medlemmer    af 
områdepræsidentskaberne  i  de  områder,  hvor  de  bor. 

Flere  områdepræsidentskaber  har  omfattet  halv- 
fjerdser-områdeautoriteter siden  1997.  Men  i  2001 
blev  halvfjerdser- områdeautoriteternes  rolle  i  område- 
præsidentskaberne øget.  Nu  består  to  af  Kirkens 
områdepræsidentskaber  udelukkende  af  halvfjerdser- 
områdeautoriteter. 

For  eksempel  præsiderer  tre  brødre  fra  Guatemala 
over  Det  Mellemamerikanske  område.  Disse  mænd,  æld- 
ste Enrique  R.  Falabella,  ældste  Julio  E.  Alvarado  og  æld- 
ste E.  Israel  Perez,  præsiderer  over  et  område,  som 
omfatter  Guatemala,  El  Salvador,  Honduras,  Nicaragua 
og  Belize,  og  det  består  af  403.000  medlemmer,  78  stave 
og  10  missioner. 

Det  nyligt  oprettede  Idaho -område  i  USA  har  et 
præsidentskab,  som  består  af  tre  halvfjerdser-områdeau- 
toriteter, der  bor  i  Idaho:  Ældste  C.  Scott  Grow,  ældste 
D.  Rex  Gerratt  og  ældste  Ronald  L.  Loveland.  Disse 
brødre  præsiderer  over  et  område  i  det  sydlige  Idaho,  som 
består  af  næsten  317.000  medlemmer,  96  stave  og  to 
missioner. 

De  første  halvfjerdsere,  som  blev  kaldet  i  1835,  var 
mænd,  der  havde  bevist  deres  trofasthed  og  loyalitet  mod 
Kirken  under  vandringen  med  Zions  hær.  I  dag  ser  vi  et 
lignende   mønster.   Halvfjerdser- områdeautoriteter   er 

mænd  med  stor  åndelig  kapacitet.  De 
er  ansvarsbevidste  og  lydige.  Mange  er  tid- 
ligere stavs-  eller  missionspræsidenter. 
De  er  eksemplariske  ægtemænd  og  fædre. 
De  er  evangeliske  undervisere.  Når  de 
afløses  som  halvfjerdser-områdeautoriteter, 
vender  de  tilbage  for  at  tjene  i  de  ward 
og  stave  (eller  grene  og  distrikter),  som  de 
bor  i.  De  fortsætter  med  at  bidrage  til 
Herrens  rige  -  i  de  kaldelser  og  opgaver, 
som  de  får  i  Kirken. 


Ved  fortsat 

åbenbaring  til  sine 

profeter  sikrer  Herren 

den  fuldkomne 

organisation,  som  skal 

til  for  at  udføre 

hans  hensigter. 


FORTSAT  ÅBENBARING  TIL  EN  KIRKE  I  VÆKST 

Og  hvad  så  med  fremtiden?  Kirken  vokser  fortsat.  I 
dag  har  vi  mere  end  11  millioner  medlemmer.  Nogle, 
som  ikke  tilhører  vores  tro,  forudser,  at  vores  medlems- 
tal overstiger  200  millioner  ved  udgangen  af  dette 
århundrede. 

Antallet  af  halvfjerdserkvorummer  og  medlemmer  af 
De  Halvfjerds  kan  nu  vokse  og  øges,  så  det  opfylder  Kir- 
kens behov.  Præsident  John  Taylor  (1808-1887)  modtog 
følgende    åbenbaring   den    14.    april    1883,    da    han 


Vi  er  velsignet  med  i  dag  at  have  fortsat 
åbenbaring  fra  Herren  med  hensyn  til 
De  Halvfjerds'  organisation.  Kaldelsen  af 
halvfjerdser- områdeautoriteter  og  forøgel- 
sen af  De  Halvfjerds'  kvorummer  til  fem  - 
og  antallet  af  kvorummer  vil  sikkert  øges  - 
er  bevis  på  den  fortsatte  åbenbaring  i  Kir- 
ken. Uden  større  organisatorisk  ændringer, 
men  udelukkende  med  kaldelsen  af  flere 
halvfjerdser-områdeautoriteter,  når  det 
bliver  nødvendigt,  kan  Kirken  tilpasse  sig 
den  kommende  vækst. 

Ved  fortsat  åbenbaring  til  sine  profeter  sikrer  Her- 
ren den  fuldkomne  organisation,  som  skal  til  for  at 
udføre  hans  hensigter.  Kirken  ledes  trygt  af  Det  Første 
Præsidentskab  og  De  Tolv  Apostles  Kvorum  -  de 
15  mænd,  som  vi  opretholder  som  profeter,  seere  og 
åbenbarere. 

Jeg  har  både  iagttaget  og  taget  del  i  væksten  og 
udviklingen  af  Kirkens  lederskab  de  sidste  35  ar.  Jeg 
har  tjent  som  regionalrepræsentant.  Jeg  sad  i  De  Halv- 
fjerds' Præsidium  i  1995,  da  områdeautoriteterne  blev 


adspurgte  om  Herrens  vilje  angående  organiseringen  af     kaldet.  Jeg  overværede  den  mindeværdige  begivenhed 


De  Halvfjerds: 

»Så  siger  Herren  til  Det  Første  Præsidentskab,  til  De 
Tolv,  til  De  Halvfjerds  og  til  hele  mit  hellige  præste- 
dømme, jeres  hjerte  må  ikke  forfærdes,  og  ej  heller  skal  I 
gøre  jer  bekymringer  med  hensyn  til  min  Kirkes  og  mit 


i  1997,  hvor  Det  Første  Præsidentskab  informerede 
områdeautoriteterne  om,  at  de  ville  blive  ordineret  til 
halvfjerdsere  og  blive  anvist  et  af  de  tre  nyoprettede 
halvfjerdserkvorummer.  Jeg  bærer  vidnesbyrd  om,  at 
der  blev  modtaget  åbenbaring  dengang.  Og  jeg  har  set, 


præstedømmes  ledelse  og  organisation  og  udførelsen  af     hvordan  en  broderskabsfølelse  har  bredt  sig  blandt  De 
mit  værk.  Frygt  mig  og  adlyd  mine  love,  så  vil  jeg  fra  tid      Halvfjerds'  kvorummer. 


til  anden,  gennem  de  kanaler,  som  jeg  har  udpeget,  åben- 
bare jer  alt,  som  er  nødvendigt  for  min  Kirkes  videre 
udvikling  og  fuldkommengørelse,  for  mit  riges  tilpasning 
og  fremgang  og  for  opbyggelsen  og  grundfæsteisen  af  mit 
Zion.  For  I  er  mit  præstedømme,  og  jeg  er  jeres  Gud.  Så 
ske  det.  Amen«  (James  R.  Clark,  red.,  Messages  of  the 
First  Presidency  of  the  Church  of  Jesus  Christ  of  Latter- day 
Saints,  seks  bind,  1965-1975,  2:354). 


De,  der  er  kaldet  som  halvfjerdser-områdeautoriteter 
og  tjener  i  De  Halvfjerds'  tredje,  fjerde  og  femte  kvorum, 
er  mænd,  som  deler  ansvaret  for  at  bære  et  sikkert  vid- 
nesbyrd om  Jesus  Kristus  i  hele  verden.  De  er  med  til  at 
opfylde  Herrens  formaning  til  de  oprindelige  halvfjerds: 
» [At]  bære  vidnesbyrd  om  mit  navn  i  hele  verden,  hvor- 
hen ...  mine  apostle,  sender  dem  for  at  berede  vejen  for 
mit  ansigt«  (L&P  124:139).  □ 

u  aiY  hører  iw^, 

■*"  Valerio  Tello  /^ 


Få  dage  før  mit  sidste  år  i  seminar  skulle 
begynde  besøgte  vores  nye  lærer,  bror  Fernan- 
dez,  mig  derhjemme.  Han  bad  mig  og  min  søster 
om  sammen  med  ham  og  hans  hustru  at  synge  en  salme 
om  den  første  åbenbaring  ved  nadvermødet.  Jeg  havde 
aldrig  sunget  for  en  forsamling  før.  Jeg  havde  aldrig  syn- 
tes, at  min  stemme  var  god  nok.  Men  jeg  syntes  ikke,  at 
jeg  kunne  sige  nej,  så  jeg  gik  ind  på  at  gøre  forsøget. 

Jeg  kendte  ikke  salmen.  Et  par  dage  før  vi  skulle  synge 
salmen,  lånte  bror  Fernandez  os  et  bånd,  så  min  søster  og 
jeg  kunne  øve  os. 


Fredagen  før  vi  skulle  optræde,  fik  jeg  ondt  i 
halsen.  Jeg  gik  tidligt  i  seng  den  aften,  men  jeg  kunne 
ikke  sove,  og  jeg  havde  svært  ved  at  få  vejret.  Jeg  havde 
ondt  i  hele  kroppen. 

Da  jeg  vågnede  næste  dag,  beklagede  jeg  mig  over 
mine  smerter,  og  min  mor  rådede  mig  til  at  gå  til  lægen. 
Lægen  gav  mig  noget  medicin  og  sendte  mig  hjem,  så  jeg 
kunne  hvile  mig. 

Jeg  tilbragte  dagen  i  sengen.  Min  familie  var  bekym- 
rede, fordi  min  feber  ikke  faldt.  Jeg  bad  mange  bønner  til 
min  himmelske  Fader,  om  at  han  skulle  gøre  mig  rask. 

Da  jeg  vågnede  om  søndagen,  havde  jeg  det  meget 
bedre  og  gik  derfor  i  kirke.  Da  jeg  havde  båret  vidnesbyrd 
om,  hvordan  seminar  havde  været  en  velsignelse  for  mig, 
var  det  tid  at  synge.  Jeg  følte  mig  ikke  særlig  godt  forbe- 
redt, men  jeg  vidste,  at  min  himmelske  Fader  kendte  min 
situation  og  ville  hjælpe  mig. 

Min  seminarlærer,  hans  hustru,  min  søster  og  jeg  sang 
om  profeten  Joseph  Smiths  første  møde  med  Gud  Faderen 
og  hans  Søn,  Jesus  Kristus,  og  om  at  vi  er  kaldet 
til  at  tjene  i  deres  værk.  Senere  roste  medlem- 
merne os,  men  min  største  tilfredsstillelse 
bestod  i  min  vished  om,  at  jeg  havde 
sunget  for  Herren  af  hele  min  styrke. 
Jeg  er  taknemlig  for  evangeliet,  fordi  jeg 
ved,  at  når  jeg  beder,  taler  jeg  med  min  himmel- 
ske Fader.  Han  hører  mig.  Han  elsker  mig  og  kender 
mine  behov.  □ 

Valeria  Tello  er  medlem  afPlumerillo  2.  Ward  i  Mendoza  Stav  i 
Argentina. 

Jeg  sagde  ja  til  af  medvirke  i  et  sangnummer  og 
fik  så  straks  ondt  i  halsen.  Heldigvis  kendte  min 
9      himmelske  Fader  min  situation. 

Filipe  S.  Zavale 


Liahona  var 


11988  forlod  jeg  mit  hjem  i  den  sydøstafrikanske  stat 
Mozambique  for  at  søge  uddannelse  og  beskæftigel- 
sesmuligheder i  det,  der  dengang  var  Den  Tyske 
Demokratiske  Republik.  I  en  forretning  traf  jeg  to  missi- 
onærer, som  spurgte  mig,  om  jeg  nogensinde  havde  hørt 
om  Jesus  Kristus.  Jeg  svarede,  at  jeg  havde  hørt  om 
ham,  men  jeg  vidste  ikke  rigtig,  hvem  han  var. 
Faktisk  havde  jeg  aldrig  troet  på  Gud.  Missio- 
nærerne gav  mig  et  tysk  eksemplar  af  Mor- 
mons Bog  og  opfordrede  mig  til  at  læse  den  og 
bede  angående  det,  jeg  læste.  Da  jeg  aldrig  før 
havde  set  nogen  bede,   forklarede  de  mig, 
hvordan  jeg  skulle  gøre. 

Efter  deres  besøg  læste  og  bad  jeg,  som  de 
havde   foreslået  mig   om.   En  vidunderlig 
følelse  af  fred  fyldte  mit  hjerte.  »Hvad  er  nu 
det?«  tænkte  jeg. 

Da  missionærerne  besøgte  mig  igen,  for- 
klarede de,  at  freden  i  mit  hjerte  var  et  svar 
på  min  bøn.  Da  vidste  jeg,  at  bogen  var  fra 
Gud.  Men  jeg  var  stadig  bange  for  at  lade 
mig  døbe,  for  jeg  frygtede,  at  min  far  så 
ikke  længere  ville  anerkende  mig  som 
sin  søn. 

Filipe  S.  Zavale  lærte  Kirken  at  kende, 
mens  han  boede  i  Tyskland.  Da  han 
vendte  tilbage  til  Mozambique,  var 
Liahona  en  ledestjerne  for  ham  i  de 
otte  år,  som  det  varede,  før  evangeliet 
fandt  ham  igen. 

I  1991,  da  min  arbejdskontrakt  i  Tyskland  udløb, 
vendte  jeg  tilbage  til  Mozambique.  Mit  land  var  i  krig,  og 
Kirken  var  endnu  ikke  oprettet  der.  Men  jeg  følte  mig  tryg 
ved  håbet  om,  at  Kirken  en  dag  kom  til  mit  fædreland,  så 
jeg  kunne  blive  døbt.  Når  nogen  inviterede  mig  med  i  en 
kirke,  fortalte  jeg,  at  jeg  allerede  havde  fundet  en  kirke. 

»Hvilken  en?«  spurgte  de. 

»Den  findes  ikke  her,«  svarede  jeg.  »Men  den  kommer. 
Det  er  jeg  sikker  på.« 

Der  gik  otte  år,  før  jeg  fandt  Kirken  igen,  men  i  løbet 
af  de  år,  havde  jeg  en  ledestjerne.  Inden  jeg  forlod 
Tyskland,  tegnede  grenspræsidenten  der  et  abonne- 
ment på  A  Liahona  (portugisisk)  til  mig.  Hver  eneste 
måned  i  otte  år  fik  jeg  A  Liahona.  Og  hver  eneste 
måned  i  otte  år  opmuntrede  det  mig  og  indgød  mig 
håb.  Hver  gang  jeg  læste  i  det,  føltes  det,  som  om  jeg 
var  sammen  med  de  sidste  dages  hellige.  Tidsskriftet 
holdt  mig  orienteret,  fyldte  mig  med  glæde,  bragte  mig 
ydmyge  ord  og  nærede  min  ånd.  Ofte  fandt  jeg  svar  på 
mine  egne  spørgsmål  i  Spørgsmål  og  svar.  I  otte  år  var 
Liahona  min  ledestjerne. 

Så  en  dag  i  1999  trådte  fuldtidsmissionærerne  ind  i 
det  postkontor,  hvor  min  bror  arbejder  -  det  samme  post- 
kontor, hvor  mit  eksemplar  af  A  Liahona  altid  kommer. 
Da  min  bror  så  ældste  Patrick  Tedjamulias  navneskilt, 
genkendte  han  navnet  på  Kirken  fra  mine  tidsskrifter,  og 
han  spurgte  ældsten,  hvem  han  var.  Min  bror  forklarede 
så,  at  han  havde  en  bror,  som  tilhørte  samme  kirke,  og 
ældste  Tedjamulia  bad  om  at  få  lov  at  hilse  på  mig. 

Da  min  bror  fortalte  mig,  at  han  havde  truffet 
missionærerne,  blev  jeg  forbløffet.  Kunne  det  virkelig 

passe,    at    Kirken    var    kommet    til 
Mozambique? 

Kort  efter  fandt  jeg  ud  af,  at  det  var  sandt.  Vores  rege- 
ring havde  anerkendt  Kirken  i  1996. 

Det  var  dejligt  at  møde  ældsterne  igen.  jeg  huskede 
alt  det,  som  missionærerne  havde  lært  mig  i  Tyskland,  og 
jeg  følte  den  samme  fred  fylde  mit  hjerte. 

I  januar  2000  blev  jeg  endelig  døbt  som  medlem  af 
Jesu  Kristi  Kirke  af  Sidste  Dages  Hellige.  Det  har  været 
en  stor  velsignelse  for  mig.  Jeg  fornemmer  Herrens  Ånd  i 
alt  det,  der  foregår  i  Kirken. 

Hvor  er  jeg  dog  taknemlig  for  A  Liahona.  Jeg  er 
taknemlig  for,  at  vor  himmelske  Fader  gav  mig  en  lede- 
stjerne, så  jeg  kunne  bevare  troen  og  håbet,  indtil  jeg 
igen  kunne  finde  hans  Kirke.  □ 

Filipe  S.  Zavale  er  medlem  af  Maputo  Gren  i  Johannesburg-missio- 
nen i  Sydafrika. 

Medlemmer  og  missionærer  samles  til  Filipes  dåb  i 
januar  2000. 

LIAHONA-KLASSIKER 


Harmoni 


i  ægteskabet 


Selve  vielsen  bringer  ikke  lykke  og  et  vellykket  ægteskab.  Det  kræver,  at  man 
glemmer  sig  selv,  vedbliver  med  at  gøre  kur  til  hinanden  og  er  lydige  mod  Herrens 
befalinger. 


Præsident  Spencer  W.  Kimball 
(1895-1985) 

Et  ærefuldt,  lykkeligt  og  vellykket 
ægteskab  er  i  sandhed  det  vigtigste 
mål  for  ethvert  normalt  menneske. 
Ægteskab  er  måske  den  allervigtigste 
af  alle  beslutninger  og  har  de  mest  vidtrækkende  virk- 
ninger, for  det  drejer  sig  ikke  alene  om  den  øjeblikkelige 
lykke,  men  også  om  evig  glæde.  Det  påvirker  ikke  alene 
de  pågældende  to  mennesker,  men  også  deres  familier 
og  især  deres  børn  og  børnebørn  ned  gennem  mange 
generationer. 

EN  FORENING  AF  HJERTE  OG  SIND 

Når  man  skal  vælge  en  livsledsager  og  en  ledsager  for 
evigheden,  må  man  foretage  den  mest  omhyggelige  plan- 
lægning, udvise  megen  omtanke  og  bede  og  faste  for  at 
sikre,  at  netop  denne  afgørelse  bliver  rigtig.  I  et  rigtigt 
ægteskab  skal  der  være  enhed  i  tanke  såvel  som  i  hjerte. 
Følelser  må  ikke  fuldstændig  afgøre  beslutninger,  men 
sindet  og  hjertet,  styrket  af  faste  og  bøn  og  alvorlig  over- 
vejelse, vil  give  den  største  mulighed  for  ægteskabelig 
lykke.  Det  medfører,  at  man  må  ofre,  dele  og  udøve  stor 
uselviskhed. 


Mange  TV- serier  og  romaner  ender  med  ægteskab: 
»Og  de  levede  lykkeligt  til  deres  dages  ende.«  Vi  har  lært 
at  forstå,  at  selve  vielsen  ikke  bringer  lykke  og  et  vellyk- 
ket ægteskab.  Lykke  kommer  ikke  ved  at  trykke  på  en 
knap,  sådan  som  det  elektriske  lys.  Lykke  er  en  sindstil- 
stand og  kommer  indefra.  Den  må  fortjenes.  Den  kan 
ikke  købes  for  penge.  Den  må  ikke  tages  for  givet. 

Nogle  tænker  på  lykke  som  et  betagende  liv  i  afslap- 
pethed, luksus  og  spændende  oplevelser,  men  et  rigtigt 
ægteskab  er  baseret  på  en  lykke,  som  er  mere  end  det. 
Man  opnår  det  ved  at  give,  at  yde,  at  dele  med  andre,  at 
ofre  noget  og  at  være  uselvisk. 

FORSTÅENDE  HJERTER 

To  mennesker,  der  kommer  fra  forskellige  miljøer,  vil 
hurtigt  efter  vielsen  opdage,  at  de  må  stå  over  for 
den  barske  virkelighed.  Det  er  ikke  længere  et  liv  i  en 
fantasi  eller  indbildning,  vi  må  komme  ud  af  skyerne 
og  sætte  vore  fødder  solidt  på  jorden.  Man  må  påtage 
sig  ansvar,  og  nye  pligter  må  accepteres.  Nogle  personlige 
friheder  må  ofres,  og  der  må  foretages  mange  uselviske 
tilpasninger. 

Man  opdager  meget  hurtigt  efter  brylluppet,  at  ægtefæl- 
len har  svagheder,  som  man  ikke  tidligere  har  lagt  mærke 

til.  De  dyder,  som  under  forlovelsen  bestandigt  fremhæve- 
des, bliver  nu  mindre  betydningsfulde,  og  de  svagheder,  som 
forekom  små  og  ubetydelige  i  forlovelsestiden,  vokser  nu  til 
anselig  størrelse.  Så  er  tiden  inde  til  forstående  hjerter,  for 
selvransagelse  og  for  sund  fornuft,  overvejelse  og  planlæg- 
ning. Årenes  vaner  viser  sig  nu;  ægtefællen  er  måske  nærig 
eller  ødsel,  doven  eller  flittig,  hengiven  eller  religionsløs; 
han  er  måske  venlig  og  samarbejdsvillig  eller  lunefuld  og 
vred,  krævende  eller  givende,  egoistisk  eller  selvudslet- 
tende. Problemer  med  svigerfamilien  bliver  tydeligere,  og 
ægtefællens  forhold  til  dem  får  atter  større  betydning. 

Ofte  er  man  uvillig  til  at  slå  sig  ned  og  påtage  sig  de 
tunge  ansvar,  som  straks  er  der.  Økonomien  kan  ikke  klare 
en  ødsel  livsførelse,  og  de  unge  mennesker  synes  ofte  for 
ivrige  efter  »ikke  at  stå  tilbage  for  naboerne«.  Ofte  er  man 
uvillig  til  at  foretage  de  nødvendige  økonomiske  tilpasnin- 
ger. Den  unge  hustru  kræver  ofte,  at  al  den  luksus,  som  hun 
tidligere  nød  i  sin  succesrige  fars  hjem,  fortsætter  i  hendes 
eget  hjem.  Nogle  af  dem  er  ret  villige  til  at  hjælpe  til  med 
at  tjene  til  denne  ødsle  levevis  ved  fortsat  at  arbejde  efter 
brylluppet.  Som  følge  deraf  forlader  de  hjemmet,  hvor  deres 
pligter  ligger,  for  at  jage  efter  professionel  eller  forretnings- 
mæssig beskæftigelse,  og  grundlægger  derved  en  økonomi, 
som  fikseres,  så  det  bliver  meget  svært  at  gå  tilbage  til  et 
normalt  familieliv.  Når  begge  ægtefæller  arbejder,  kommer 
der  konkurrence  snarere  end  samarbejde  ind  i  familie.  To 
trætte  arbejdere  vender  hjem  med  spændte  nerver,  person- 
lig stolthed,  øget  afhængighed,  og  så  opstår  misforståel- 
serne. Små  gnidninger  bygges  op  til  store. 

EN  STENSIKKER  OPSKRIFT 

Selv  om  ægteskabet  kan  være  en  svær  opgave,  og 
uharmoniske  og  frustrerede  ægteskaber  er  almindelige,  så 
er  virkelig,  vedvarende  lykke  mulig,  og  ægteskabet  kan 
blive  en  mere  ophøjet  fryd,  end  det  menneskelig  sind  kan 
forestille  sig.  Det  er  inden  for  rækkevidde  for  ethvert 
ægtepar,  enhver  person.  »Sjælevenner«  er  fiktion  og  en 
illusion,  og  hvis  enhver  ung  mand  og  enhver  ung  kvinde 
vil  gøre  sig  umage  for  og  bede  om  at  finde  en  partner, 
med  hvem  livet  kan  blive  mest  mulig  harmonisk  og 
smukt,  er  det  en  kendsgerning,  at  næsten  enhver  god 


mand  og  enhver  god  kvinde  kan  opnå  lykke  og  et  vellyk- 
ket ægteskab,  hvis  begge  er  villige  til  at  betale  prisen. 

Der  rindes  en  aldrig  svigtende  opskrift,  der  garanterer 
ethvert  par  et  lykkeligt  og  evigt  ægteskab,  men  som  ved 
enhver  opskrift,  må  hovedingredienserne  ikke  udelades 
eller  begrænses.  Udvælgelsen  før  forlovelsen  og  den  ved- 
varende bejlen  efter  vielsen  er  lige  vigtige,  men  ikke  vig- 
tigere end  ægteskabet  i  sig  selv.  Dets  succes  afhænger  af 
begge  partnere  -  ikke  af  én,  men  af  to. 

I  et  ægteskab,  der  begyndes  og  grundlægges  på  rime- 
lige standarder,  er  der,  som  allerede  nævnt,  ingen  sam- 
menslutninger af  magt,  som  kan  ødelægge  det,  med 
undtagelse  af  magten  indeni  den  ene  eller  begge  ægte- 
fællerne selv,  og  de  skal  påtage  sig  ansvaret  i  almindelig- 
hed. Andre  mennesker  og  indvirkninger  kan  påvirke  til 
det  gode  eller  dårlige.  De  økonomiske,  sociale,  politiske 
og  andre  situationer  har  tilsyneladende  betydning,  men 
ægteskabet  afhænger  først  og  fremmest  af  de  to  ægtefæl- 
ler, som  altid  kan  gøre  deres  ægteskab  vellykket  og  lyk- 
keligt, hvis  de  er  beslutsomme,  uselviske  og  retfærdige. 

Opskriften  er  enkel;  ingredienserne  få,  selv  om  de 
hver  især  kan  forøges  meget. 

For  det  første  må  man  have  den  rigtige  holdning  over 
for  ægteskabet,  hvilket  omfatter  udvælgelsen  af  en  ægte- 
fælle, som  i  så  høj  grad  som  muligt  når  fuldkommenhe- 
dens højder  på  alle  de  områder,  der  betyder  noget  for  de 
pågældende.  Og  så  skal  disse  to  partnere  komme  til  alte- 
ret i  templet,  idet  de  forstår,  at  de  skal  arbejde  hårdt  hen 
mod  dette  vellykkede  samliv. 

For  det  andet  må  der  være  stor  uselviskhed,  selvfor- 
glemmelse, og  man  må  indrette  hele  familielivet  og  alt, 
hvad  der  har  med  det  at  gøre,  efter  familiens  bedste  og 
overvinde  selviske  behov. 

For  det  tredje  må  der  være  fortsat  bejlen  og  udtryk  for 
hengivenhed,  venlighed  og  hensyn  for  at  holde  kærlighe- 
den i  live  og  voksende. 

For  det  fjerde  må  der  være  fuldkommen  efterlevelse 
af  Herrens  befalinger,  således  som  de  er  defineret  i  Jesu 
Kristi  evangelium. 

Med  disse  ingredienser,  rigtigt  blandet  og  i  bestandig 
funktion,  er  det  ret  umuligt  for  lykken  at  forsvinde, 

Kærlighed  er  som  en  blomst  og  har  brug  for  konstant 
næring.  Man  kan  ikke  forvente,  at  kærligheden  varer 
evigt,  med  mindre  den  konstant  næres  med  kærlig- 
hedsytringer,  tilkendegivelser  for  respekt  og  beun- 
dring, udtryk  for  taknemmelighed  og  uselvisk 
hensyntagen. 

misforståelserne  at  fortsætte  eller  for  brud  at  forekomme. 
Skilsmissesagførerne  måtte  vælge  andre  leveveje,  og 
statsamtet  kunne  lukkes. 

FRA  »MIG«  TIL  »VI« 

To  personer,  der  nærmer  sig  ægteskabets  alter,  må  for- 
stå, at  for  at  opnå  det  lykkelige  ægteskab,  som  de  håber 

O  K  T  O  B 


på,  skal  de  vide,  at  ægteskab  ikke  er  en  juridisk  garanti, 
men  at  det  indebærer,  at  man  må  ofre,  dele  og  endog 
afgive  nogle  personlige  friheder.  Det  medfører  langvarig, 
streng  sparsommelighed.  Det  medfører  børn,  som  forår- 
sager økonomiske  byrder,  ekstra  arbejde,  omsorg  og 
bekymringer,  men  det  medfører  også  de  dybeste  og  smuk- 
keste af  alle  følelser. 

Før  brylluppet  er  enhver  nogenlunde  fri  til  at 
komme  og  gå,  som  han  lyster,  at  arrangere  og  planlægge 
sit  liv,  som  det  synes  bedst,  at  træffe  alle  beslutninger 
med  sig  selv  som  midtpunkt.  Kærester  må,  før  de  ind- 
går ægteskab,  forstå,  at  de  hver  især  bogstaveligt  og 
fuldstændig  må  acceptere,  at  denne  nye,  lille  families 
bedste  altid  må  gå  forud  for  ægtefællernes  personlige 
bedste.  Hver  af  partnere  må  udelukke  »jeg«  og  »mit« 
og  erstatte  det  med  »vi«  og  »vores«.  Enhver  afgørelse 
må  indeholde  det  hensyn,  at  der  er  to  eller  flere,  der 
påvirkes  af  den.  Når  hustruen  står  over  for  større 
beslutninger,  må  hun  overveje  den  indvirkning,  de  vil 
få  på  forældrene,  børnene,  hjemmet  og  deres  åndelige 
liv.  Mandens  valg  af  erhverv,  socialt  liv,  venner,  enhver 
af  hans  interesser  må  nu  overvejes  i  lyset  af,  at  han  kun 
er  en  del  af  en  familie,  og  at  gruppens  helhed  må  tages 
i  betragtning. 

Et  ægteskab  er  måske  ikke  altid  nemt  og  problemløst, 
men  det  kan  være  fyldt  med  stor  fred.  Et  par  kan  opleve 
fattigdom,  sygdom,  skuffelse,  fiasko  og  endog  dødsfald  i 
familien,  men  selv  dette  vil  ikke  berøve  dem  deres  fred. 
Ægteskabet  kan  være  vellykket,  så  længe  selviskhed 
ikke  viser  sig.  Vanskeligheder  og  problemer  drager  foræl- 
drene sammen  i  en  ubrydelig  enhed,  hvis  der  er  fuld- 
stændig uselviskhed.  Under  depressionen  i  1930'erne  i 
Amerika  faldt  skilsmisseprocenten  betydeligt.  Fattig- 
dom, fiasko,  skuffelser  -  det  bandt  forældrene  sammen. 
Modgang  kan  sammentømre  forhold,  som  fremgang  kan 
ødelægge. 

AT  SKÆNKE  GLÆDE 

Ægteskaber,  der  er  grundlagt  på  selviskhed,  er  næsten 
dømt  til  at  fejle.  Den,  som  gifter  sig  på  grund  af  rigdom, 
eller  den,  som  gifter  sig  på  grund  af  prestige  eller  social 

status,  bliver  med  sikkerhed  skuffet.  Den,  som  gifter  sig 
for  at  tilfredsstille  forfængelighed  og  stolthed,  eller  som 
gifter  sig  i  trods  eller  for  gøre  en  anden  til  grin,  narrer  kun 
sig  selv.  Men  den,  som  gifter  sig  for  at  give  lykke  såvel 
som  at  modtage  den,  at  tjene  såvel  som  at  blive  betjent, 
og  som  prioriterer  de  tos  interesser  og  derpå  familiens, 
efterhånden  som  den  kommer,  vil  have  en  god  mulighed 
for,  at  ægteskabet  bliver  lykkeligt. 

Kærlighed  er  som  en  blomst  og  har,  ligesom  legemet, 
brug  for  konstant  næring.  Det  jordiske  legeme  vil  hur- 
tigt udtæres  og  dø,  hvis  det  ikke  hyppigt  får  næring. 
Den  sarte  blomst  vil  visne  og  dø  uden  næring  og 
vand.  Og  således  kan  man  ikke  forvente,  at  kærlighe- 
den varer  evigt,  med  mindre  den  konstant  næres 
med   kærlighedsytringer,   tilkendegivelser  for  respekt 


og   beundring,    udtryk   for   taknemlighed  og   uselvisk 
hensyntagen. 

Fuldstændig  uselviskhed  opnår  med  sikkerhed  en 
anden  faktor  i  et  vellykket  ægteskab.  Hvis  man  bestan- 
digt tilstræber  den  andens  interesser,  behagelighed  og 
lykke,  vil  den  kærlighed,  der  udspringer  af  forelskelse  og 
fasttømres  i  ægteskab,  vokse  til  mægtige  proportioner. 
Mange  ægtepar  tillader  deres  ægteskab  at  blive  forslidt 
og  deres  kærlighed  at  blive  kold  som  gammelt  brød  eller 
fortærskede  vittigheder  eller  kold  sovs.  Naturligvis  er  den 
næring,  der  er  vigtigst  for  kærlighed,  hensyntagen,  ven- 
lighed, betænksomhed,  omsorg,  udtryk  for  hengivenhed, 
påskønnende  omfavnelser,  beundring,  stolthed,  kamme- 
ratskab, tillid,  tro,  partnerskab,  lighed  og  indbyrdes 
afhængighed. 


Når  ægtemand  og  hustru  ofte  tager  til  det  hellige  tempel,  knæler  sammen  i  bøn  i  deres  hjem  med  deres 
familie,  går  hånd  i  hånd  til  deres  religiøse  møder,  lever  fuldstændig  rent  og  begge  arbejder  på  opbyggelsen  af 
Guds  rige,  så  er  lykken  på  sit  højeste. 

LYKKENS  TINDE 

For  at  blive  virkelig  lykkelig  i  ægteskabet  må  man  altid 
trofast  rette  sig  efter  Herrens  befalinger.  Ingen,  hverken 
enlig  eller  gift,  har  nogen  sinde  været  fuldstændig  lykke- 
lig, med  mindre  han  var  retskaffen.  Der  er  midlertidig  til- 
fredsstillelse og  overfladiske  situationer  i  øjeblikket,  men 
vedvarende,  fuldstændig  lykke  kan  kun  udvikle  sig  ved 
renhed  og  værdighed.  Den,  som  lever  et  religiøst  liv  med 
en  dyb  religiøs  overbevisning,  kan  aldrig  blive  lykkelig,  så 
længe  han  lever  et  passivt  liv.  Samvittigheden  vil  fortsat 
plage,  med  mindre  den  er  blevet  forhærdet,  i  hvilket 
tilfælde  ægteskabet  allerede  er  i  fare.  En  nagende  samvit- 
tighed kan  gøre  livet  næsten  uudholdeligt.  Passivitet  er 
ødelæggende  for  ægteskabet,  især  når  partnerne  er  pas- 
sive på  forskellige  måder. 

Religiøse  forskelle  er  de  vanskeligste  og  blandt  de  mest 
uløselige  af  alle  forskelle. 

Ægteskab  er  indstiftet  af  Gud.  Det  er  ikke  blot  en 
social  skik.  Uden  et  rigtigt  og  vellykket  ægteskab,  vil  man 
aldrig  blive  ophøjet.  Læs  Herrens  ord  om,  at  det  er  rigtigt 
og  korrekt  at  blive  gift. 

Når  dette  er  sandt,  vil  den  betænksomme  og  intelligente 
sidste  dages  hellig  planlægge  sit  liv  omhyggeligt  for  at  sikre 
sig,  at  der  ikke  er  nogen  hindringer  på  vejen.  Ved  at  gøre  én 
alvorlig  fejl  kan  man  skabe  hindringer,  som  måske  aldrig  kan 
fjernes,  og  som  blokerer  vejen  til  evigt  liv  og  guddommelig- 
hed -  vores  endelige  skæbne.  Hvis  to  mennesker  elsker 
Herren  mere  end  deres  eget  liv  og  derefter  elsker  hinanden 
mere  end  deres  eget  liv  og  arbejder  sammen  i  fuldstændig 
harmoni  med  det  evangeliske  program  som  deres  grundele- 
ment, er  de  sikre  på  at  fa  denne  store  lykke.  Når  ægtemand 
og  hustru  ofte  tager  til  det  hellige  tempel,  knæler  sammen  i 
bøn  i  deres  hjem  med  deres  familie,  går  hånd  i  hånd  til  deres 
religiøse  møder,  lever  fuldstændig  rent  -  mentalt  og  fysisk  - 
så  alle  deres  tanker  og  ønsker  og  kærlighed  alt  sammen  kon- 
centreres om  deres  ægtefælle,  og  hvis  begge  arbejder  på 
opbyggelsen  af  Guds  rige,  så  er  lykken  på  sit  højeste. 

»OG  INGEN  ANDEN« 

Af  og  til  er  der  i  ægteskabet  andre  ønsker  på  trods  af 
det  faktum,  at  Herren  har  sagt:  »Du  skal  elske  din  hustru 


af  hele  dit  hjerte  og  holde  dig  til  hende  og  ingen  anden« 
(L&P  42:22). 

Dette  betyder  lige  så  meget  at  »du  skal  elske  din 
ægtemand  af  hele  dit  hjerte  og  holde  dig  til  ham  og 
ingen  anden«.  Ofte  fortsætter  mennesker  med  at  holde 
sig  til  deres  mor  eller  far  og  deres  kammerater.  Nogle 
gange  vil  mødre  ikke  opgive  det  hold,  de  har  på  deres 
børn,  og  mænd  og  kvinder  går  til  deres  mor  og  far  for  at 
få  råd  og  vejledning  og  for  at  betro  sig  til  dem,  hvor  de 
for  det  meste  burde  holde  sig  til  ægtefællen,  og  alle  inti- 
miteter burde  holdes  fortrolige  og  bevares  private  over 
for  andre. 

Ægtepar  gør  ret  ved  straks  at  finde  deres  eget  hjem, 
adskilt  og  væk  fra  deres  svigerfamilie  på  begge  sider. 
Hjemmet  kan  være  meget  beskedent  og  fordringsløst, 
men  det  er  dog  et  uafhængigt  hjem.  Jeres  ægteskab  bør 
være  uafhængigt  af  hendes  forældre  og  hans  forældre. 
Elsk  dem  mere  end  nogen  sinde,  glæd  jer  over  deres  råd, 
påskøn  deres  selskab,  men  lev  jeres  eget  liv,  lad  jer  styre 
af  jeres  egne  beslutninger,  af  jeres  egne  bønsomme  over- 
vejelser, efter  at  I  har  modtaget  råd  fra  dem,  som  bør 
give  dem.  At  holde  sig  til  betyder  ikke  blot  at  bo  i  det 
samme  hjem,  det  betyder  at  holde  tæt  sammen,  at  for- 
blive sammen. 

»Derfor  er  det  lovligt,  at ...  de  to  skal  blive  eet  kød,  for 
at  jorden  kan  opfylde  formålet  med  dens  skabelse, 

og  blive  fyldt  med  det  bestemte  antal  mennesker  i 
overensstemmelse  med  deres  skabelse,  før  verden  blev 
til«  (L&P  49:16-17). 

Brødre  og  søstre,  jeg  må  sige,  at  dette  er  Herrens  ord. 
Det  er  meget,  meget  alvorligt,  og  der  er  ingen,  som  bør  gå 
i  rette  med  Herren.  Han  skabte  jorden,  han  skabte  men- 
neskene. Han  kender  forholdene.  Han  fastsatte  program- 
met, og  vi  er  hverken  intelligente  eller  dygtige  nok  til  at 
tale  ham  fra  disse  vigtige  ting.  Han  ved,  hvad  der  er  rig- 
tigt og  sandt. 

Vi  beder  jer  om  at  tænke  over  dette.  Sørg  for,  at  jeres 
ægteskab  er  rigtigt.  Sørg  for,  at  jeres  liv  er  rigtigt.  Sørg  for, 
at  jeres  del  af  ægteskabet  bliver  varetaget  på  rette  vis.  □ 

Tilpasset  fra  en  tale  holdt  på  Brigham  Young  University  den 
7  ■  september  1976. 

SIDSTE  DAGES  HELLIGE  RØSTER 


< 

o 

Et  levende 
vidnesbyrd 

Helen  Sturdevant 

Det  ville  være  noget  af  en 
underdrivelse  at  sige,  at  min 
mand  og  jeg  blev  overraskede,  da  vi 
opdagede,  at  jeg  i  en  alder  af  40  ven- 
tede et  barn.  Komplikationer  i  for- 
bindelse med  svangerskabet  fik 
lægerne  til  at  beordre  mig  i  seng.  Min 
mand  gav  mig  en  præstedømmevel- 
signelse, hvori  jeg  blev  lovet,  at  hvis 
jeg  ville  gøre,  som  lægerne  bad  mig 
om,  så  skulle  alt  nok  gå  godt. 

Men  det  var  en  hård  udfordring 
at  være  sengeliggende,  mens  jeg 
bestræbte  mig  på  at  tage  mig  af  vore 
to  andre  børns  behov  og  holde  mig 
selv  beskæftiget. 

Da  wardets  medlemmer  blev  klar 
over,  at  jeg  skulle  være  sengelig- 
gende resten  af  svangerskabet, 
begyndte  de  regelmæssigt  at  dukke 
op  med  mad  til  os.  Min  treårige  søn 
blev  ofte  hentet,  så  han  kunne  til- 
bringe dagen  sammen  med  sine  ven- 
ner. Og  når  min  seksårige  søn  kom 
hjem  fra  skole,  var  der  altid  en  eller 


Da  vi  kunne  tage  John  med  i  kirke, 
kom  en  mor  hen  til  os  sammen 
med  sin  otteårige  søn,  som  havde 
fastet  og  bedt  for  vores  søn.  Han 
ville  se,  hvordan  hans  tro  og  bøn- 
ner var  blevet  besvaret. 


anden,  som  lige  kiggede  forbi  for  at 
se,  hvordan  han  havde  det.  Søstrene 
kom  hyppigt  og  gjorde  rent  og  tog  sig 
af  vasketøjet,  og  ofte  endte  de  med 
at  sidde  ved  min  seng  og  snakke 
med  mig. 

Mere  end  to  måneder  før  den 
ventede  termin,  fik  jeg  veer  og  fødte 
vores  lille,  svagelige  søn.  Han  var  så 
syg,  at  lægerne  sagde,  at  vi  skulle 
træffe  forberedelser  til  en  begravelse. 
Vi  gik  ind  for  at  se  vores  lille  søn, 
som  lå  helt  dækket  af  slanger  og  rør  i 
en  kuvøse.  Mens  tårerne  fik  frit  løb, 
salvede  og  velsignede  min  mand  og 
to  andre  brødre  vores  lille  baby, 
John.  John  reagerede  ved  at  begynde 
at  kæmpe  for  sit  liv. 

Mens  min  mand  og  jeg  tilbragte 
mange  dage  og  nætter  på  hospitalet, 
fortsatte  wardets  medlemmer  deres 
barmhjertighedsgerninger  for  vores 
familie.  Mere  end  en  gang  under 
svangerskabet  og  mindst  to  gange 
efter  fødslen  fastede  og  bad  hele  war- 
det  for  os. 

Engang  da  vi  fik  lov  til  at  tage 
John  med  i  kirke,  selv  om  han  stadig 
fik  ilt,  kom  en  mor  hen  til  os  sam- 
men med  sin  otteårige  søn.  Hun 
spurgte  stille  og  næsten  ærbødigt, 
om  hendes  søn  måtte  se  den  lille. 
Hun  forklarede,  at  hendes  søn 
havde  fået  en  forståelse  af,  hvorfor 
vi  tjener  og  udviser  kærlighed  ved  at 
faste  og  bede  for  andre.  Han  ville  se, 
hvordan  hans  faste  og  bønner  var 
blevet  besvaret.    Han   kiggede   på 


den  lille  og  græd.  Han  sagde  til  sin 
mor,  at  han  var  glad  for  at  kunne 
faste  og  bede.  »For,«  som  han  sagde, 
»se,  hvad  vor  himmelske  Fader  har 
gjort.« 

I  dag  er  John  en  livlig,  energisk  og 
kærlig  17-årig.  Han  er  et  levende 
vidnesbyrd  for  medlemmerne  af  det 
gavmilde  ward  og  deres  tro  og 
kærlighed.  Ord  kan  ikke  udtrykke 
den  taknemlighed,  vi  føler  for  dem 
og  vor  himmelske  Fader. 

Helen  Sturdevant  er  medlem  af  Parkwood 
Ward  i  Oak  Hills  Stav  i  Austin  i  Texas 


At  bære 
hans  navn 

Raul  Garcia 


E 


n  dag,  mens  jeg  tjente  i  Fort 
j  Worth-missionen  i  Texas,  havde 
min  kammerat  og  jeg  lige  forladt 
nogle  undersøgeres  hjem,  da  vi  blev 
klar  over,  at  vi  ikke  havde  nogen 
middags  aftale.  Vi  besluttede  os  for  at 
spise  på  en  af  de  mange  fastfood- 
restauranter i  nærheden. 

Da  jeg  kom  hen  til  kassen,  bad 
ekspedienten  mig  om  mit  navn,  så 
hun  kunne  kalde  mig  over  højtale- 
ren, når  min  mad  var  klar.  »Ældste 
Garcia,«  svarede  jeg. 

Kvinden  så  ikke  ud  til  at  kunne 
forstå  mit  engelske.  Atter  spurgte 
hun  mig  om  mit  navn.  For  at  undgå 
flere  misforståelser  pegede  jeg  på  mit 

Ekspedienten  så  ikke  ud  til  at  forstå  mit  engelske,  da  jeg  sagde,  hvad  jeg 
hed.  For  at  undgå  flere  misforståelse  pegede  jeg  på  mit  navneskilt,  som 
bar  både  mit  og  Kirkens  navn  på  spansk. 


navneskilt,  som  bar  mit  navn  og  Kir- 
kens navn  på  spansk. 

Da  jeg  vendte  mig  for  at  sætte  mig 
hen  til  min  kammerat  og  vente  på 
maden,  lagde  jeg  tilfældigvis  mærke 
til  det  navn,  som  hun  havde  skrevet. 
I  stedet  for  at  skrive  mit  navn,  havde 
hun  skrevet  »Jesucristo«.  Måske 
havde  hun  begået  den  fejltagelse, 
fordi  Frelserens  navn  træder  meget 
tydeligt  frem  i  Kirkens  logo.  Eller 
måske  havde  hun  bare  ikke  kigget 
ordentligt  efter. 

Hver  gang  jeg  tænker  på  den  lille 
hændelse,  får  jeg  et  stærkt  ønske  om, 
at  folk  skal  tænke  på  Jesus  Kristus, 
når  de  ser  mig  -  ikke  på  grund  af 
navneskiltet,  men  fordi  jeg  bærer 
hans  navn  ved  at  gøre  det,  som  han 
har  lært  os  at  gøre. 

Raul  Garcia  er  medlem  afPomona  3. 
(spanske)  Ward  i  Covina  (spanske)  Stav  i 
Californien 


Almindelige 
mennesker 

Maria  Mabilia 

For  et  par  år  siden  var  min  mand 
og  jeg  på  vej  hjem  til  Italien 
efter  et  besøg  i  templet  i  Frankfurt. 
Med  os  i  bilen  havde  vi  et  andet 
ægtepar  og  en  ung  mand,  der  snart 
skulle  af  sted  på  mission.  Vi  havde 
tilbragt  en  vidunderlig  uge  i  templet, 
men  på  vejen  hjem  følte  jeg  mig  uro- 
lig, og  jeg  vidste  ikke  hvorfor. 

Mens  vi  stadig  befandt  os  i  Tysk- 
land, lagde  jeg  mærke  til,  at  min 
mand,  Angelo,  drejede  fra  et  forkert 
sted.  For  ikke  at  gøre  de  andre  pas- 
sagerer urolig,  undlod  jeg  at  sige 
noget.  Pludselig  blev  vi  ramt  af  en 
stor  lastbil,  som  kørte  i  den  mod- 
satte retning.  Sammenstødet  var  så 
voldsomt,    at   vores   bil   snurrede 


ukontrollabelt  rundt.  Angelo  var 
magtesløs.  Det  eneste,  vi  kunne 
gøre,  var  at  bede. 

Vores  bil  standsede  endelig,  da 
den  drønede  ind  i  et  træ.  Samtlige 
ruder  blev  knust,  og  der  var  glas  over 
det  hele.  Selv  mine  briller  var  knust. 
Kort  efter  fik  jeg  at  vide,  at  der  var 
seks  andre  biler  involveret  i  ulykken, 
og  at  nogle  af  de  tilskadekomnes  til- 
stand var  kritisk. 

Ambulancerne  ankom  og  tog  min 
mand,  det  andet  ægtepar  og  nogle  af 
de  andre  sårede  med  på  hospitalet. 
Den  unge,  kommende  missionær  og 
jeg  blev  efterladt  på  ulykkesstedet. 
Jeg  følte  mig  forvirret  og  fortabt, 
eftersom  jeg  befandt  mig  i  et  frem- 
med land  uden  min  mand  og  uden 
nogen  oplysninger  om,  hvad  der 
skulle  ske.  Og  derfor  blev  jeg  ved 
med  at  opsende  stille  bønner  til  min 
himmelske  Fader.  Hans  svar  kom 
næsten  med  det  samme. 

En  mand  kom  hen  til  mig.  Han 
var  tysker,  men  talte  engelsk  til  mig. 
Selv  om  jeg  hverken  forstår  tysk  eller 
engelsk,  forstod  jeg  dog,  at  han  til- 
bød at  køre  os  hen  til  hospitalet.  Han 
var  på  cykel,  så  han  sagde,  at  han 
ville  cykle  hjem  efter  sin  bil. 

Så  var  vi  alene  igen.  Men  kort 
efter  dukkede  endnu  en  mand  op. 
Han  talte  italiensk!  Jeg  blev  så  glad, 
at  jeg  gav  ham  et  knus  og  begyndte 
at  græde.  Han  ville  også  gerne 
hjælpe  os,  men  også  han  skulle  først 
hente  sin  bil. 

Efter  ulykken  kørte  ambulancefolkene  de  sårede  på  hospitalet.  Jeg  stod  tilbage  uden  min  mand  i  et  land, 
hvor  jeg  ikke  forstod  sproget,  så  jeg  blev  ved  med  at  henvende  mig  til  min  himmelske  Fader  i  bøn. 


Kort  efter  vendte  begge  mænd 
tilbage.  De  læssede  vore  kufferter 
over  i  deres  biler  og  kørte  os  ud  til 
hospitalet.  Den  anden  mand  tog  af 
sted,  men  den  første  mand  blev  hos 
mig  hele  dagen  og  hjalp  mig  med  at 
finde  min  mand,  købe  nye  briller  og 
finde  et  hotelværelse.  Men  frem  for 


alt  opmuntrede  og  støttede  han  mig. 
Da  han  vendte  tilbage  den  næste 
dag,  kunne  jeg  ikke  lade  være  med  at 
tænke  på  lignelsen  om  den  barm- 
hjertige samaritaner.  Skønt  denne 
mand  hverken  kendte  mig  eller  min 
mand,  hjalp  han  os  gennem  en 
meget  vanskelig  tid. 


Samme  dag  fandt  jeg  frem  til 
nogle  lokale  kirkemedlemmer,  som 
jeg  kontaktede.  Næsten  med  det 
samme  ankom  missionspræsidenten 
og  biskoppen.  De  var  fremmede, 
men  i  deres  ansigter  så  jeg  Jesu  Kristi 
rene  kærlighed.  Mens  min  mand  og 
vores   rejsefæller   kom   til  hægter, 

Og  der  stod  vi  så  -  en  russer  og  en  amerikaner  -  ansigt  til  ansigt  og 
fløjtede  sammen  i  harmoni  en  af  genoprettelsens  smukkeste  salmer. 


hjalp  Kirkens  medlemmer  os.  Hver 
gang  de  kom  på  besøg,  bragte  de  os 
deres  kærlighed. 

Den  vigtigste  velsignelse,  som  vi 
modtog  i  den  svære  tid,  var  påmin- 
delsen om  den  store  kærlighed,  som 
Gud  nærer  til  sine  børn.  Nu  ved  jeg 
af  egen  erfaring,  at  hvis  vi  stoler  på 
ham,  lader  han  os  aldrig  i  stikken, 
men  er  ved  vores  side  i  form  af 
almindelige  mennesker. 

Maria  Mabilia  er  medlem  af  Como  Gren 
i  Como  Distrikt  i  Italien 

Russisk  duet 

Swen  Nielsen 

Efter  en  travl  uge,  hvor  jeg  havde 
virket  som  tempeltjener  i  tem- 
plet  i  Stockholm,   tog  jeg  hen  på 


vaskeriet  i  gæstehjemmet  for  at  vaske 
noget  tøj.  Mens  jeg  fyldte  vaskema- 
skinen, fløjtede  jeg  uden  at  tænke 
videre  over  det  en  af  mine  yndlings- 
salmer, nemlig  »På  bjergets  høje  top« 
(Salmer  og  sange,  nr.  4) .  Den  salme  og 
dens  omtale  affolk  i  fjerne  lande,  som 
hører  om  evangeliet  og  tjener  Herren, 
har  altid  vundet  genklang  hos  mig. 
Jeg  har  altid  følt,  at  jeg  var  en  af  dem, 
som  salmen  omtaler,  for  jeg  er  født  i 
Danmark,  hvor  jeg  blev  omvendt  til 
evangeliet,  og  som  14-årig  flyttede  jeg 
til  Utah  med  min  familie. 

Mens  jeg  ordnede  mit  vasketøj, 
trådte  en  russisk  bror,  som  besøgte 
templet  i  den  uge,  ind.  Da  han  kom, 
holdt  jeg  op  med  at  fløjte.  Han 
begyndte  straks  at  fløjte  den  samme 
salme,  som  jeg  havde  fløjtet.  Da  han 

holdt  op,  pegede  han  på  mig.  Jeg  fløj- 
tede videre,  derfra  hvor  han  var 
stoppet. 

Så  begyndte  han  at  fløjte  salmen 
forfra  igen,  hvorefter  han  pegede  på 
mig  og  holdt  op  med  at  fløjte.  Ingen 
af  os  kunne  tale  den  andens  sprog,  så 
derfor  måtte  vi  pege.  Men  jeg  for- 
stod, hvad  han  mente,  og  jeg 
begyndte  forfra,  ligesom  han  havde 
gjort.  Han  fløjtede  en  smuk  harmoni 
til  min  melodi. 

Og  der  stod  vi  så  -  en  russer  og  en 
amerikaner  -  ansigt  til  ansigt  og  fløj- 
tede sammen  i  harmoni  en  af  genop- 
rettelsens smukkeste  salmer.  Vi 
nåede  ikke  at  fuldføre  salmen,  før 
vore  øjne  fyldtes  af  tårer.  Til  sidst 
måtte  vi  stoppe.  Vi  omfavnede  hin- 
anden, og  så  sagde  han  de  eneste 
engelske  ord,  jeg  hørte  fra  hans 
mund:  »Russisk  duet«. 

Jeg  tror,  at  vi  begge  var  overvæl- 
det af  taknemlighed  for  Jesu  Kristi 
evangelium,  som  nedbryder  kultu- 
relle og  geografiske  barrierer.  Vores 
tro  og  hengivenhed  gjorde  det  muligt 
for  os,  som  kom  fra  fjerne  lande  at 
stå  sammen  som  brødre  i  evangeliet  i 
et  fremmed  land  og  glæde  os  sam- 
men, mens  vi  udtrykte  det,  som  sal- 
men siger:  »På  bjergets  høje  top,  et 
banner  vajer  frit,  nationer,  se  nu  op, 
Guds  folk  har  kæmpet  stridt«.  □ 

Swen  Nielsen  og  hans  hustru,  Shirlene, 
vendte  hjem  fra  deres  mission  i  templet  i 
Stockholm  i  juni  2001  og  er  medlemmer  af 
Slate  Canyon  4.  Ward  i  Provo  Stav  i  Utah. 

Vidste    du    det? 


DEN  FØRSTE  BISKOP 

Edward  Partridge  var 
den  første  biskop  i  den 
genoprettede  kirke.  Siden 
1850  er  han  også  blevet  betragtet 
som  Kirkens  første  Præsiderende 
Biskop.  Han  blev  født  i  1793,  og 
da  han  var  i  tyverne,  blev  han  skuf- 
fet over  tidens  trossamfund.  Efter 
at  have  undersøgt  Kirken  blev  han 
døbt  i  1830  af  profeten  Joseph 
Smith.  Profeten  sagde  om  biskop 
Partridge:  »Han  var  et  forbillede  i 
gudfrygtighed,  en  af  Herrens  store 
mænd,    kendt   for    sin   trofasthed 


LEDERSKABSTIPS 

Effektive  ledere  er  også  gode 
lærere.  En  statslig  embedsmand 
spurgte  engang  profeten  Joseph 
Smith,  hvordan  han  kunne  »lede  så 
mange  mennesker«  og  »bevare  så 
perfekt  en  orden«.  Profeten  sva- 
rede: »Jeg  lærer  dem  de  korrekte 
principper,  og  så  styrer  de  sig  selv« 
(som  citeret  af  John  Taylor,  »The 
Organization  of  the  Church«,  Mil- 
lennial  Star,  15.  november  1851,  s. 
339).  Ældste  Dallin  H.  Oaks 
fra  De  Tolv  Apostles  Kvorum 
forklarede:  »Velforkyndte  lær- 
domme og  principper  har  stærkere 
indflydelse  på  folks  adfærd  end 
regler«  (»Undervisning  i  evangel- 
iet«, Liahona,  januar  2000,  s.  96). 
Store  ledere  motiverer  andre  ved  at 
dele  ud  af  deres  viden  og  ved  at 
være  trofaste  eksempler.  De  inspire- 
rer deres  tilhængere  til  at  gøre  godt. 


og  tålmodige  udholdenhed  indtil 
enden«  (»History  of  Joseph  Smith«, 
Times  and  Seasons,  15.  september 
1843,s.320). 

Edward  blev  biskop  mindre  end  to 
måneder  efter  sin  dåb  (se  L&P  41:9), 
og  han  fik  så  sandelig  brug  for  den 
»tålmodige  udholdenhed«,  som  profe- 
ten Joseph  nævnte.  Han  og  hans  fami- 
lie blev  udsat  for  bitter  forfølgelse. 
Engang  blev  han  slæbt  ud  af  sit  hjem 
og  rullet  i  tjære  og  fjer  af  en  pøbelhob. 

Biskop  Partridge  døde  i  Nauvoo  i 
maj  1840  efter  alvorlig  sygdom.  Han 
var  da  kun  46  år  gammel.  Om 
Edward  Partridge  har  Herren  sagt: 


»...  hans  hjerte  er  rent  for  mig,  thi 
han  er  uden  svig  som  Nathanael  for- 
dum« (L&P  4 1 : 1 1 ) .  Fra  Lære  og  Pag- 
ter erfarer  vi,  at  Herren  har  taget 
biskop  Partridge  op  til  sig  selv  (se 
L&P  124:19). 


DET  SKETE  I  OKTOBER 

Det  følgende   er  nogle  få  betydningsfulde  begivenheder,   som 
udspillede  sig  i  Kirkens  historie  i  oktober  måned. 

17.    oktober    1830:   Parley   P   Pratt,    Oliver   Cowdery,   Peter 
Whitmer  jun.  og  Ziba  Peterson  drog  på  mission  til  lamaniterne 
(se  L&P  32).  Undervejs  underviste  og  døbte  de  Sidney  Rigdon 
og  hans  menighed  i  Kir tland- området  i  Ohio. 

2.  oktober  1917:  Kirkens  administrationsbygning  i  Salt 
Lake  City  blev  fuldført.  I  dag  rummer  bygningen  kontorer, 
som  benyttes  af  Det  Første  Præsidentskab,  De  Tolv 
Apostles  Kvorum  og  andre  generalautoriteter. 

1.  oktober  2000:  Præsident  Gordon  B.  Hinckley 
indviede  templet  i  Boston  i  staten  Massachusetts.  Det 
var  Kirkens  fungerende  tempel  nummer  100.  □ 


Sådan  anvender 
du  Liahona  for 
oktober  2002 

FORSLAG  TIL  SAMTALE 

■  »Frygt  ikke«,  side  2:  Præsident  James  E.  Faust  fortæller  historien 
om  Hans,  en  ung  mand,  som  var  med  til  at  redde  sin  storebror.  Hvad  var 
der  sket,  hvis  Hans  og  de  andre  redningsfolk  havde  lyttet  til  deres  frygt? 
Hvilken  frygt  kan  du  nægte  at  lytte  til? 

■  »Åndelige  krokodiller«,  side  8:  Præsident  Boyd  K.  Packer  sammen- 
ligner krokodiller  med  åndelige  rovdyr.  Hvilke  »åndelige  krokodiller«  er 

der?  Hvordan  kan  du  undgå  dem? 

S"  » >Harmoni  i  ægteskabet< «,  side  36:  Hvad  er  ingredi- 
enserne i  præsident  Spencer  W  Kimballs  opskrift  på  et 
lykkeligt  ægteskab?  Hvordan  kan  disse  ingredienser  hin- 
dre ulykke  eller  misforståelser  i  ægteskabet? 

■  »Den  tid  kommer«,  side  L6:  Ville  du  være  villig 
til  at  faste  og  bede  for,  at  missionærerne  kunne 
komme  til  lande,  hvor  evangeliet  endnu  ikke  bli- 
ver forkyndt?  Hvordan  tror  du,  at  du  ville  have 
det,  når  missionærerne  ankom? 

EMNER  I  DETTE  NUMMER 

L  =  hille  Liahona 

Besøgslærerinder 25 

Bøn 33,  42,  L2 

Dåb L6 

Eksempel 42,  L14 

Enighed 36,  42 

Familieaften 48 

Fristelse 8,  12 

Frygt 2 

Gamle  Testamente,  Det... 18,  L16 

Halvfjerdser-områdeautoriteter...., ...26 

Helbredelse .33,  42 

Hjemmelærere ...6 

Jesus  Kristus 2,  L9,  L12 

Kirkehistorie 47 

Kirkens  vækst .......26,  L6 

Konvertering 34 

Lederskab 25,  26,  47,  48 

Lydighed L4,  18 

Lykke 22 

Missionering 34,  42,  L6,  L14 

Nye  Testamente, 

Historier  fra  Det L9,  L12 

Omvendelse 8,  12,  22 

Opretholdelse 25 

Pornografi 12 

Primary L4 

Præstedømmet....... 25,  26 

Sikkerhed 8,  12 

Templer  og  tempeltjeneste .L4,  L16 

Tjeneste.......... ....22,  42 

Tro 2,  33,  42,  L4,  L6 

Tålmodighed 22,  L6 

Undervisning 48 

Vejledere 8,  34 

Verdensomspændende  kirke, 

Den 26,  42,  L6 

Ydmyghed 18 

Ægteskab 36 


-  -    ■-  -   . 


TEST  DIN  VIDEN 

Sæt  de  forskellige  halvfjerdserkvorummer  sammen  med  de  områder,  som  de  tjener  i. 

1.  Første  og  andet  kvorum 

2.  Tredje  kvorum 

3.  Fjerde  kvorum 

4.  Femte  kvorum 


a.  Mexico,  Mellemamerika  og  Sydamerika 

b.  Europa,  Afrika,  Asien,  Australien,  New 
Zealand,  Filippinerne  og  Stillehavsområdet 

c.  USA  og  Canada 

d.  Hele  verden 

•xduminu  dmp  j  J  £  dfis  g>d  dudxvas  puyr 

get  hjem 


medlemmers  interesse  i  højere  grad  end 
de  udgaver  af ...  tidsskrifterne,  som 
indeholder  Brødrenes  budskaber  fra 
Kirkens  generalkonferencer.« 

Det  Første  Præsidentskab: 

Spencer  W.  Kimball 

N.  Eldon  Tanner 

Marion  G.  Rommy 

L  juli  1974 


»Vi  mener,  at  Kirkens  tidsskrifter  er 
vigtige  redskaber  i  undervisningen  af 
evangeliet.  Hensigten  med  dem  er  ikke 
alene  at  styrke  Kirkens  medlemmers  tro, 
forkynde  det  evige  evangeliums  sandhed 
og  holde  medlemmerne  informeret  om 
aktuelle  og  vigtige  retningslinjer, 
programmer  og  begivenheder,  men  også 
at  sørge  for  gode  artikler,  som  kan 
underholde  og  berige  dem. 

Men  disse  hensigter  kan  ikke  føres 
ud  i  livet,  medmindre  tidsskrifterne  når 
ud  til  vore  medlemmers  hjem  og  rent 
faktisk  bliver  læst.  Vi  gentager  og  frem- 
hæver derfor  atter  vores  anmodning 
om,  at  vi  gør  alt,  hvad  vi  kan  for  at  få 
vore  tidsskrifter  ud  i  så  mange  hjem, 
som  muligt. « 

Det  Første  Præsidentskab: 

Harold  B.  Lee 

N.  Eldon  Tanner 

Marion  G.  Romney 

2.  oktober  1972 


Lad  andre  få  glæde 
af  profeternes  ord 

Hvert  eneste  nummer  af  Liahona  indeholder  budskaber 
fra  profeter,  seere  og  åbenbarere.  Hvor  er  det  dog  en  stor 
velsignelse  at  kunne  nyde  godt  af  deres  vejledning. 

Nu  er  et  godt  tidspunkt  at  - 

■  begynde  at  abonnere. 

■  forny  dit  abonnement. 

■  give  et  gave  abonnement  til  en  ven  eller  en  slægtning. 

Du  kan  bestille  Liahona  på  en  af  følgende  måder: 

■  I  USA  og  Canada  kan  du  ringe  på  nummer 

1-800-537-5971. 

■  I  modsætning  til  de  centraleuropæiske  og  østeu- 
ropæiske  områder  benytter  de  nordiske  lande  abon- 
nementsformularer.  Kontakt  dine  wards-  eller 
grensledere  for  at  få  et  girokort  samt  oplysning  om, 
hvordan  du  betaler  for  dit  abonnement  på  Liahona. 

■  I  alle  andre  områder  kontakter  man  wards-  eller 
grensledere  for  at  forhøre  sig  om,  hvordan  man  tegner 
abonnement.  De  kan  enten  hjælpe  dig  med  at  bestille 
et  abonnement  eller  sætte  dig  i  kontakt  med  dit  lokale 
distributionscenter. 

Du  kan  bestille  Liahona  på  følgende  sprog: 

■  Tolv  numre  om  året:  Dansk,  engelsk,  finsk, 
fransk,  hollandsk,  italiensk,  japansk,  kinesisk,  koreansk, 
norsk,  portugisisk,  russisk,  samoansk,  spansk,  svensk, 
tagalog,  tongansk,  tysk  og  ukrainsk 

■  Seks  numre  om  året:  Cebuano,  indonesisk,  thai 
og  ungarsk 

■  Fire  numre  om  året:  Bulgarsk,  fijiansk,  ilokano, 
kiribati,  polsk,  rumænsk,  tahitiansk,  tjekkisk  og 
vietnamesisk 

■  Tre  numre  om  året:  Haitisk 

■  To  numre  om  året:  Albansk,  armensk  (øst) , 
cambodjansk,  estisk,  hiligaynon,  malagasisk,  marshalle- 
sisk,  mongolsk,  pangasinan,  tamil,  telugu,  og  waray 

■  Et  nummer  om  året:  Kroatisk,  islandsk,  lettisk, 
litauisk,  sinhala  og  slovensk 


Modtagerens  telefonnummer  _ 

Den  sprogudgave  af  Liahona, 
som  du  ønsker 


GENERAL- 

KONFERENC 

NUMRENE 

UDKOMMEI 

TIDLIGERE 

ille  det  ikke  være  dejligt  at 
modtage  konferencenumren 
Liahona  tidligere?  Det  er,  hvad  der 
fra  og  med  næste  nummer. 

Fra  og  med  november  2002 
udkommer  konferencebudskaberne 
maj-  og  novemberudgaverne  af 
Liahona,  i  stedet  for  i  januar  og  juli 
vil  du  meget  tidligere  kunne  studei 
levende  profeters  ord  og  efterleve  ( 
inspirerede  belæringer. 

Det  kan  betyde,  at  maj-  og  nove 
berudgaverne  bliver  en  smule  forsi 
kede,  men  resultatet  bliver  altså,  a 
modtager  konferencenumrene  af 
Liahona  tidligere. 

Hvis  du  har  spørgsmål,  så  kontal 
dine  wards-  eller  grens  ledere  eller  i 
lokale  distributionscenter. 


Lad  andre  få  glæde  af  profeternes  ord.  De  kan 
styrke  og  velsigne  dig  og  dine  kære. 

»Af  og  til  lader  Herren 
os  få  prøvelser,  som  gør 
os  til  nyttige  tjenere.  I  vores 
ønske  om  at  præstere  noget 
overser  vi  ofte,  at  Herren  søger 
at  rense  os  fra  falsk  stolthed  og 
tåbelige  ambitioner,  så  han  kan 
lære  os,  hvad  det  vil  sige  at  være 
discipel.«  Se  Præsident  James  E. 
Faust,  »Frygt  ikke «,  side  2. 


